### NN 11/2025 (22.1.2025.), Uredba o unutarnjem ustrojstvu Ministarstva turizma i sporta

Vlada Republike Hrvatske

86

Na temelju članka 54. stavka 1. Zakona o sustavu državne uprave (»Narodne novine« br. 66/19. i 155/23.), Vlada Republike Hrvatske je na sjednici održanoj 16. siječnja 2025. donijela

UREDBU

O UNUTARNJEM USTROJSTVU MINISTARSTVA TURIZMA I SPORTA

I. OPĆE ODREDBE

Članak 1.

Ovom Uredbom uređuje se unutarnje ustrojstvo Ministarstva turizma i sporta (u daljnjem tekstu: Ministarstvo), nazivi i djelokrug upravnih organizacija i ustrojstvenih jedinica, način upravljanja, okvirni broj državnih službenika i namještenika, radno i uredovno vrijeme, kao i druga pitanja važna za rad Ministarstva.

II. UNUTARNJE USTROJSTVO

Članak 2.

U sastavu Ministarstva ustrojavaju se:

1. Kabinet ministra

2. Glavno tajništvo

3. Uprava za strateško planiranje, programe i projekte EU, međunarodnu suradnju i digitalnu transformaciju

4. Uprava za održivi razvoj i javnu turističku infrastrukturu

5. Uprava za razvoj poduzetništva, investicije i konkurentnost turističkoga gospodarstva

6. Uprava za sustav turističkih zajednica, kategorizaciju i pravne poslove

7. Uprava za sport

8. Samostalni sektor sportske inspekcije

9. Samostalna služba za drugostupanjski upravni postupak

10. Samostalna služba za unutarnju reviziju.

III. USTROJSTVO I DJELOKRUG UPRAVNIH ORGANIZACIJA I USTROJSTVENIH JEDINICA

1. KABINET MINISTRA

Članak 3.

Kabinet ministra obavlja administrativne, stručne, protokolarne poslove, poslove odnosa s javnošću za ministra; poslove u vezi s kontaktom i komunikacijom s Hrvatskim saborom, Vladom Republike Hrvatske i tijelima državne uprave te pravnim osobama koje imaju javne ovlasti; obavlja poslove u vezi s evidencijom i pohranom povjerljive pošte; obavlja poslove u vezi s predstavkama i pritužbama građana; obavlja poslove vezane za ostvarivanje prava na pristup informacijama, obavlja i druge stručne i administrativne poslove u vezi s ostvarivanjem programa rada i aktivnostima ministra i državnih tajnika.

2. GLAVNO TAJNIŠTVO

Članak 4.

Glavno tajništvo obavlja upravne, stručne i administrativne poslove vezane za tehničko usklađivanje rada ustrojstvenih jedinica u sastavu Ministarstva; priprema i izrađuje prijedlog plana rada Ministarstva na temelju nacrta planova rada drugih ustrojstvenih jedinica Ministarstva, izrađuje prijedloge propisa o unutarnjem ustrojstvu i unutarnjem redu Ministarstva na prijedlog drugih ustrojstvenih jedinica Ministarstva; obavlja poslove javne nabave, vodi registar ugovora javne nabave, obavlja poslove vezane uz brigu o urednom i pravilnom korištenju imovine i sredstava za rad; obavlja stručne poslove vezane za zaštitu na radu i protupožarnu zaštitu; nadzire obavljanje tehničkih i pomoćnih poslova; nadzire i usklađuje obavljanje stručnih i administrativnih poslova koji se odnose na prijam i otpremu pošte; poslove vezane za informacijsku sigurnost i poslove uspostave i održavanja jedinstvenog informatičkog sustava; obavlja poslove u vezi s izradom prijedloga financijskog plana i izvršenja državnog proračuna; izrađuje financijska i druga izvješća, vodi knjigovodstvenu evidenciju i analitiku; priprema zahtjeve i obavlja plaćanje tekućih i kapitalnih izdataka i transfera putem sustava Državne riznice; obavlja računovodstvene i druge srodne poslove sukladno posebnim propisima; obavlja poslove uspostave, koordinacije i razvoja financijskog upravljanja i kontrole; obavlja strateške i stručne poslove vezane uz sve segmente upravljanja ljudskim potencijalima Ministarstva, priprema prijedloge planova prijma u državnu službu; sudjeluje u izradi i praćenju provedbe strategija, programa i planova izobrazbe za Ministarstvo; vodi osobne očevidnike službenika i namještenika redovito dostavljajući podatke u središnji popis državnih službenika, unosi i ažurira podatke u Registru zaposlenih u javnom sektoru; provodi postupak prijma u državnu službu u suradnji sa tijelom državne uprave nadležnim za službeničke odnose; priprema rješenja, obavlja druge pravne i stručne poslove iz područja ljudskih potencijala; te obavlja i druge poslove u okviru svoga djelokruga.

U Glavnom tajništvu, ustrojavaju se:

2.1. Sektor za financije i proračun

2.2. Sektor za javnu nabavu, ljudske potencijale, informatičke i opće poslove.

2.1. Sektor za financije i proračun

Članak 5.

Sektor za financije i proračun obavlja poslove u vezi izvršavanja državnog proračuna; koordinira evidenciju obveza Ministarstva preuzimanjem podataka o izvršenim rezervacijama, izdanim narudžbenicama; te računima i obvezama koje se putem integracijskog programa prosljeđuje dokumente kojima su stvorene obveze u sustav Državne riznice; provjerava sadržaj Izjave o fiskalnoj odgovornosti čelnika obveznika iz svog djelokruga; koordinira rad računovodstvenog sustava; uključujući troškovno i upravljačko računovodstvo; sudjeluje u aktivnostima vezanim uz fondove EU koje uključuju njegovo praćenje te izvršavanje; izrađuje mišljenja, upute, analize i izvještaje prema upravama, Ministarstvu financija i drugim institucijama koje sudjeluju u provedbi i praćenju navedenog; sudjeluje u procesu izrade dijelova strateških dokumenata na temelju kojih se koriste europski strukturni i investicijski fondovi; koordinira poslove vezane uz pripremu dokumentacije za plaćanja koja se odnosi na plaćanja nastalih obveza koje se osim iz sredstava državnog proračuna Republike Hrvatske podmiruju financijskim sredstvima ostvarenim iz EU, obradu računovodstvene i financijske dokumentacije, provedbu plaćanja i praćenje korištenja sredstva; sudjeluje u uspostavi sustava financijskog upravljanja i kontrole korištenja EU sredstava.; obavlja stručne poslove sukladno zakonskim propisima služeći se metodom racionalnog i namjenskog korištenja proračunskih sredstava; kontrolira ispravnost dokumentacije za unos u sustav Državne riznice; kontrolira ovjerenu računovodstvenu dokumentaciju u poslovne knjige Ministarstva; kontrolira usklađena stanja na knjigovodstvenim karticama; prati i primjenjuje promjene u području proračunskog računovodstva i računskom planu proračuna; koordinira i sudjeluje u izradi godišnjih, polugodišnjih, tromjesečnih, mjesečnih i statističkih izvješća, kontrolira obračun plaća i ostalih primanja dužnosnika, državnih službenika i namještenika, brine o rokovima plaćanja svih obveza; izrađuje preglede po vrstama troškova sukladno zakonskim propisima; obavlja nadzor i kontrolu poslova knjigovodstvenog i računovodstvenog praćenja sredstava koja se odnose na projekte vezane uz financiranje iz fondova Europske unije; provodi formalne, suštinske i računske kontrole ispravnosti dokumentacije i redoslijed procedura propisanih od međunarodnih financijskih institucija i tijela Europske unije; u suradnji s ostalim čelnicima unutarnjih ustrojstvenih jedinica potiče razvoj računovodstvenih sustava, odnosno pruža potporu čelnicima unutarnjih ustrojstvenih jedinica u osmišljavanju evidencija o troškovima i drugim relevantnim financijskim informacijama, kao i o sadržaju i strukturi internih izvješća za potrebe pravovremenog i učinkovitog financijskog upravljanja; ukazuje na nedostatke; inicira mjere za otklanjanje nedostataka; surađuje s ustrojstvenom jedinicom Ministarstva financija nadležnom za izvršenje proračuna, dostavlja propisana izvješća i traženu dokumentaciju; obavlja i druge poslove iz svoga djelokruga.

U Sektoru za financije i proračun, ustrojavaju se:

2.1.1. Služba za financijske i računovodstvene poslove

2.1.2. Služba za proračun i financijsko upravljanje i kontrolu.

2.1.1 Služba za financijske i računovodstvene poslove

Članak 6.

Služba za financijske i računovodstvene poslove obavlja stručne poslove vezane uz ustrojavanje i vođenje propisanih računovodstvenih evidencija, izrađuje godišnja, polugodišnja, tromjesečna, mjesečna i statistička izvješća, izrađuje preglede po vrstama troškova, aktivnostima i projektima Ministarstva po izvorima financiranja, surađuje s ostalim ustrojstvenim jedinicama u izradi prijedloga internih akata kojima se uređuju ključni procesi za financijsko upravljanje iz područja računovodstva, izvještava te prati njihovu primjenu i predlaže izmjene i dopune istih, daje upute i smjernice te pruža savjete i potporu ostalim ustrojstvenim jedinicama vezano uz financije; vodi evidenciju obveza Ministarstva preuzimanjem podataka o izvršenim rezervacijama, izdanim narudžbenicama; putem integracijskog programa prosljeđuje dokumente kojima su stvorene obveze u sustav Državne riznice; sastavlja, analizira i podnosi izvješća o trošenju proračunskih sredstava sukladno namjeni i planiranoj dinamici; vrši rezervaciju sredstava u propisanim i ugovorenim rokovima i iznosima usklađenim s dodijeljenim sredstvima i dospjelim obvezama; koordinira poslove plaćanja koje se odnose na projekte Ministarstva koji se financiraju iz sredstava EU te koordinira učinkovito upravljanja te namjenskog i svrhovitog korištenja financijskih sredstava i imovine te EU izvora, surađuje s Ministarstvom financija u vezi s radom sustava riznice i Financijskom agencijom, u okviru svog djelokruga također obavlja stručne poslove vezane za ustrojavanje i vođenje zakonom propisnih poslovnih knjiga; obavlja stručne poslove vezane uz kontrolu ispravnosti dokumentacije za unos u sustav Državne riznice; kontrolira, evidentira i knjiži ovjerenu računovodstvenu dokumentaciju u poslovne knjige Ministarstva; usklađuje stanja na knjigovodstvenim karticama; prati i primjenjuje promjene u području proračunskog računovodstva i računskom planu proračuna; usklađuje obveze i potraživanja s poslovnim partnerima; obavlja rezervaciju sredstava u propisanim i ugovorenim rokovima i iznosima, usklađenima s dodijeljenim sredstvima i dospjelim obvezama; ispostavlja račune za koncesijsku naknadu sukladno Zakonu, te kontrolira uplatu koncesijskih naknada; ispostavlja zahtjeve za plaćanje unosom podataka iz naloga za plaćanje i dostavljene dokumentacije u sustav Državne riznice, prati uplate, obavlja kontrolu knjigovodstvene dokumentacije; obavlja kontiranje i knjiženje poslovnih događaja, obračun plaća i ostalih primanja dužnosnika, državnih službenika i namještenika, obračun i isplatu dohotka od obavljanja intelektualnih i ostalih usluga i autorskih honorara; izrađuje i nadležnim institucijama dostavlja propisana izvješća o isplatama svih vrsta dohotka iz radnog odnosa i bez radnog odnosa te obveznih doprinosa, poreza i prireza, obavlja i brine o rokovima plaćanja svih obveza; vodi sve potrebne knjigovodstvene evidencije i statistike iz financijskog i materijalnog poslovanja; izrađuje preglede po vrstama troškova sukladno zakonskim propisima; obavlja poslove vezane za uplatu i isplatu preko blagajne; obavlja poslove knjigovodstvenog i računovodstvenog praćenja sredstava koja se odnose na projekte vezane uz financiranje iz fondova Europske unije; provodi formalne, suštinske i računske kontrole ispravnosti dokumentacije i redoslijed procedura propisanih od međunarodnih financijskih institucija i tijela Europske unije; sudjeluje u pripremi financijskih izvješća za davatelje financijskih sredstava uz nadležne ustrojstvene jedinice na temelju podataka proizašlih iz računovodstvenog sustava; obavlja i druge poslove iz svog djelokruga.

2.1.2. Služba za proračun i financijsko upravljanje i kontrolu

Članak 7.

Služba za proračun i financijsko upravljanje i kontrolu obavlja stručne i upravne poslove vezane za izradu strateškog i financijskog plana Ministarstva uključujući ostale izvore financiranja te fondova EU, izradu projekcija financijskog plana Ministarstva, izradu izmjena i dopuna financijskog plana Ministarstva, raspoređivanje utvrđenih proračunskih sredstava po proračunskim klasifikacijama u sustavu državnog proračuna, rezerviranje odobrenih sredstava i praćenje rezervacija u financijskom planu Ministarstva, praćenje realizacije financijskog plana i pripremu izvješća, analiziranje realiziranih proračunskih sredstava, izradu analiza i izvješća prema drugim tijelima državne uprave i kontrolu izvršenja financijskog plana u skladu s propisima iz područja upravljanja proračunskim sredstvima. Prati izvršenje financijskog plana, prati evidenciju namjenskih prihoda, vodi knjigovodstvo osnovnih sredstava, sitnog inventara i uredskog materijala te usklađuje godišnji popis imovine s računovodstvenom evidencijom, obavlja komunikaciju s drugim ustrojstvenim jedinicama vezano uz plan te izvršenje plana Ministarstva te obavlja stručne analize na zahtjev unutarnjih i vanjskih subjekata. Isto tako, obavlja tehnički unos prijedloga proračuna u sustav Državne riznice. Priprema prijedloge izmjena i dopuna te preraspodjele sredstava tijekom proračunske godine, izrađuje polugodišnja i godišnja izvješća o izvršenju proračuna po programima i ostvarivanju ciljeva iz strateškog plana. Koordinira unos u web-aplikaciju Ministarstva financija podatke o procjeni fiskalnog učinka na proračun prijedloga zakona, drugih propisa i akata planiranja koje Vlada Republike Hrvatske predlaže na donošenje Hrvatskome saboru na temelju podataka dobivenih od ostalih ustrojstvenih jedinica Ministarstva te prijedloga uredbi, drugih propisa i akata planiranja koje donosi Vlada Republike Hrvatske, koordinira poslove u vezi izvršavanja državnog proračuna.

Služba prati provedbu posebnog propisa o fiskalnoj odgovornost kroz izradu Izjave o fiskalnoj odgovornosti putem web aplikacije Jačanje sustava fiskalne odgovornosti i unutarnjih kontrola (JFOSUK), imenuje koordinatora i njegovu zamjenu za sastavljanje i predaju Izjave o fiskalnoj odgovornosti; provjerava sadržaj Izjave o fiskalnoj odgovornosti obveznika iz svog djelokruga, koordinira razvoj financijskog upravljanja i sustava unutarnjih kontrola u Ministarstvu; sudjeluje i pomaže rukovoditeljima unutarnjih ustrojstvenih jedinica Ministarstva u uspostavljanju i razvoju procedura i postupaka u vezi s pripremom, obradom, tijekom i pohranom financijskih i drugih dokumenata u svim segmentima poslovanja Ministarstva; obavlja poslove uspostave unutarnje kontrole i analizu rizika u Ministarstvu u dijelu praćenja prihoda i primitaka, izvršavanju rashoda i materijalnih sredstava, upravljanja projektima i EU projektima u svrhu izvršavanja poslova iz djelokruga rada Ministarstva; sudjeluje u izradi izvješća o uspostavi i funkcioniranju sustava financijskog upravljanja i kontrole; koordinira razvoj financijskog upravljanja i pruža potporu ostalim čelnicima unutarnjih ustrojstvenih jedinica u razvoju financijskog upravljanja u cijeloj organizaciji; u suradnji s čelnicima unutarnjih ustrojstvenih jedinica osmišljava razvoj prethodnih i naknadnih kontrola u procesima planiranja, realizacije i praćenje realizacije proračunskih sredstava; po potrebi inicira izradu internih akata kojima se uređuju opisi poslova, ovlasti i odgovornosti pojedinih sudionika u procesima planiranja, izrade programa/projekata, praćenja realizacije programa/projekata, obrade financijskih dokumenata, internog izvješćivanja o realizaciji proračunskih sredstva i o ostvarenim ciljevima; u suradnji s ostalim čelnicima unutarnjih ustrojstvenih jedinica potiče razvoj računovodstvenih sustava, odnosno pruža potporu čelnicima unutarnjih ustrojstvenih jedinica u osmišljavanju evidencija o rashodima i drugim relevantnim financijskim informacijama, kao i o sadržaju i strukturi internih izvješća za potrebe pravovremenog i učinkovitog financijskog upravljanja; koordinira provođenje samoprocjene sustava unutarnjih kontrola putem Izjave o fiskalnoj odgovornosti; ukazuje na nedostatke; inicira mjere za otklanjanje nedostataka; surađuje s ustrojstvenom jedinicom Ministarstvom financija nadležnom za harmonizaciju razvoja sustava unutarnjih kontrola, dostavlja propisana izvješća i traženu dokumentaciju; obavlja i druge poslove iz svoga djelokruga. Izrađuje akte kratkoročnog planiranja (godišnji plana rada i godišnji izvještaj o radu); donosi strategiju upravljanja rizicima te redovito ažurira Registar rizika; donosi interne procedure; uspostavlja i primjenjuje sustav upravljanja kvalitetom kroz IT sustav eSUK; provodi postupak unutarnje procjene u skladu sa kriterijima navedenim u Metodologiji upravljanja kvalitetom u javnoj upravi RH unutar eSUKa.

2.2. Sektor za javnu nabavu, ljudske potencijale, informatičke i opće poslove

Članak 8.

Sektor za javnu nabavu, ljudske potencijale, informatičke i opće poslove, obavlja poslove javne i jednostavne nabave za potrebe Ministarstva; pruža podršku ovlaštenim predstavnicima naručitelja u postupcima javne i jednostavne nabave; prati odvijanje postupaka nabave sukladno planu nabave i sredstvima osiguranim državnim proračunom u pogledu zadanih okvira visine i namjene sredstava; priprema i izrađuje ugovore o nabavi te prati njihovo izvršavanje. Sektor obavlja poslove upravljanja ljudskim potencijalima Ministarstva i njihovom razvoju; priprema prijedlog plana prijma u državnu službu, provodi postupak prijma u državnu službu u suradnji sa tijelom državne uprave nadležnim za službeničke odnose; priprema rješenja, te obavlja druge pravne i stručne poslove iz područja ljudskih potencijala; vodi osobni očevidnik državnih službenika i namještenika; unosi i ažurira podatke u Registru zaposlenih u javnom sektoru; sudjeluje u izradi i praćenju provedbe strategija, programa i plana izobrazbe za Ministarstvo; izrađuje odgovore na tužbe u predmetima vezanim za prava službenika, obavlja poslove u vezi s provođenjem postupaka utvrđivanja odgovornosti službenika za lake i teške povrede službene dužnosti; obavlja stručne i tehničke poslove vezane za planiranje, organiziranje, usklađivanje i provedbu sustavne informatizacije u Ministarstvu; izrađuje analize potreba Ministarstva u području primjene informacijske i komunikacijske tehnologije i predlaže mjere za unaprjeđenje informatizacije u Ministarstvu; brine se za nabavu, raspodjelu i održavanje računalne i programske opreme, te sudjeluje u definiranju, razradi i održavanju korisničkih programskih aplikacija za pojedine ustrojstvene jedinice Ministarstva; brine se za sigurnost informacijskog sustava u suradnji sa savjetnikom za informacijsku sigurnost; obavlja stručne poslove zaštite na radu i protupožarne zaštite; brine o voznom parku Ministarstva; obavlja poslove prijema i raspodjele opreme i materijala, vodi materijalnu evidenciju o tome te obavlja poslove pisarnice, pismohrane i druge upravno-stručne i administrativne poslove; te obavlja i druge poslove iz djelokruga rada Sektora.

U Sektoru za javnu nabavu, ljudske potencijale, informatičke i opće poslove ustrojavaju se:

2.2.1. Služba za javnu nabavu

2.2.2. Služba za ljudske potencijale

2.2.3. Služba za informatičke i opće poslove.

2.2.1. Služba za javnu nabavu

Članak 9.

Služba za javnu nabavu provodi i upravlja procesima javne nabave roba, radova i usluga za potrebe Ministarstva koje pojedine ustrojstvene jedinice Ministarstva iskažu kao potrebu kroz svoje zahtjeve za jednostavnu i javnu nabavu, obavlja sve poslove vezane uz javnu i jednostavnu nabavu; predlaže, ustrojava i vodi evidencije iz svoga djelokruga; izdaje potvrde o činjenicama o kojima vodi službenu evidenciju te o činjenicama o kojima ne vodi službenu evidenciju kada je to zakonom propisano; priprema podatke iz svog djelokruga za stručne podloge za izradu strategija, programa i planova Ministarstva; izrađuje objedinjeni plan nabave na temelju dostavljenih prijedloga nabave pojedinih ustrojstvenih jedinica Ministarstva te po potrebi ažurira; priprema i provodi sve postupke javne i jednostavne nabave za potrebe cijelog Ministarstva u suradnji s ustrojstvenim jedinicama Ministarstva, definira načine i procedure sukladno propisima koji reguliraju javnu i jednostavnu nabavu; pruža podršku unutarnjim ustrojstvenim jedinicama Ministarstva u pripremi i provedbi postupaka javne nabave, obavlja administrativne i stručne poslove vezane za pripremu i provedbu postupaka nabave, priprema upute, obrasce i smjernice za provedbu postupaka nabave sukladno zakonskim propisima o nabavi; vodi brigu da se nabava odvija sukladno osiguranim sredstvima u državnom proračunu i planu nabave u pogledu zadanih okvira financijskih sredstava i njihove namjene; priprema i izrađuje ugovore i okvirne sporazume iz područja javne nabave odnosno jednostavne nabave, sukladno propisima koji reguliraju javnu nabavu vodi registar ugovora o javnoj nabavi i okvirnih sporazuma s redovnim ažuriranjem podataka; izrađuje propisana i druga izvješća sukladno zakonima i ostalim propisima iz područja javne nabave, surađuje sa središnjim tijelom državne uprave nadležnim za poslove središnje javne nabave; u suradnji s drugim unutarnjim ustrojstvenim jedinicama utvrđuje i analizira potrebe Ministarstva po svim nabavnim kategorijama središnje javne nabave, provodi procedure ugovaranja definirane okvirnim sporazumima koje sklapa tijelo državne uprave zaduženo za poslove središnje javne nabave, priprema obrazloženja u odgovoru na žalbe i daje očitovanja o činjeničnim navodima te o žalbenim zahtjevima za potrebe i po zahtjevu Državne komisije za kontrolu postupaka javne nabave, sudjeluje u izradi izjave o fiskalnoj odgovornosti te obavlja i druge poslove iz svoga djelokruga.

2.2.2. Služba za ljudske potencijale

Članak 10.

Služba za ljudske potencijale neposredno provodi propise iz područja službeničkih i radnopravnih odnosa, obavlja stručne i upravne poslove vezane za upravljanje i razvoj ljudskih potencijala Ministarstva, provodi prvostupanjski upravni postupak i izrađuje nacrte rješenja u upravnim stvarima iz područja službeničkih odnosa, te priprema i izrađuje opće i pojedinačne akte iz područja službeničkih i radnopravnih odnosa, priprema ugovore o radu i druge ugovore iz svog djelokruga, provodi analizu radne opterećenosti i priprema prijedlog plana zapošljavanja, te u suradnji sa tijelom državne uprave nadležnim za službeničke odnose provodi postupak zapošljavanja u državnu službu, priprema kompetencijski model i izrađuje profile radnih mjesta u Ministarstvu, planira razvoj ljudskih potencijala u državnom tijelu, procjenjuje potrebe izobrazbe u Ministarstvu te obavlja stručne poslove vezane za izobrazbu državnih službenika i namještenika, prati statusna stanja državnih dužnosnika, prati rad državnih službenika i namještenika te sudjeluje u postupku napredovanja u državnoj službi sukladno zakonu, izrađuje izvješća o popunjenosti radnih mjesta na temelju rodne zastupljenosti i predlaže odgovarajuće mjere za osiguranje uravnotežene rodne zastupljenosti u Ministarstvu, posebice na rukovodećim radnim mjestima, priprema mišljenja o pitanjima koja se odnose na državnu službu za potrebe Ministarstva, vodi evidencije državnih službenika i namještenika i redovito unosi i ažurira podatke o zaposlenima u Registar zaposlenih u državnoj službi i javnim službama kao i u ostale očevidnike iz područja službeničkih odnosno radnopravnih odnosa, predlaže, ustrojava i vodi druge evidencije iz svog djelokruga, izdaje potvrde o činjenicama o kojima vodi službenu evidenciju te o činjenicama o kojima ne vodi službenu evidenciju kada je to propisano zakonom, priprema podatke iz svog djelokruga za stručne podloge za izradu strategija, programa i planova Ministarstva, te obavlja i druge poslove u okviru svog djelokruga.

2.2.3. Služba za informatičke i opće poslove

Članak 11.

Služba za informatičke i opće poslove obavlja informatičke poslove koji obuhvaćaju stručne i tehničke poslove koji se odnose na održavanje informacijskog i telekomunikacijskog sustava Ministarstva; planira, predlaže i nadzire izgradnju održavanja informacijskog i telekomunikacijskog sustava Ministarstva; skrbi o urednom i pravilnom korištenju informatičke i telekomunikacijske opreme; izrađuje izvješća, analize i prijedloge poboljšanja i unaprjeđenja informatičke i telekomunikacijske opreme; vodi evidenciju o skladištenju i raspodjeli informatičke opreme; obavlja nadzor nad primjenom propisa i pravila informacijske sigurnosti u suradnji sa savjetnikom za informacijsku sigurnost; brine za održavanje strojne i programske opreme, brine se o korisničkim računima i korisničkim podatcima službenika; organizira i sudjeluje u provedbi informatičke izobrazbe korisnika u aplikativnim rješenjima za uredsko poslovanje, aplikaciji za vođenje evidencije ulaza/izlaza informatičke opreme, aplikaciji za vođenje telefonske centrale, upravlja sigurnosnim sustavom pohrane podatka informacijskog – komunikacijskog sustava Ministarstva; obavlja poslove koji se odnose na opremanje prostorija, prati i osigurava obavljanje pomoćno-tehničkih poslova za potrebe Ministarstva; vodi i ažurira dokumentaciju o nekretninama, vodi očevidnik nekretnina, pribavlja suglasnost za sklapanje ugovora o zakupu poslovnog prostora i stanova za državne dužnosnike; obavlja administrativne i tehničke poslove vezane za primitak i raspoređivanje pošte; vođenje urudžbenog zapisnika i upisnika predmeta upravnog postupka, internu dostavu, otpremu pošte, stručne i tehničke poslove koji se odnose na pismohranu i čuvanje; vrši prikupljanje, evidentiranje, obradu, pohranu, korištenje, odabiranje i izlučivanje arhivskog i registraturnog gradiva Ministarstva; te druge upravno-stručne i administrativne poslove pisarnice i pismohrane; stručne poslove zaštite na radu i protupožarne zaštite; vođenje očevidnika o ozljedi na radu; izrađuje provedbene propise vezane za uporabu klasifikacijskih oznaka, zaštitu i čuvanje arhivske građe; vodi evidencije i brine o pečatima i žigovima s grbom Republike Hrvatske i natpisnim pločama Ministarstva; obavlja poslove iz područja obrane iz djelokruga Ministarstva u ratnom stanju i stanju neposredne ugroženosti te u situacijama katastrofa i kriza; obavlja poslove službenog prijevoza i održavanja službenih automobila i opreme te organizaciju prijevoza državnih dužnosnika Ministarstva; vodi propisane evidencije o korištenju i održavanju službenih vozila; vodi skladišno poslovanje potrošnog materijala i sitnog inventara; poslove čajne kuhinje te obavlja i druge poslove iz svoga djelokruga.

3. UPRAVA ZA STRATEŠKO PLANIRANJE, PROGRAME I PROJEKTE EU, MEĐUNARODNU SURADNJU I DIGITALNU TRANSFORMACIJU

Članak 12.

Uprava za strateško planiranje, programe i projekte EU, međunarodnu suradnju i digitalnu transformaciju obavlja poslove koji se odnose na izradu te izmjene godišnjih i višegodišnjih strateških, planskih i programskih dokumenata namijenjenih razvoju turizma i sporta te njihovo praćenje i vrednovanje; prati i analizira pokazatelje i podatke koji utječu na razvoj turizma i sporta; obavlja poslove sudjelovanja u radu stručnih tijela i vijeća, obavlja aktivnosti iz djelokruga upravljanja sektorskom politikom razvoja turizma i sporta te koordinacije i suradnje s tijelima državne uprave u okviru nacionalnih izvora financiranja te programa Europske unije, a posebno EU fondova te drugih financijskih instrumenata, Programa Unije i drugih izvora financiranja; obavlja i aktivnosti iz djelokruga upravljanja programima Europske unije; obavlja delegirane funkcije Upravljačkog tijela, u skladu sa propisima u vezi uspostave institucionalnog okvira za korištenje fondova Europske unije u Republici Hrvatskoj; nadležna je za pripremu i provedbu strateških projekata Ministarstva koji se odnose na razvoj turizma i sporta; priprema i provodi programe iz sredstava državnog proračuna u okviru svoga djelokruga; organizira informativne radionice, seminare i edukacije potrebne za pripremu i provedbu programa i projekata Europske unije i drugih izvora financiranja; organizira i provodi promotivne i komunikacijske aktivnosti o mogućnostima financiranja projekata za razvoj turizma i sporta kroz EU fondove i druge izvore financiranja. Uprava potiče stvaranje povoljnijih uvjeta za korištenje EU fondova u području turizma i sporta i poticanja ulaganja u turizam i sport te savjetuje dionike u turizmu i sportu, a u svrhu učinkovitijeg korištenja sredstava EU fondova; izrađuju se preporuke za pozicioniranje turizma i sporta u programskim dokumentima s ciljem učinkovitijeg korištenja EU fondova i promicanja doprinosa turizma i sporta drugim područjima politika poput zdravstva, obrazovanja, socijalnog uključivanja i regionalnoga razvoja; izrađuju se preporuke za otvaranje mogućnosti korištenja EU fondova za istraživačke projekte kojima se prikupljaju, analiziraju i vrednuju podaci koji mogu doprinijeti razvoju turizma i sporta; predlaže politiku međunarodne suradnje Ministarstva s međunarodnim tijelima, organizacijama i mrežama nadležnim za turizam i sport, provodi aktivnosti vezane uz međunarodnu suradnju, priprema međunarodne ugovore te prati njihovu provedbu; sudjeluje u radu radnih i stručnih tijela Europske unije i drugih međunarodnih organizacija i mreža iz područja rada Ministarstva; obavlja stručne i tehničke poslove vezano uz razvoj i implementaciju kompleksnih elektroničkih usluga, digitalizaciju i digitalnu transformaciju, modernizaciju poslovnih procesa, upravljanje programskim rješenjima te pružanje korisničke podrške; prati propise nacionalnog zakonodavstva, Europske unije i međunarodnih propisa iz svoga djelokruga; surađuje s drugim ustrojstvenim jedinicama Ministarstva te obavlja i druge poslove u okviru svoga djelokruga.

U Upravi za strateško planiranje, programe i projekte EU, međunarodnu suradnju i digitalnu transformaciju ustrojavaju se:

3.1. Sektor za strateško planiranje, programe i projekte EU i digitalnu transformaciju

3.2. Sektor za međunarodnu suradnju.

3.1. Sektor za strateško planiranje, programe i projekte EU i digitalnu transformaciju

Članak 13.

Sektor za strateško planiranje, programe i projekte EU i digitalnu transformaciju obavlja stručne i administrativne poslove koji se odnose na izradu, izmjene te koordinaciju pripreme godišnjih i višegodišnjih strateških, planskih i programskih dokumenata namijenjenih razvoju turizma i sporta te njihovo praćenje i vrednovanje; obavlja stručne i administrativne poslove sudjelovanja u radu stručnih tijela i vijeća čije se aktivnosti odnose na razvoj turizma i sporta; Sektor obavlja stručne i administrativne poslove koordinatora strateškog planiranja te je nadležan za poslove strateškog planiranja u Ministarstvu; obavlja poslove upravljanja sektorskom politikom razvoja turizma i sporta u okviru nacionalnih izvora financiranja fondova Europske unije i drugih izvora financiranja. Sektor obavlja delegirane funkcije Upravljačkog tijela, u skladu sa važećim propisima u vezi uspostave institucionalnog okvira za korištenje fondova Europske unije u Republici Hrvatskoj, kao i propisima o tijelima u sustavima upravljanja i kontrole korištenja Europskog socijalnog fonda+, Europskog fonda za regionalni razvoj, Kohezijskog fonda i Mehanizma za oporavak i otpornost te drugih financijskih instrumenata; obavlja stručne i administrativne poslove upravljanja programima Europske unije, a posebno EU fondova u svojstvu posredničkog tijela razine 1 i sektorski nadležnog tijela te Mehanizma za oporavak i otpornost u svojstvu nadležnog tijela. Sektor provodi aktivnosti programiranja, vrednovanja programa, financijskog upravljanja, pripreme i objave poziva za dodjelu bespovratnih sredstava i odabir projekata, koordinaciju procesa ugovaranja, praćenje provedbe kao i dodatne funkcije koje su mu zakonskim i podzakonskim aktima dodijeljene. Sektor je odgovoran za pripremu i provedbu strateških i ostalih projekata Ministarstva i projekata u kojima Ministarstvo sudjeluje, a koji se odnose na razvoj i jačanje konkurentnosti hrvatskog turizma i druga područja u nadležnosti Ministarstva; surađuje s drugim ustrojstvenim jedinicama Ministarstva i s drugim tijelima državne uprave. Sektor je odgovoran za pripremu projektnih prijedloga na pozive iz EU fondova, međunarodnih financijskih institucija i drugih izvora, izradu prijedloga i planiranje proračuna projekata, komunikaciju s tijelima odgovornim za objavu poziva, izradu planova nabave projekata Ministarstva te provedbu postupaka javne nabave za projekate za čiju je provedbu nadležan, izradu izvještaja o napretku provedbe projekata, izradu zahtjeva za nadoknadu sredstava; koordinira rad ustrojstvenih jedinica Ministarstva uključenih u pripremu i provedbu projekata; analizira i procjenjuje potrebnu projektnu dokumentaciju, osigurava podršku u izradi projektne dokumentacije; daje stručne upute i mišljenja o sadržaju i opsegu pripremljene projektne dokumentacije te ostalim važnim elementima projekta; organizira kontrolu usklađenosti tehničke dokumentacije s propisima, normativima i pravilima struke; komunicira sa svim zainteresiranim sudionicima u fazi pripreme projekata; obavlja poslove vezane uz provedbu i praćenje aktivnosti projekata financiranih iz EU fondova, međunarodnih financijskih institucija i drugih izvora: provodi stalan nadzor nad provedbom projekata za ugovore koji su sklopljeni; koordinira rad unutarnjih ustrojstvenih jedinica Ministarstva uključenih u provedbu projekata; surađuje s upravljačkim i posredničkim tijelima, Ministarstvom financija i ostalim tijelima uključenim u provedbu i praćenje provedbe projekata; osigurava pravovremenu i učinkovitu provedbu predlaganjem korektivnih radnji na temelju praćenja projekata; predlaže poduzimanje odgovarajućih mjera za otklanjanje eventualnih nepravilnosti nastalih u provedbi projekata; izrađuje analizu problema u provedbi projekata i predlaganje rješenja za njihovo otklanjanje, prikupljanja informacija i dokumentacije o svim projektima. Sektor obavlja stručne i tehničke poslove vezano uz razvoj i implementaciju kompleksnih elektroničkih usluga, digitalizaciju i digitalnu transformaciju, modernizaciju poslovnih procesa, upravljanje programskim rješenjima te pružanje korisničke podrške; kontinuirano prati rad implementiranih programskih rješenja, obavlja poslove središnje administracije te pruža podršku pri integraciji programskih rješenja s drugim sustavima; sudjeluje u planiranju, pripremi, razvoju te uspostavi novih programskih rješenja kao i redovnom održavanju i nadogradnji postojećih programskih rješenja te kontrolira usklađenost s dostupnim standardima; pruža podršku i sudjeluje u provedbi postupaka nabave vanjskih usluga te sudjeluje u nadzoru i kontroli kvalitete izvršavanja usluga vanjskih pružatelja; sudjeluje u organizaciji i pružanju podrške korisnicima programskih rješenja te provodi edukacije na temu korištenja programskih rješenja; kontinuirano prikuplja i periodičko obrađuje informacije i podatke na temelju kojih izrađuje stručne analize te statistička i druga izvješća. Sektor prati propise iz svoga djelokruga, organizira informativne radionice, seminare i edukacije potrebne za provedbu programa i projekata za razvoj turizma i sporta, provodi promotivne i komunikacijske aktivnosti o mogućnostima financiranja projekata te o rezultatima provedbe programa i projekata za razvoj turizma i sporta kroz EU fondove i druge izvore financiranja, te obavlja i druge poslove u okviru svoga djelokruga.

U Sektoru za strateško planiranje, programe i projekte EU i digitalnu transformaciju ustrojavaju se:

3.1.1. Služba za strateško planiranje, pripremu i provedbu projekata

3.1.2. Služba za operativno planiranje programa i praćenje provedbe projekata

3.1.3. Služba za ugovaranje i financijsko upravljanje

3.1.4. Služba za programska rješenja i digitalnu transformaciju.

3.1.1. Služba za strateško planiranje, pripremu i provedbu projekata

Članak 14.

Služba za strateško planiranje, pripremu i provedbu projekata je odgovorna za izradu, izmjenu te koordinaciju i sudjelovanje u pripremi i planiranju dugoročnih, srednjoročnih i kratkoročnih akata strateškog planiranja i drugih provedbenih dokumenata za razvoj turizma i sporta, prati njihovu provedbu te analizira njihove učinke; koordinira proces izvješćivanja i vrednovanja akata strateškog planiranja iz nadležnosti tijela državne uprave; obavlja stručne i administrativne poslove koji se odnose na pripremu sjednica stručnih vijeća i skupina; obavlja stručne i administrativne poslove koordinatora strateškog planiranja te je nadležna za poslove strateškog planiranja u Ministarstvu; pruža podršku i drugim tijelima državne uprave u pripremi specifičnih dijelova godišnjih i višegodišnjih strateških, planskih i programskih dokumenata te operativnih programa namijenjenih razvoju turizma i sporta te u procesima provedbe, izvješćivanja i vrednovanja akata strateškog planiranja. Služba obavlja aktivnosti iz djelokruga upravljanja sektorskom politikom razvoja turizma i sporta te koordinacije i suradnje s tijelima državne uprave u okviru nacionalnih izvora financiranja te programa Europske unije. Služba osigurava usklađenost akata strateškog planiranja i izvješća iz nadležnosti tijela državne uprave s načelima i metodologijom sustava strateškog planiranja i upravljanja razvojem; osigurava usklađenost akata strateškog planiranja i izvješća iz nadležnosti Ministarstva s načelima i metodologijom sustava strateškog planiranja i upravljanja razvojem; osigurava pravodobnu dostupnost provjerljivih podataka potrebnih za provedbu, izvješćivanje i vrednovanje akata strateškog planiranja iz nadležnosti Ministarstva; surađuje s Koordinacijskim tijelom radi pravilne primjene načela i metodologije strateškog planiranja i upravljanja razvojem; Služba djeluje u provedbi vrednovanja u skladu s planovima vrednovanja, zakonodavstvom, zahtjevima i propisima na nacionalnoj i EU razini; sudjeluje u radu evaluacijskih upravljačkih skupina; prati provođenje evaluacijskih preporuka. Služba obavlja stručne poslove pripreme i provedbe strateških projekata Ministarstva i projekata u kojima Ministarstvo sudjeluje, a koji se odnose na razvoj i jačanje konkurentnosti i uspješnosti hrvatskog turizma i sporta; prati pozive koje objavljuju tijela nadležna za pozive u okviru EU fondova, drugih financijskih instrumenata, Programa Unije te drugih izvora financiranja; obavlja poslove prikupljanja informacija o potrebama i projektnim idejama, koordinira pripremu, predlaganje te izradu projektnih sažetaka, sudjeluje u pripremi natječajne dokumentacije; priprema ili koordinira pripremu projektnih prijedloga za javne pozive iz programa EU, međunarodnih financijskih institucija i drugih izvora, izrađuje prijedloge proračuna projekata; izrađuje planove nabave projekata Ministarstva te provodi postupke javne nabave, planira proračune projekata Ministarstva, izrađuje izvještaje o napretku provedbe projekata, izrađuje zahtjeve za nadoknadu sredstava; koordinira rad ustrojstvenih jedinica Ministarstva uključenih u pripremu i provedbu projekata; obavlja administrativne, stručne, tehničke i druge poslove koji se odnose na podršku korisnicima projekata u fazi pripreme projekata; analizira i procjenjuje potrebnu projektnu dokumentaciju, osigurava podršku u izradi projektne dokumentacije; daje stručne upute i mišljenja o sadržaju i opsegu pripremljene projektne dokumentacije te ostalim važnim elementima projekta; organizira kontrolu usklađenosti tehničke dokumentacije s propisima, normativima i pravilima struke; komunicira sa svim zainteresiranim sudionicima u fazi pripreme projekata; obavlja poslove vezane uz provedbu i praćenje aktivnosti projekata financiranih iz programa EU, međunarodnih financijskih institucija i drugih izvora; provodi nadzor nad provedbom projekata za ugovore koji su sklopljeni; koordinira rad unutarnjih ustrojstvenih jedinica Ministarstva uključenih u provedbu projekata; surađuje s upravljačkim i posredničkim tijelima, Ministarstvom financija i ostalim tijelima uključenim u provedbu i praćenje provedbe projekata; izrađuje izvješća o praćenju provedbe projekata; organizira sastanke o statusu provedbe projekata, osigurava pravovremenu i učinkovitu provedbu predlaganjem korektivnih radnji na temelju praćenja projekata; predlaže poduzimanje odgovarajućih mjera za otklanjanje eventualnih nepravilnosti nastalih u provedbi projekata; izrađuje analizu problema u provedbi projekata i predlaganje rješenja za njihovo otklanjanje, prikupljanja informacija i dokumentacije o svim projektima, vrednovanja projekata, poslove praćenja zakona i drugih propisa Republike Hrvatske i EU; čuva dokumente i evidencije o provedbi funkcija radi osiguravanja odgovarajućeg revizijskog traga. Služba u svom radu surađuje s drugim ustrojstvenim jedinicama Ministarstva i s drugim tijelima državne uprave, te obavlja i druge poslove u okviru svoga djelokruga.

3.1.2. Služba za operativno planiranje programa i praćenje provedbe projekata

Članak 15.

Služba za operativno planiranje programa i praćenje provedbe projekata odgovorna je za operativno planiranje programa namijenjenih razvoju turizma i sporta, u utvrđivanju mjera za provedbu prioriteta operativnih programa te razvoja uvjeta i planova za njihovu provedbu; priprema kriterije za odabir projekata u okviru odgovarajućeg prioriteta ili mjere; sudjeluje u praćenju provedbi prioriteta i mjera u suradnji s odgovarajućim Upravljačkim tijelom odgovornim za programske dokumente te sa drugim tijelima; sudjeluje u pripremi godišnjih i završnih izvješća kroz davanje informacija, analitičkih podloga i studija o provedbi mjera, prioriteta i programa za razvoj turizma i sporta; sudjeluje u radu odbora za praćenje; provodi mjere informiranja i komunikacije u okviru svoga djelokruga u suradnji s Upravljačkim tijelom i drugim tijelima, odnosno tijelima koje obavljaju delegirane funkcije Upravljačkog tijela; koordinira provedbu tehničke pomoći, upravlja ljudskim potencijalima u okviru Posredničkog tijela razine 1. Služba u svom radu surađuje s drugim ustrojstvenim jedinicama Ministarstva i s drugim tijelima državne uprave te obavlja druge poslove u okviru svoga djelokruga.

U Službi za operativno planiranje programa i praćenje provedbe projekata ustrojavaju se:

3.1.2.1. Odjel za operativno planiranje programa

3.1.2.2. Odjel za praćenje provedbe projekata i horizontalne procese.

3.1.2.1. Odjel za operativno planiranje programa

Članak 16.

Odjel za operativno planiranje programa utvrđuje mjere za provedbu prioriteta programa za razvoj turizma i sporta; izrađuje kriterije za odabir projekata u okviru odgovarajućeg prioriteta i mjere te prati provedbu prioriteta i mjera operativnih programa; obavlja stručne i administrativne poslove pripreme natječajne dokumentacije i uputa za prijavitelje za pozive na dostavu projektnih prijedloga u okviru prioriteta i mjera operativnih programa za razvoj turizma i sporta; objavljuje pozive na dostavu projektnih prijedloga u okviru prioriteta i mjera operativnih programa za razvoj turizma i sporta; priprema programe državnih potpora i programe potpora male vrijednosti; sudjeluje u provedbi informativnih radionica za pozive na dostavu projektnih prijedloga u okviru prioriteta i mjera operativnih programa. Odjel priprema interne procedure za provedbu svojih funkcija sukladno smjernicama; čuva dokumente i evidencije o provedbi funkcija radi osiguravanja odgovarajućeg revizijskog traga. Odjel u svom radu surađuje s drugim ustrojstvenim jedinicama Ministarstva i s drugim tijelima državne uprave te obavlja i druge poslove u okviru svoga djelokruga.

3.1.2.2. Odjel za praćenje provedbe projekata i horizontalne procese

Članak 17.

Odjel za praćenje provedbe projekata i horizontalne procese prati provedbu pokazatelja i predlaže korektivne mjere; sudjeluje u radu odbora za praćenje; sudjeluje u monitoring posjetima prema potrebi; kontrolira i prati izvršavanje ugovora o dodjeli bespovratnih sredstava u okviru projekata financiranih iz EU sredstava i nacionalnih sredstava; osigurava administriranje, kao i elektronsko praćenje podataka i unos u Informacijske sustave za upravljanje EU fondovima; provodi mjere informiranja i vidljivosti s posebnim naglaskom na mjere namijenjene korisnicima. Odjel priprema interne procedure za provedbu svojih funkcija sukladno smjernicama; izrađuje analizu radne opterećenosti te druge dokumente vezane uz upravljanje ljudskim potencijalima u okviru Posredničkog tijela razine 1; koordinira provedbu tehničke pomoći; čuva dokumente i evidencije o provedbi funkcija radi osiguravanja odgovarajućeg revizijskog traga. Odjel u svom radu surađuje s drugim ustrojstvenim jedinicama Ministarstva i s drugim tijelima državne uprave, te obavlja druge poslove u okviru svoga djelokruga.

3.1.3. Služba za ugovaranje i financijsko upravljanje

Članak 18.

Služba za ugovaranje i financijsko upravljanje obavlja stručne i administrativne poslove koji se odnose na proces ugovaranja projekata i upravljanja financijskim alokacijama iz EU i nacionalnih sredstava te osigurava nacionalno sufinanciranje projekata; priprema postupka dodjele sredstava i odluke o financiranju; Služba je odgovorna za poslove koji se odnose na suradnju i koordinaciju rada s ostalim tijelima vezanima za ugovaranje projekata i pripremu ugovora o dodjeli bespovratnih sredstava s korisnicima i tijelima u sustavu upravljanja i kontrole provedbe Programa; odobrava zahtjeve korisnika za izmjenom ugovora i obavlja poslove pripreme izmjena i dopuna ugovora; u okviru svoje nadležnosti obavlja poslove vezane uz dostavljanje podataka o dodijeljenim državnim potporama i potporama male vrijednosti po projektima sukladno propisima o državnim potporama; osigurava povrat nepravilno utrošenih sredstava od strane korisnika i o tome vodi evidencije te izvještava tijela u sustavu upravljanja i kontrole Programa te druga tijela; izvršava isplate sredstava sukladno zahtjevima Upravljačkog tijela, odnosno tijela koja obavljaju delegirane funkcije Upravljačkog tijela; priprema i dostavlja tijelu odgovornom za plaćanje zahtjev za prijenos javnih sredstava korisniku te osigurava plaćanje sredstava; dostavlja tijelu za ovjeravanje i tijelu odgovornom za plaćanja informacije o iznosima koji trebaju biti nadoknađeni te o već nadoknađenim sredstvima; sukladno relevantnim sporazumima surađuje s korisničkim institucijama, te s tijelima u sustavu upravljanja i kontrole provedbe Programa; osigurava unos podataka o plaćanjima u Informacijske sustave za EU fondove. Služba priprema interne procedure za provedbu svojih funkcija sukladno smjernicama; čuva dokumente i evidencije o provedbi funkcija radi osiguravanja odgovarajućeg revizijskog traga. Služba obavlja stručne i administrativne poslove vezane uz financijsko planiranje proračuna Ministarstva, a sukladno definiranim strateškim ciljevima, prioritetima i mjerama u okviru strateških i programskih dokumenata za turizam i sport. Služba u svom radu surađuje s drugim ustrojstvenim jedinicama Ministarstva i s drugim tijelima državne uprave, te obavlja i druge poslove u okviru svoga djelokruga.

3.1.4. Služba za programska rješenja i digitalnu transformaciju

Članak 19.

Služba za programska rješenja i digitalnu transformaciju obavlja stručne i tehničke poslove vezano uz upravljanje elektroničkim uslugama i bazama podataka te primjenu jedinstvenih programskih rješenja iz nadležnosti Ministarstva; pruža podršku te obavlja stručne i tehničke poslove i aktivnosti vezano uz digitalizaciju i digitalnu transformaciju programskih rješenja; sudjeluje u operativnom praćenju rada programskih rješenja te obavlja poslove središnje administracije i ažuriranja podataka te upravlja sa sustavima jedinstvenih registara i evidencija; sudjeluje u planiranju i pripremi aktivnosti održavanja i nadogradnje programskih rješenja, koordinira provedbu mjera unaprjeđenja i učinkovitog korištenja programskih rješenja te vrši kontrolu nad provedbom istog; pruža podršku i sudjeluje u provedbi postupaka nabave vanjskih usluga te sudjeluje u nadzoru i kontroli nad izvršenjem vanjskih usluga održavanja i nadogradnje programskih rješenja; sudjeluje u planiranju i pripremi te koordinaciji integracija programskih rješenja sa sustavima drugih javnopravnih tijela i relevantnih dionika; sudjeluje u planiranju i primjeni tehničkih rješenja državne informacijske infrastrukture i dijeljenih usluga za potrebe funkcioniranja programskih rješenja; pruža korisničku podršku vanjskim i internim korisnicima u korištenju programskih rješenja; kontinuirano prati rad internih korisnika, njihove komentare i prijedloge za dodatna poboljšanja sustava te pruža podršku prilikom njihove implementacije; sudjeluje u planiranju i organizaciji pružanja korisničke podrške krajnjim korisnicima u radu s programskim rješenjima; sudjeluje u provedbi mjerenja učinka i praćenja zadovoljstva krajnjih korisnika s elektroničkim uslugama i programskim rješenjima; periodički i prema potrebi prikuplja i obrađuje informacije i podatke te izrađuje stručne analize, statistike i druga izvješća vezano za rad i korištenje elektroničkih usluga i programskih rješenja; sudjeluje u organizaciji i provedbi edukacija za nove korisnike i usavršavanje postojećih korisnika programskih rješenja kako bi se koristila ispravno i prema propisanim pravilima; surađuje s drugim tijelima državne uprave, jedinicama lokalne i područne (regionalne) samouprave i ostalim relevantnim dionicima vezano za korištenje i upotrebu programskih rješenja. Služba obavlja stručne i tehničke poslove vezano uz razvoj i implementaciju novih kompleksnih elektroničkih javnih usluga i programskih rješenja te modernizaciju poslovnih procesa iz nadležnosti Ministarstva; prati propise koji uređuju područje elektroničke javne uprave i elektroničkog poslovanja te prati razvoj tehnologija i tehnoloških rješenja u svrhu primjene na programskim rješenjima koja su implementirana ili se tek planiraju implementirati; sudjeluje u planiranju razvoja i uspostave novih programskih rješenja te koordinaciji i provedbi mjera digitalizacije, digitalne transformacije i modernizacije poslovnih procesa; sudjeluje u kontinuiranom prikupljanju i obradi informacija i podataka te provodi stručne analize poslovnih procesa i predlaže mjere modernizacije poslovnih procesa za potrebe digitalizacije i digitalne transformacije; sudjeluje u pripremi, provedbi i koordinaciji razvoja novih programskih rješenja u skladu s propisanim standardima te vrši nadzor nad provedbom istog; pruža podršku te obavlja stručne i tehničke poslove pri povezivanju i uključivanju novih kompleksnih elektroničkih javnih usluga i programskih rješenja; pruža podršku te sudjeluje u provedbi postupaka nabave vanjskih usluga za potrebe razvoja i implementacije novih kompleksnih elektroničkih javnih usluga i programskih rješenja; sudjeluje u nadzoru i kontroli nad izvršenjem vanjskih usluga razvoja i implementacije novih kompleksnih elektroničkih javnih usluga i programskih rješenja; surađuje s drugim tijelima državne uprave i ostalim relevantnim dionicima vezano za uspostavu novih elektroničkih javnih usluga i modernizaciju poslovnih procesa; sudjeluje u praćenju normativnog okvira relevantnog za djelokrug rada Službe; surađuje s drugim unutarnjim ustrojstvenim jedinicama Ministarstva, drugim tijelima državne uprave i relevantnim dionicima te obavlja i druge poslove u okviru svoga djelokruga.

3.2. Sektor za međunarodnu suradnju

Članak 20.

Sektor za međunarodnu suradnju priprema i provodi aktivnosti vezane uz međunarodnu suradnju Ministarstva i obavlja stručne i administrativne poslove koordinacije europskih poslova iz nadležnosti Ministarstva; obavlja stručne poslove pripreme i izrade prijedloga međunarodnih instrumenata koje sklapa Ministarstvo s nadležnim institucijama drugih država ili međunarodnih organizacija te prati njihovu provedbu iz djelokruga Ministarstva. Organizira, priprema i koordinira sastanke s predstavnicima međunarodnih organizacija te s predstavnicima nadležnih tijela drugih država u cilju razvijanja i jačanja međunarodne suradnje; predlaže aktivnosti i redovito sudjeluje u radu Svjetske turističke organizacije (UN Turizam) i ostalih međunarodnih organizacija i partnerstava kao i regionalnih asocijacija i inicijativa u turizmu s posebnim naglaskom na pripreme za ulazak u Organizaciju za ekonomsku suradnju i razvoj (OECD); sudjeluje u pripremi i provedbi Europskog turističkog foruma i Europskog dana turizma te prati provedbu inicijative za razvoj održivog turizma kao što su Europska prijestolnica pametnog turizma i Europski zeleni pionir pametnog turizma; prati politike Europske unije iz nadležnosti Ministarstva te prati sudjelovanje predstavnika Ministarstva i po potrebi sudjeluje u radu radnih skupina Vijeća EU-a i radnih tijela drugih institucija EU-a te radnih skupina na visokoj razini i priprema prijedloge stajališta iz nadležnosti Ministarstva; priprema i provodi europske politike i inicijative u turizmu; sudjeluje u radu radnih skupina na europskoj razini, posebno u okviru Savjetodavnog odbora za turizam (TAC) te unutar upravljačke skupine EUSAIR; u ulozi koordinatora i sudjeluje u provedbi europskih strategija u području turizma; koordinira djelatnost drugih uprava Ministarstva u obavljanju europskih poslova te obavlja stručne i administrativne poslove u vezi suradnje na europskim poslovima s drugim tijelima državne uprave prema potrebi; obavlja poslove vezano za očitovanja iz nadležnosti Ministarstva za potrebe sudjelovanja Republike Hrvatske u postupcima pred Sudom Europske unije; promiče, prati i predlaže načine unaprjeđivanja turističkih odnosa s pojedinim zemljama, integracijama i regionalnim inicijativama; priprema analitičke podloge za utvrđivanje i provedbu turističke politike s inozemstvom; priprema, sudjeluje u pregovorima i prati provedbu međunarodnih ugovora s područja turističkih odnosa s inozemstvom iz nadležnosti Ministarstva. Sektor obavlja poslove vezane uz međunarodnu suradnju u području sporta, koordinirajući sa sportskim udruženjima i obavljajući poslove iz djelokruga međunarodne suradnje. Sudjeluje u pripremi podloga za izradu državnog proračuna i načinu korištenja financijskih sredstava državnog proračuna iz područja međunarodnih poslova. Sektor sudjeluje u radu stručnih međunarodnih organizacija; sudjeluje u pripremi stručnih podloga za izradu nacrta prijedloga zakona, prijedloga drugih propisa, te međunarodnih dokumenata. Sektor brine o jačanju utjecaja hrvatskog sporta i sportske rekreacije u međunarodnim sportskim organizacijama; potiče promicanje interesa Republike Hrvatske putem sportske diplomacije; potiče održavane redovnih sastanaka s predstavnicima krovnih međunarodnih sportskih organizacija radi ujednačenog predstavljanja hrvatskih interesa u istima; brine o ispunjenosti uvjeta za prijem u hrvatsko državljanstvo sportaša stranaca na temelju interesa Republike Hrvatske. Sudjeluje u izradi mišljenja na izdavanje viza sportašima. Sudjeluje u protokolarnim međunarodnim obvezama iz područja sporta; sudjeluje u organizaciji međunarodnih sastanaka, seminara i konferencija. Sektor sudjeluje u radu odgovarajućih tijela Europske unije i Vijeća Europe te provodi i unaprjeđuje bilateralnu i multilateralnu suradnju s drugim državama te međunarodnim organizacijama i institucijama. Sektor potiče poštivanje specifičnosti sporta u politikama Europske unije i unaprjeđenje suradnje sa sportskim organizacijama iz Europske unije i šire; poslove vezane uz praćenje i provedbu programa unije Erasmus+ u području sporta te na nacionalnoj razini provodi inicijative Europske komisije poput Europskog tjedna sporta. Sektor potiče međunarodne suradnje koje doprinose razvoju sporta u Hrvatskoj te razmjeni iskustava znanja među partnerima iz Europske unije i šire.

U Sektoru za međunarodnu suradnju ustrojavaju se:

3.2.1. Služba za bilateralnu i multilateralnu suradnju u turizmu

3.2.2. Služba za europske poslove i politike

3.2.3. Služba za međunarodnu suradnju u sportu.

3.2.1. Služba za bilateralnu i multilateralnu suradnju u turizmu

Članak 21.

Služba za bilateralnu i multilateralnu suradnju u turizmu vodi sve poslove bilateralne i multilateralne suradnje Ministarstva u području turizma; predlaže politiku njihovog razvoja i mjere za njihovo unaprjeđenje; predlaže sadržaj ugovora, sporazuma, odnosno memoranduma o bilateralnoj i multilateralnoj suradnji i njihovoj provedbi te ih priprema za potpisivanje i objavljivanje; prati provedbu međunarodnih akata, analizira ih i sudjeluje u njihovoj neposrednoj provedbi; predlaže i organizira sazivanje mješovitih radnih sastanaka temeljem bilateralnih, odnosno multilateralnih ugovora, sporazuma i memoranduma; predlaže aktivnosti i sudjeluje u radu regionalnih i drugih međunarodnih organizacija, inicijativa i udruženja; prima, prosljeđuje i obrađuje materijale te sudjeluje u pripremi odgovora i mišljenja za međunarodne organizacije; organizira međunarodne skupove, sastanke, posjete, odnosno sudjeluje u njihovoj pripremi i radu; redovito surađuje s drugim ustrojstvenim jedinicama Ministarstva i ostalim predstavnicima javnog i privatnog sektora, osobito u pripremi stručnih podloga, sudjelovanja u organizaciji međunarodnih tematskih skupova i sastanaka; surađuje s drugim tijelima državne uprave vezano uz poslove bilateralne i multilateralne suradnje; sudjeluje u radu međudržavnih i međunarodnih gospodarskih odbora koji uključuju turizam; aktivno prati bilješke iz diplomatsko-konzularnih predstavništava Republike Hrvatske, prati susrete unutar Ministarstva s predstavnicima međunarodne zajednice, uključujući i posjete poslovne zajednice te o njima redovno vodi bilješke; vodi baze podataka o potpisanim bilateralnim i multilateralnim ugovorima/sporazumima iz područja turizma, te stranoj stručnoj literaturi na temu turizma s međunarodnih skupova, odnosno izdanja međunarodnih i regionalnih organizacija. Služba predlaže aktivnosti i sudjeluje u radu međunarodnih, regionalnih i drugih organizacija (UN Turizam, Odbor za turizam OECD-a, Vijeće Europe i dr.), inicijativa i udruženja (Jadransko-jonska inicijativa, Srednjeeuropska inicijativa /SEI/, Unija za Mediteran i dr.), s posebnim naglaskom na pripreme za ulazak u Organizaciju za ekonomsku suradnju i razvoj (OECD) te prikuplja i priprema materijale, odgovore na upitnike i ostale dokumente za potrebe međunarodnih organizacija. Za potrebe sastanaka na ministarskoj razini Služba izrađuje prijedlog tema za raspravu, dok se za sudjelovanje državnih dužnosnika Ministarstva na međunarodnim konferencijama i slično predlaže tekst javnog obraćanja/govora. Služba prati uvjete dolaska stranih turista kao i međunarodne propise koji reguliraju turističke tokove; prati i prikuplja zakonske i druge međunarodne propise, kao i propise drugih zemalja koji reguliraju sektor turizma; izrađuje mišljenja, analize i izvještaje, te obavlja i druge poslove u okviru svoga djelokruga.

3.2.2. Služba za europske poslove i politike

Članak 22.

Služba za europske poslove i politike obavlja stručne i administrativne poslove koordinacije u vezi europskih poslova iz nadležnosti Ministarstva; predlaže aktivnosti i redovito sudjeluje u radu međunarodnih i europskih organizacija i partnerstava kao i regionalnih asocijacija i inicijativa u turizmu; prati politike Europske unije iz nadležnosti Ministarstva te prati sudjelovanje predstavnika Ministarstva u radnim skupinama Vijeća EU te radnih skupina na visokoj razini te priprema prijedloge stajališta iz nadležnosti Ministarstva; sudjeluje u pripremi i dostavi dokumenata Europskoj komisiji i pojedinim tijelima Europske unije, kao i u radu Savjetodavnog odbora za turizam Europske komisije (TAC), Europskog turističkog foruma i Europskog dana turizma, te ostalih stručnih skupova koji se organiziraju u Europskoj uniji na temu turizma; prati provedbu Tranzicijskog puta za turizam s pripadajućim inicijativama (Pakt za vještine, Europski konzorcij za digitalnu infrastrukturu za podatkovni prostor u području turizma, Vodič za financiranje EU turizma); sudjeluje u stručnoj skupini Europske komisije Zajedno za EU turizam; prati provedbu inicijative za razvoj održivog turizma kao što su Europska prijestolnica pametnog turizma i Europski zeleni pionir pametnog turizma; redovito izvještava nacionalne dionike u turizmu o glavnim događanjima vezanima uz turizam; redovito surađuje s drugim ustrojstvenim jedinicama Ministarstva i ostalim predstavnicima javnog, ali i privatnog sektora, osobito u pripremi stručnih podloga. Centralna je točka koordinacije ukupnih aktivnosti Ministarstva vezanih uz europske poslove; sudjeluje u radu radnih skupina i odbora za provedbu europskih i makro-regionalnih strategija (Strategija EU za jadransku i jonsku regiju (EUSAIR) i Strategija EU za Dunavsku regiju, EUSDR) u području turizma; koordinira rad Tematske upravljačke skupine 4. Stupa EUSAIR-a Održivi turizam; daje podršku upravljanju Europske strategije za Jadransku i jonsku regiju u okviru projekta EUSAIR Facility Point, priprema i prati europske politike i inicijative u turizmu u okviru instrumenata Europske unije uključujući programe Unije; u ulozi nacionalnog koordinatora provodi europske strategije namijenjene razvoju turizma; redovito surađuje s drugim ustrojstvenim jedinicama Ministarstva i ostalim predstavnicima javnog, ali i privatnog sektora, osobito u provedbi europskih strategija i inicijativa, te obavlja i druge poslove u okviru svoga djelokruga. Sudjeluje u radu Paneuropskog programa u području transporta, zdravlja i okoliša kroz Partnerstvo za mobilnost i održivi turizam.

3.2.3. Služba za međunarodnu suradnju u sportu

Članak 23.

Služba za međunarodnu suradnju u sportu obavlja poslove vezane uz međunarodnu suradnju u području sporta, koordinirajući sa sportskim udruženjima i obavljajući poslove iz djelokruga međunarodne suradnje. Sudjeluje u pripremi podloga za izradu državnog proračuna i načinu korištenja financijskih sredstava državnog proračuna iz područja međunarodnih poslova. Služba sudjeluje u radu stručnih međunarodnih organizacija; sudjeluje u pripremi stručnih podloga za izradu nacrta prijedloga zakona, prijedloga drugih propisa, te međunarodnih dokumenata. Služba brine o jačanju utjecaja hrvatskog sporta i sportske rekreacije u međunarodnim sportskim organizacijama; potiče promicanje interesa Republike Hrvatske putem sportske diplomacije; potiče održavane redovnih sastanaka s predstavnicima krovnih međunarodnih sportskih organizacija radi ujednačenog predstavljanja hrvatskih interesa u istima; brine o ispunjenosti uvjeta za prijem u hrvatsko državljanstvo sportaša stranaca na temelju interesa Republike Hrvatske. Sudjeluje u izradi davanja mišljenja na izdavanje viza sportašima. Sudjeluje u protokolarnim međunarodnim obvezama iz područja sporta; sudjeluje u organizaciji međunarodnih sastanaka, seminara i konferencija. Služba sudjeluje u radu te provodi aktivnosti i inicijative odgovarajućih tijela Europske unije i Vijeća Europe i Služba provodi i unaprjeđuje bilateralnu i multilateralnu suradnju s drugim državama te međunarodnim organizacijama i institucijama. Služba potiče poštivanje specifičnosti sporta u politikama Europske unije i unaprjeđenje suradnje sa sportskim organizacijama iz Europske unije i šire.. Služba obavlja poslove vezane uz praćenje i provedbu programa unije Erasmus+ u području sporta te na nacionalnoj razini provodi inicijative Europske komisije poput Europskog tjedna sporta. Služba potiče sve oblike međunarodne suradnje koji doprinose razvoju sporta u Hrvatskoj te razmjeni iskustava među partnerima iz Europske unije i šire.

4. UPRAVA ZA ODRŽIVI RAZVOJ I JAVNU TURISTIČKU INFRASTRUKTURU

Članak 24.

Uprava za održivi razvoj i javnu turističku infrastrukturu osmišljava i provodi mjere za razvoj javne turističke infrastrukture u svrhu podizanja kvalitete turističke ponude; prati i analizira stanje javne turističke infrastrukture i način upravljanja javnom turističkom infrastrukturom; prati trendove razvoja javne turističke infrastrukture u Republici Hrvatskoj i drugim turističkim zemljama; prati i usmjerava razvoj javne turističke infrastrukture; osmišljava, provodi, prati i nadzire programe za razvoj javne turističke infrastrukture; razvija i osmišljava i druge oblike potpora za razvoj javne turističke infrastrukture; surađuje s nadležnim državnim i drugim institucijama u provođenju aktivnosti i mjera vezanih uz razvoj javne turističke infrastrukture; vodi bazu projekata od posebnog značaja za razvoj destinacija; vodi bazu svih projekata iz plana upravljanja destinacijom; predlaže i provodi politiku korištenja sredstava Fonda za turizam i drugih proračunskih sredstava u svrhu razvoja javne turističke infrastrukture i očuvanja turističke resursne osnove; provodi aktivnosti vezane uz nadzor provedbe programa i namjensko trošenje sredstava Fonda za turizam i drugih proračunskih sredstava; vodi evidenciju ugovora te evidenciju naplate zakupa turističkog zemljišta; obavlja poslove sustavnog praćenja i analize ulaganja u javnu turističku infrastrukturu; obavlja poslove sustavnog praćenja i analize ulaganja iz Fonda za turizam; prati i koordinira aktivnosti vezane za održivi turizam; uspostavlja, održava i vodi sustav pokazatelja održivosti turizma te osigurava njihovu usporedivost na destinacijskoj, međunarodnoj i EU razini; u suradnji s drugim ustrojstvenim jedinicama Ministarstva sudjeluje na uspostavi i unapređenju metodološkog okvira izračuna prihvatnog kapaciteta;; unapređuje metodologiju praćenja i analize pokazatelja te statističkih i drugih relevantnih podataka; koordinira uspostavu Sustava satelitskih računa održivog turizma; surađuje na razvoju i uspostavi ostalih alata za praćenje razvoja održivog turizma; sudjeluje u izradi indeksa turističke razvijenosti (ITR); sudjeluje na uspostavi programa, mjera i poticajnih aktivnosti za ulaganja temeljena na održivosti turizma; u suradnji s nadležnim tijelima sudjeluje u provedbeni mjera i aktivnosti za održivo i odgovorno korištenje te zaštitu turističke resursne osnove; sudjeluje u aktivnostima vezanim za klimatske promjene i niskougljični razvoj u dijelu koji se odnosi na turizam; sudjeluje u postupcima strateške procjene, procjene utjecaja zahvata na okoliš i utvrđivanja objedinjenih uvjeta zaštite okoliša; samostalno i u suradnji s nadležnim tijelima provodi aktivnosti edukacije, informiranja i osvještavanja dionika u turizmu o potrebama i načinima implementacije okolišnih i društvenih održivih rješenja u turizmu; surađuje sa strukovnim udrugama u turizmu na razvoju održivog turizma; stvara pretpostavke za jačanje strukovnih udruga u turističkom sektoru kao partnera u kreiranju ukupne politike razvoja turizma; sudjeluje u izradi strateških dokumenata za razvoj ljudskih potencijala u turizmu; sudjeluje u izradi prijedloga strateških dokumenata u dijelu koji se odnosi na pristupačnost u turizmu; sudjeluje u sustavu upravljanja turizmom u područjima održivosti;; sudjeluje u pripremi Metodologije izrade analize učinka mjera na okolišnu i društvenu održivost u turizmu; sudjeluje u pripremi operativnih programa i drugih aktivnosti vezanih uz korištenje sredstava fondova Europske unije utemeljenih na okolišnoj i društvenoj održivosti; sudjeluje u izradi podloga za praćenje mjera i aktivnosti te za izvještavanje u području održivosti turizma na razini Europske unije i trećih zemalja te međunarodnih udruženja; sudjeluje u uspostavi i radu Integriranog informacijskog sustava turizma iz djelokruga Uprave; sudjeluje u poslovima vezanim uz proces strateškog planiranja Ministarstva i njegovoj provedbi; sudjeluje u provedbi strateških dokumenata; sudjeluje u pripremi i prati izvršenje državnog proračuna u dijelu koji se odnosi na djelokrug Uprave; sudjeluje u pripremi nacrta prijedloga akata iz svoga djelokruga za čije je donošenje nadležna Vlada Republike Hrvatske; surađuje s tijelima državne vlasti, tijelima jedinica lokalne i područne (regionalne) samouprave, turističkim zajednicama, udrugama i drugim institucijama na poslovima iz nadležnosti Uprave te obavlja i druge poslove u okviru svoga djelokruga.

U Upravi za održivi razvoj i javnu turističku infrastrukturu ustrojavaju se:

4.1. Sektor za razvoj javne turističke infrastrukture

4.2. Sektor za održivi razvoj.

4.1. Sektor za razvoj javne turističke infrastrukture

Članak 25.

Sektor za razvoj javne turističke infrastrukture prati trendove razvoja javne turističke infrastrukture u Republici Hrvatskoj i drugim turističkim zemljama; prati i analizira stanje javne turističke infrastrukture; prati i analizira upravljanje javnom turističkom infrastrukturom; prati i usmjerava razvoj javne turističke infrastrukture; predlaže i provodi politiku korištenja sredstava Fonda za turizam i drugih proračunskih sredstava u svrhu razvoja javne turističke infrastrukture; na temelju strateških dokumenata Vlade Republike Hrvatske i Ministarstva osmišljava, provodi, prati i nadzire programe razvoja javne turističke infrastrukture; na temelju strateških dokumenata Vlade Republike Hrvatske i Ministarstva razvija i osmišljava i druge oblike potpore za razvoj javne turističke infrastrukture; javnom sektoru i nevladinim udrugama u destinaciji pruža stručnu pomoć i informacije vezane uz programe iz djelokruga Sektora; surađuje s nadležnim državnim i drugim institucijama u provođenju aktivnosti i mjera vezanih uz razvoj javne turističke infrastrukture; surađuje s nadležnim i drugim institucijama u izradi i provedbi zajedničkih projekata i programa obnove, izgradnje i ulaganja u javnu turističku infrastrukturu; vodi bazu projekata od posebnog značaja za razvoj destinacija; vodi bazu svih projekata iz plana upravljanja destinacijom; obavlja poslove vezane uz financijsko praćenje provedbe programa razvoja javne turističke infrastrukture; provodi aktivnosti vezane uz nadzor provedbe programa i namjensko trošenje sredstava Fonda za turizam i drugih proračunskih sredstava; obavlja poslove sustavnog praćenja i analize ulaganja u javnu turističku infrastrukturu; obavlja poslove sustavnog praćenja i analize ulaganja iz Fonda za turizam; vodi evidenciju ugovora te evidenciju naplate zakupa turističkog zemljišta; sudjeluje u izradi popisa javne turističke infrastrukture; sudjeluje u poslovima vezanim uz proces strateškog planiranja Ministarstva; sudjeluje u pripremi nacrta prijedloga akata iz svoga djelokruga za čije je donošenje nadležna Vlada Republike Hrvatske; sudjeluje u pripremi i prati izvršenje državnog proračuna u dijelu koji se odnosi na djelokrug Sektora; sudjelovanje u izradi integriranog informacijskog sustava i sustava prikupljanja podataka; u suradnji s drugim ustrojstvenim jedinicama Ministarstva sudjeluje u aktivnostima vezanim za korištenje sredstava državnog proračuna i Fonda za turizam te obavlja i druge poslove u okviru svoga djelokruga.

U Sektoru za razvoj javne turističke infrastrukture ustrojavaju se:

4.1.1. Služba za osmišljavanje i provedbu programa razvoja javne turističke infrastrukture

4.1.2. Služba za nadzor te sustav praćenja i analizu Fonda za turizam i ulaganja u javnu turističku infrastrukturu.

4.1.1. Služba za osmišljavanje i provedbu programa razvoja javne turističke infrastrukture

Članak 26.

Služba za osmišljavanje i provedbu programa razvoja javne turističke infrastrukture prati i analizira stanje javne turističke infrastrukture te analizira aktivnosti javnog sektora i nevladinih udruga u vezi s upravljanjem javnom turističkom infrastrukturom; prati trendove razvoja javne turističke infrastrukture u Republici Hrvatskoj i drugim turističkim zemljama; predlaže i provodi politiku korištenja sredstava Fonda za turizam i drugih proračunskih sredstava u svrhu razvoja javne turističke infrastrukture i očuvanja turističke resursne osnove; na temelju strateških dokumenata Vlade Republike Hrvatske i Ministarstva osmišljava i provodi programe razvoja javne turističke infrastrukture i druge oblike potpore javnom sektoru i nevladinim udrugama za razvoj javne turističke infrastrukture; vodi bazu podataka s popisom projekata od posebnog značaja za razvoj destinacija; vodi bazu svih projekata iz plana upravljanja destinacijom; provodi proces ocjenjivanja, odabira i ugovaranja različitih oblika potpore javnom sektoru i nevladinim udrugama za razvoj javne turističke infrastrukture; sudjeluje u izradi prikupljanja i obrade podataka o javnoj turističkoj infrastrukturi; vodi bazu podataka o projektima kojima je dodijeljena potpora; javnom sektoru pruža stručnu pomoć i informacije vezane uz programe iz djelokruga Službe; surađuje s nadležnim državnim i drugim institucijama u izradi i provedbi zajedničkih projekata i programa obnove, izgradnje i ulaganja u javnu turističku infrastrukturu; prati izvršenje proračuna vezano uz provedbu programa poticanja razvoja javne turističke infrastrukture i drugih oblika potpora javnom sektoru i nevladinim udrugama za razvoj javne turističke infrastrukture; sudjeluje u poslovima vezanim uz proces strateškog planiranja Ministarstva; sudjeluje u pripremi nacrta prijedloga akata iz svoga djelokruga za čije je donošenje nadležna Vlada Republike Hrvatske; sudjeluje u pripremi mišljenja, primjedbi i prijedloga na nacrte zakona i drugih propisa iz djelokruga drugih tijela državne uprave; sudjeluje u pripremi i prati izvršenje državnog proračuna u dijelu koji se odnosi na djelokrug Službe; u suradnji s drugim ustrojstvenim jedinicama Uprave sudjeluje u aktivnostima vezanim uz korištenje sredstava Fonda za turizma i drugih proračunskih sredstava te obavlja i druge poslove u okviru svoga djelokruga.

4.1.2. Služba za nadzor te sustav praćenja i analizu Fonda za turizam i ulaganja u javnu turističku infrastrukturu

Članak 27.

Služba za nadzor te sustav praćenja i analizu Fonda za turizam i ulaganja u javnu turističku infrastrukturu provodi aktivnosti vezane uz nadzor provedbe programa i namjenskog korištenja dodijeljenih sredstava temeljem programa za razvoj javne turističke infrastrukture i drugih oblika potpore javnom sektoru i nevladinim udrugama za razvoj javne turističke infrastrukture; osigurava povrat nepravilno utrošenih sredstava od strane korisnika i o tome vodi evidencije; obavlja poslove vezane uz financijsko praćenje provedbe programa poticanja razvoja javne turističke infrastrukture i drugih oblika potpora javnom sektoru i nevladinim udrugama; vodi evidenciju zaprimljenih zadužnica i drugih instrumenata financijskog osiguranja; obavlja poslove praćenja i analize ulaganja u javnu turističku infrastrukturu iz Fonda za turizam i drugih proračunskih sredstava, uključujući i postignute učinke i utjecaj provedbe ulaganja u održivost; obavlja poslove praćenja i analize ulaganja iz Fonda za turizam; obavlja poslove mjerenja učinka provedbe programa razvoja javne turističke infrastrukture; izrađuje izvješća o ostvarenju provedbe projekata i programa razvoja javne turističke infrastrukture; vodi evidenciju ugovora te evidenciju naplate zakupa turističkog zemljišta; izrađuje godišnju projekciju sredstava Fonda za turizam; sudjeluje u poslovima vezanim uz proces strateškog planiranja Ministarstva; sudjeluje u pripremi nacrta prijedloga akata iz svoga djelokruga za čije je donošenje nadležna Vlada Republike Hrvatske; sudjeluje u pripremi mišljenja, primjedbi i prijedloga na nacrte zakona i drugih propisa iz djelokruga drugih tijela državne uprave; sudjeluje u pripremi i prati izvršenje državnog proračuna u dijelu koji se odnosi na djelokrug Službe; u suradnji s drugim ustrojstvenim jedinicama Uprave sudjeluje u aktivnostima vezanim uz korištenje sredstava iz Fonda za turizam i drugih proračunskih sredstava te obavlja i druge poslove u okviru svoga djelokruga.

4.2. Sektor za održivi razvoj

Članak 28.

Sektor za održivi razvoj uspostavlja, održava i vodi sustav pokazatelja održivosti turizma te osigurava njihovu usporedivost na destinacijskoj, međunarodnoj i EU razini; sudjeluje s drugim ustrojstvenim jedinicama Ministarstva na uspostavi i unapređenju metodološkog okvira izračuna prihvatnog kapaciteta iz djelokruga Sektora; unaprjeđuje metodologiju praćenja i analize pokazatelja i statističkih i dugih relevantnih podataka; surađuje s Državnim zavodom za statistiku u osiguravanju sekundarnih i dodatnih podataka za izradu Satelitskog računa turizma te koordinira uspostavu Sustava satelitskih račina održivog turizma; surađuje na razvoju i uspostavi ostalih alata za praćenje razvoja održivog turizma iz djelokruga Sektora; sudjeluje u izradi indeksa turističke razvijenosti (ITR) kao pokazatelja stupnja turističke razvijenosti u prostoru; surađuje s ostalim ustrojstvenim jedinicama Ministarstva na uspostavi programa, mjera i poticajnih aktivnosti za ulaganje temeljena na održivosti turizma; sudjeluje u izradi analitičkih podloga za potrebe izrade strateških, planskih, programskih i izvještajnih dokumenata za razvoj održivog turizma; provodi i sudjeluje, s nadležnim tijelima u provedbi mjera i aktivnosti za održivo i odgovorno korištenje te zaštitu turističke resursne osnove; prati i sudjeluje u aktivnostima vezanim za klimatske promjene i niskougljični razvoj u dijelu koji se odnosi na turizam; sudjeluje u izradi i provedbi strateških dokumenata, planova, projekata i studija iz područja zaštite okoliša i prirode u dijelu koji se odnosi na turizam; prati nacionalnu, regionalnu i lokalnu politiku i praksu zaštite turističke resursne osnove, te predlaže mjere valorizacije i očuvanja iste; sudjeluje u postupcima strateške procjene, procjene utjecaja zahvata na okoliš i utvrđivanja objedinjenih uvjeta zaštite okoliša; provodi i sudjeluje, s nadležnim tijelima, u provedbi mjera i aktivnosti edukacije, informiranja i osvještavanja dionika u turizmu o potrebama i načinima implementacije okolišnih i društvenih održivih rješenja u turizmu; sudjeluje u izradi prijedloga drugih strateških razvojnih dokumenata u dijelu koji se odnosi na pristupačnost u turizmu; surađuje s dionicima u turizmu te s ostalim dionicima u sustavu upravljanja turizmom u područjima održivosti turizma; surađuje sa strukovnim udrugama u turizmu na razvoju održivog turizma; sudjeluje u izradi strateških, planskih, programskih i izvještajnih dokumenata za razvoj ljudskih potencijala u turizmu zajedno s ostalim ustrojstvenim jedinicama Ministarstva; stvara pretpostavke za jačanje strukovnih udruga u turističkom sektoru kao partnera u kreiranju ukupne politike razvoja turizma; priprema i objavljuje informativne letke, brošure te statistička izviješća i druge informacije koje se odnose na održivi turizam, uključujući i objavu podataka u digitalnim bazama podataka; sudjeluje s ostalim ustrojstvenim jedinicama Ministarstva u pripremi Metodologije izrade analize učinaka mjera na okolišnu i društvenu održivost u turizmu; sudjeluje s ostalim ustrojstvenim jedinicama Ministarstva u pripremi operativnih programa i drugih aktivnosti vezanih za korištenje sredstava fondova Europske unije utemeljeno na okolišnoj i društvenoj održivosti u turizmu; sudjeluje s ostalim ustrojstvenim jedinicama Ministarstva u izradi podloga za praćenje mjera i aktivnosti te za izvještavanje u području održivosti turizma na razini Europske unije i trećih zemalja te međunarodnih udruženja zemalja; sudjeluje u poslovima vezanima uz proces strateškog planiranja Ministarstva iz djelokruga Sektora; sudjeluje u pripremi i prati izvršenje državnog proračuna u dijelu koji se odnosi na djelokrug Sektora; sudjeluje u uspostavi i u radu Integriranog informacijskog sustava turizma iz djelokruga Sektora; ustrojava odgovarajuću evidenciju programa iz djelokruga Sektora; sudjeluje u izradi te analizi učinaka godišnjih i višegodišnjih strateških, planskih i programskih dokumenata iz djelokruga Sektora; sudjeluje u provedbi nacionalne strategije razvoja održivog turizma i pripadajućeg nacionalnog te akcijskog plana iz djelokruga Sektora; sudjeluje u pripremi nacrta prijedloga akata iz djelokruga Sektora za čije je donošenje nadležna Vlada Republike Hrvatske; na temelju strateških dokumenata Vlade Republike Hrvatske izrađuje, provodi, prati i nadzire programe i druge oblike potpora iz djelokruga Sektora; surađuje s nadležnim državnim i drugim institucijama u provođenju zajedničkih projekata, mjera i aktivnosti iz djelokruga Sektora te obavlja i druge poslove u okviru svog djelokruga.

U Sektoru za održivi razvoj ustrojavaju se:

4.2.1. Služba za okolišnu održivost

4.2.2. Služba za praćenje održivosti.

4.2.1. Služba za okolišnu održivost

Članak 29.

Služba za okolišnu održivost surađuje s ostalim ustrojstvenim jedinicama Ministarstva na uspostavi programa, mjera i poticajnih aktivnosti za ulaganje u razvoj posebnih oblika turizma temeljena na održivosti turizma; surađuje s dionicima u turizmu te s ostalim dionicima u sustavu upravljanja turizmom u područjima održivosti turizma sudjeluje s ostalim ustrojstvenim jedinicama Ministarstva u pripremi operativnih programa i drugih aktivnosti vezanih za korištenje sredstava fondova Europske unije za razvoj posebnih oblika turizma temeljeno na okolišnoj održivosti u turizmu; sudjeluje s ostalim ustrojstvenim jedinicama Ministarstva u izradi podloga za praćenje mjera i aktivnosti te za izvještavanje u području održivosti turizma na razini Europske unije i trećih zemalja te međunarodnih udruženja zemalja; provodi i sudjeluje s nadležnim tijelima, u provedbi mjera i aktivnosti edukacije, informiranja i osvještavanja dionika u turizmu o potrebama i načinima implementacije okolišno održivih rješenja u turizmu; provodi i sudjeluje, s nadležnim tijelima, u provedbi mjera i aktivnosti za održivo i odgovorno korištenje te zaštitu turističke resursne osnove; prati i sudjeluje u aktivnostima vezanim za klimatske promjene i niskougljični razvoj u dijelu koji se odnosi na turizam; sudjeluje s ostalim ustrojstvenim jedinicama Ministarstva u pripremi Metodologije izrade analize učinaka mjera na okolišnu i društvenu održivost u turizmu; sudjeluje u izradi i provedbi strateških dokumenata, planova, projekata i studija iz područja zaštite okoliša i prirode u dijelu koji se odnosi na turizam; prati nacionalnu, regionalnu i lokalnu politiku i praksu zaštite turističke resursne osnove, te predlaže mjere valorizacije i očuvanja iste; sudjeluje u postupcima strateške procjene, procjene utjecaja zahvata na okoliš i utvrđivanja objedinjenih uvjeta zaštite okoliša; surađuje s dionicima u turizmu te s ostalim dionicima u sustavu upravljanja turizmom u područjima održivosti turizma; sudjeluje u izradi te analizi učinaka godišnjih i višegodišnjih strateških, planskih i programskih dokumenata iz djelokruga Službe; sudjeluje u provedbi nacionalne strategije razvoja održivog turizma i pripadajućeg nacionalnog te akcijskog plana iz djelokruga Službe; sudjeluje u pripremi nacrta prijedloga akata iz djelokruga Službe za čije je donošenje nadležna Vlada Republike Hrvatske; na temelju strateških dokumenata Vlade Republike Hrvatske izrađuje, provodi, prati i nadzire programe i druge oblike potpora iz djelokruga Službe; sudjeluje u poslovima vezanima uz proces strateškog planiranja Ministarstva iz djelokruga Službe; sudjeluje u pripremi i prati izvršenje državnog proračuna u dijelu koji se odnosi na djelokrug Službe; sudjeluje u uspostavi Integriranog informacijskog sustava turizma iz djelokruga Službe; surađuje s nadležnim državnim i drugim institucijama u provođenju zajedničkih projekata, mjera i aktivnosti iz djelokruga Službe te obavlja i druge poslove u okviru svog djelokruga.

4.2.2. Služba za praćenje održivosti

Članak 30.

Služba za praćenje održivosti održava i vodi sustav pokazatelja održivosti turizma te osigurava njihovu usporedivost na destinacijskoj, nacionalnoj, međunarodnoj i EU razini; prati globalni razvoj, kretanja i karakteristike i promjene turističke ponude i potražnje na domaćem i stranom tržištu; prati učinke sektorskih programa poticaja namijenjenih djelatnostima u turizmu i ekosustavu turizma; unaprjeđuje metodologiju praćenja i analize pokazatelja i statističkih i drugih relevantnih podataka za razvoj održivog turizma; sudjeluje s drugim ustrojstvenim jedinicama Ministarstva na uspostavi metodološkog okvira izračuna prihvatnog kapaciteta iz djelokruga Službe; surađuje s Državnim zavodom za statistiku u osiguravanju sekundarnih i dodatnih podataka za izradu Satelitskog računa turizma te koordinira uspostavu Sustava satelitskih računa održivog turizma; surađuje na razvoju i uspostavi ostalih alata za praćenje razvoja održivog turizma iz djelokruga Službe; sudjeluje u izračunu indeksa turističke razvijenosti (ITR) kao pokazatelja stupnja turističke razvijenosti u prostoru; izrađuje analitičke podloge za potrebe izrade strateških, planskih, programskih i izvještajnih dokumenata za razvoj održivog turizma; priprema i objavljuje informativne letke, brošure te statistička izviješća i druge informacije koje se odnose na održivi turizam, uključujući i objavu podataka u digitalnim bazama podataka; sudjeluje s ostalim ustrojstvenim jedinicama Ministarstva u izradi podloga za praćenje mjera i aktivnosti te za izvještavanje u području održivosti turizma na razini Europske unije i trećih zemalja te međunarodnih udruženja zemalja; surađuje u inicijativama vezanim uz izradu i primjenu međunarodnih standarda statistike turizma; surađuje sa strukovnim udrugama u turizmu na razvoju održivog turizma; stvara pretpostavke za jačanje strukovnih udruga u turističkom sektoru kao partnera u kreiranju ukupne politike razvoja turizma; uspostavlja, priprema i provodi programe stipendija i promocije zanimanja; uspostavlja, priprema i provodi programe jačanja kompetencija strukovnih udruga; uspostavlja, priprema i provodi programe jačanja i povećanje sigurnosti turista; pruža stručnu pomoć i informacije vezane uz programe razvoja iz svoga djelokruga; sudjeluje u izradi prijedloga drugih strateških razvojnih dokumenata u dijelu koji se odnosi na pristupačnost u turizmu; provodi i sudjeluje, s nadležnim tijelima, u provedbi mjera i aktivnosti edukacije, informiranja i osvještavanja dionika u turizmu o potrebama i načinima implementacije društveno održivih rješenja u turizmu; ustrojava odgovarajuću evidenciju programa iz djelokruga Službe; sudjeluje s ostalim ustrojstvenim jedinicama Ministarstva u pripremi operativnih programa i drugih aktivnosti vezanih za korištenje sredstava fondova Europske unije utemeljeno na društvenoj održivosti u turizmu; sudjeluje u radu međuresornih tijela na pripremi i praćenju provedbe Operativnih programa i Europskih strukturnih i investicijskih fondova utemeljeno na društvenoj održivosti turizma; sudjeluje s ostalim ustrojstvenim jedinicama Ministarstva u izradi podloga za praćenje mjera i aktivnosti te za izvještavanje u području društvene održivosti turizma na razini Europske unije i trećih zemalja te međunarodnih udruženja zemalja; sudjeluje u poslovima vezanima uz proces strateškog planiranja Ministarstva iz djelokruga Službe; sudjeluje u pripremi i prati izvršenje državnog proračuna u dijelu koji se odnosi na djelokrug Službe; sudjeluje u uspostavi Integriranog informacijskog sustava turizma iz djelokruga Službe; ustrojava odgovarajuće baze i evidencije iz djelokruga Službe; sudjeluje u izradi te analizi učinaka godišnjih i višegodišnjih strateških, planskih i programskih dokumenata iz djelokruga Službe; sudjeluje u provedbi nacionalne strategije razvoja održivog turizma i pripadajućeg nacionalnog te akcijskog plana iz djelokruga Službe; sudjeluje u pripremi nacrta prijedloga akata iz djelokruga Službe za čije je donošenje nadležna Vlada Republike Hrvatske; surađuje s nadležnim državnim i drugim institucijama u provođenju zajedničkih projekata, mjera i aktivnosti iz djelokruga Službe te obavlja i druge poslove u okviru svog djelokruga.

5. UPRAVA ZA RAZVOJ PODUZETNIŠTVA, INVESTICIJE I KONKURENTNOST TURISTIČKOGA GOSPODARSTVA

Članak 31.

Uprava za razvoj poduzetništva, investicije i konkurentnost turističkoga gospodarstva obavlja poslove koji se odnose provedbu strategije razvoja hrvatskog turizma; prati i analizira kvalitetu turističke ponude i predlaže mjere za njeno unaprjeđenje; sudjeluje u pripremi i provedbi nacionalnih strateških dokumenata vezanih uz poticanje investicija; sudjeluje u obavljanju poslova upravljanja sektorskom politikom razvoja i unapređenja investicija u turizmu u okviru nacionalnih izvora te programa Europske unije; obavlja poslove sudjelovanja u radu stručnih i provedbenih tijela kod donošenja i upravljanja sektorskom politikom razvoja i investicija u turizmu te koordinira i surađuje s tijelima državne uprave te ostalim provedbenim tijelima u okviru nacionalnih izvora te programa Europske unije; predlaže mjere poticanja investicijske aktivnosti, kao i mjere za otklanjanje prepreka ulaganju u području turizma; predlaže i inicira provedbu aktivnosti na stvaranju uvjeta za realizaciju strateških projekata ulaganja u turizam; surađuje s drugim državnim i lokalnim tijelima te gospodarskim subjektima na realizaciji projekata ulaganja u turizam, prati njihovu provedbu i pruža podršku investitorima; u okviru svoga djelokruga surađuje s ministarstvom nadležnim za investicije i sudjeluje u aktivnostima vezanim uz informiranje i promociju investicija u području turizma; domaćim i stranim investitorima pruža informacije o mogućnostima ulaganja; izrađuje mjere u suradnji s ustrojstvenim jedinicama zaduženim za upravljanje operativnih programa za korištenje strukturnih fondova i Kohezijskog programa Europske unije i ostalih oblika međunarodne pomoći. Uprava obavlja i sudjeluje u obavljanju poslova vezanih uz pripremu i provedbu strateških investicijskih projekata Republike Hrvatske iz područja turizma sukladno posebnim propisima; surađuje s ministarstvom nadležnim za gospodarstvo u poslovima vezanim uz odobrenje poticajnih mjera za investicije iz područja turizma, te nadzor nad korištenjem poticajnih mjera kod nositelja poticajnih mjera. Uprava koordinira i vodi poslove koji se odnose na poticanje ulaganja u sektoru turizma te na razvoj poduzetničke infrastrukture; planira i koordinira te vodi poslove u vezi mjera i politika za povećanje ulaganja i konkurentnosti turističkog gospodarstva, koordinira razvoj investicijskog okruženja i unapređuje poduzetničku infrastrukturu u turističkom sektoru. Uprava usmjerava proces restrukturiranja turističkoga gospodarstva; prati i sudjeluje u procesu privatizacije državnog turističkog portfelja; u suradnji s drugim državnim tijelima i gospodarskim subjektima sudjeluje u postupcima stečaja i predstečajne nagodbe hotelsko-ugostiteljskih tvrtki. Uprava surađuje s ministarstvom nadležnim za upravljanje državnom imovinom u pripremi i provedbi dokumenata upravljanja državnom imovinom, sudjeluje u poslovima upravljanja i raspolaganja dionicama i poslovnim udjelima trgovačkih društava koji čine državnu imovinu u vlasništvu Republike Hrvatske te u pogledu trgovačkih društava koja se pretežno bave djelatnostima iz područja turizma. Uprava obavlja poslove vezane uz izradu i odobrenje poticajnih mjera temeljem sektorskog programa poticaja namijenjenih djelatnostima u turizmu i ekosustavu turizma. Uprava surađuje s ministarstvom nadležnim za upravljanje državnom imovinom i drugim državnim i lokalnim tijelima u identifikaciji postojećih, ali napuštenih industrijskih, odnosno vojnih objekata i devastiranih područja potencijalno pogodnih za razvoj turizma; prati stanje u prostoru vezano za turizam, sudjeluje u izradi kriterija za planiranje i definiranje turističkih zona i drugih turističkih sadržaja u prostoru te u pripremi strateških dokumenata vezanih uz prostorno uređenje. Uprava predlaže mjere i aktivnosti za unaprjeđenje i gospodarsko korištenje prostornih turističkih potencijala; potiče ubrzanje procesa aktiviranja državne imovine u funkciji razvoja turizma. Uprava surađuje s drugim ustrojstvenim jedinicama Ministarstva i koordinira poslove u vezi s praćenjem i unaprjeđenjem konkurentnosti turizma; koordinira izradu konceptualnog modela konkurentnosti turističkog sektora, prati i analizira stanje konkurentnosti turističkog gospodarstva i predlaže mjere i instrumente za njeno unaprjeđenje; koordinira djelovanja s drugim dionicima turističkog razvoja na izabranim područjima koja utječu na turističku konkurentnost turističkog gospodarstva; sudjeluje u izradi strateških smjernica za usuglašeno djelovanje glavnih nositelja turističke i gospodarske politike na nacionalnoj razini u funkciji postupnog podizanja konkurentske sposobnosti hrvatskog turizma; predlaže i sudjeluje u provedbi aktivnosti, mjera, odnosno projekata unaprjeđenja konkurentske sposobnosti hrvatskog turizma na području svih stupova konkurentnosti; prati i predviđa trendove dugoročnog razvoja; surađuje s drugim tijelima državne uprave u poslovima i aktivnostima vezanima uz jačanje konkurentnosti hrvatskog gospodarstva; prati razvojne i druge dokumente i politiku ostalih gospodarskih djelatnosti koje utječu na konkurentnost turizma. Uprava sudjeluje u planiranju, izradi i provedbi razvojnih dokumenata, planova i programa iz svoga djelokruga; prati razvojne i druge dokumente i politiku ostalih gospodarskih djelatnosti koje utječu na poduzetništvo, prati stanje i predlaže mjere koje doprinose razvoju poduzetništva u turizmu; usmjerava i olakšava razvoj malog obiteljskog hotelijerstva i ugostiteljstva sukladno strateškim dokumentima, planovima i provedbenim mjerama Ministarstva i Vlade Republike Hrvatske; ustrojava odgovarajuću evidenciju programa iz svoga djelokruga; sustavno prati i analizira provedbu programa; analizira učinkovitost mjera iz programa u odnosu na postavljene ciljeve, te po potrebi predlaže odgovarajuće izmjene; provodi aktivnosti vezane uz nadzor provedbe programa; prezentira mjere i programe, pruža stručnu pomoć i informacije vezane uz programe razvoja iz djelokruga Uprave; surađuje s nadležnim i drugim institucijama u izradi i provedbi zajedničkih projekata i programa koji unaprjeđuju poduzetništvo i unaprjeđuju konkurentnost turističkog gospodarstva; prati rad i surađuje sa strukovnim udrugama u turističkom sektoru kao partnerima u kreiranju prijedloga planova, poticajnih mjera i programa za razvoj turističkog gospodarstva; surađuje sa ministarstvima nadležnim za razvoj poduzetništva u turizmu, investicije i konkurentnost turističkog gospodarstva, te drugim nadležnim tijelima državne uprave i institucijama vezano za prilagodbu propisa novim tržišnim zahtjevima, za provedbu programa, kao i za kreiranje novih programa s povoljnim uvjetima za nove investicije u turizmu; U suradnji s ostalim ustrojstvenim jedinicama Ministarstva sudjeluje u pripremi i provedbi strateških dokumenata, operativnih programa i drugih aktivnosti vezanih za korištenje sredstava fondova Europske unije iz djelokruga Uprave; surađuje s lokalnom i područnom (regionalnom) samoupravom, gospodarskim subjektima, strukovnim udrugama te nevladinim udrugama vezano za pitanja iz djelokruga Uprave. Uprava surađuje s drugim ustrojstvenim jedinicama Ministarstva prilikom izrade nacrta prijedloga zakona i drugih propisa koji reguliraju materiju iz djelokruga Uprave; za područje iz svoga djelokruga sudjeluje u izradi primjedbi, prijedloga i mišljenja na nacrte prijedloga zakona, drugih propisa i akata iz djelokruga drugih tijela državne uprave; sudjeluje u pripremi nacrta prijedloga akata iz svoga djelokruga za čije je donošenje nadležna Vlada Republike Hrvatske; priprema i surađuje na pripremi odgovora na zastupnička i vijećnička pitanja iz svoga djelokruga, te daje odgovore na upite i predstavke građana i pravnih osoba iz djelokruga Uprave, te obavlja i druge poslove u okviru svoga djelokruga.

U Upravi za razvoj poduzetništva, investicije i konkurentnost turističkoga gospodarstva ustrojavaju se:

5.1. Sektor za podršku investicijama u turizmu

5.2. Sektor za konkurentnost turističkog gospodarstva.

5.1. Sektor za podršku investicijama u turizmu

Članak 32.

Sektor za podršku investicijama u turizmu sudjeluje u poslovima vezanim uz provedbu strategije razvoja hrvatskog turizma; prati i analizira kvalitetu turističke ponude i predlaže mjere za njeno unaprjeđenje; sudjeluje u pripremi i provedbi nacionalnih i europskih strateških dokumenata vezanih uz poticanje investicija; sudjeluje u obavljanju poslova upravljanja sektorskom politikom razvoja turizma u okviru nacionalnih izvora te programa Europske unije; iz svoje nadležnosti obavlja poslove sudjelovanja u radu stručnih i provedbenih tijela kod donošenja i upravljanja sektorskom politikom razvoja i investicija u turizmu te koordinira i surađuje s tijelima državne uprave te ostalim provedbenim tijelima u okviru nacionalnih izvora te programa Europske unije predlaže mjere poticanja investicijske aktivnosti, kao i mjere za otklanjanje prepreka ulaganju u području turizma; predlaže i inicira provedbu aktivnosti na stvaranju uvjeta za realizaciju strateških projekata ulaganja u turizam; surađuje s drugim državnim i lokalnim tijelima te gospodarskim subjektima na realizaciji projekata ulaganja u turizam, prati njihovu provedbu i pruža podršku investitorima; u okviru svoga djelokruga surađuje s ministarstvom nadležnim za investicije i sudjeluje u aktivnostima vezanim uz informiranje i promociju investicija u području turizma; domaćim i stranim investitorima pruža informacije o mogućnostima ulaganja; prati rad i surađuje sa strukovnim udrugama u turističkom sektoru kao partnerima u kreiranju prijedloga poticajnih programa za razvoj turističkog gospodarstva. Sektor obavlja i sudjeluje u obavljanju poslova vezanih uz pripremu i provedbu strateških investicijskih projekata Republike Hrvatske iz područja turizma sukladno posebnim propisima; koordinira i vodi poslove koji se odnose na poticanje ulaganja u sektoru turizma te razvoj poduzetničke infrastrukture; koordinira zaprimanje i obradu zahtjeva za korištenjem poticaja te vođenje evidencija i nadzora nad korištenjem potpora za investicije temeljem sektorskog programa poticaja namijenjenih djelatnostima u turizmu i ekosustavu turizma; u suradnji s partnerskim institucijama provodi aktivnosti promidžbe i edukacije u vezi s promicanjem i privlačenjem investicija; izrađuje stručne programe za poticanje investicija i jačanje konkurentnosti turističkog gospodarstva; daje stručna mišljenja i planira programe poticanja investicija sukladno zakonodavstvu Europske unije; daje stručna mišljenja i ocjene vezano uz poticaje za investicije; obavlja poslove vezano uz sudjelovanje na međunarodnim skupovima, seminarima, edukacijama, okruglim stolovima, forumima i slično u području poticanja investicija; prati stanje te izrađuje analize i sastavlja izvješća o stanju programa poticaja investicija u turizmu; planira i koordinira te vodi poslove u vezi mjera i politika za povećanje ulaganja i konkurentnosti turističkog gospodarstva, koordinira razvoj investicijskog okruženja i unapređuje poduzetničku infrastrukturu u turističkom sektoru. Sektor prati proces restrukturiranja turističkoga gospodarstva; prati i sudjeluje u procesu privatizacije državnog turističkog portfelja; u suradnji s drugim državnim tijelima i gospodarskim subjektima sudjeluje u postupcima stečaja i predstečajne nagodbe hotelsko-ugostiteljskih tvrtki. Sektor surađuje s ministarstvom nadležnim za upravljanje državnom imovinom u pripremi i provedbi dokumenata upravljanja državnom imovinom, sudjeluje u poslovima upravljanja i raspolaganja dionicama i poslovnim udjelima trgovačkih društava koji čine državnu imovinu u vlasništvu Republike Hrvatske te u pogledu trgovačkih društava koja se pretežno bave djelatnostima iz područja turizma. Sektor surađuje s ministarstvom nadležnim za upravljanje državnom imovinom i drugim državnim i lokalnim tijelima u identifikaciji postojećih, ali napuštenih industrijskih, odnosno vojnih objekata i devastiranih područja potencijalno pogodnih za razvoj turizma; prati stanje u prostoru vezano za turizam, sudjeluje u izradi kriterija za planiranje i definiranje turističkih zona i drugih turističkih sadržaja u prostoru te u pripremi strateških dokumenata vezanih uz prostorno uređenje. Sektor predlaže mjere i aktivnosti za unaprjeđenje i gospodarsko korištenje prostornih turističkih potencijala; potiče ubrzanje procesa aktiviranja državne imovine u funkciji razvoja turizma. Sektor surađuje s drugim ustrojstvenim jedinicama Ministarstva prilikom izrade nacrta prijedloga zakona i drugih propisa koji reguliraju materiju iz djelokruga Sektora; za područje iz svoga djelokruga sudjeluje u izradi primjedbi, prijedloga i mišljenja na nacrte prijedloga zakona, drugih propisa i akata iz djelokruga drugih tijela državne uprave; sudjeluje u pripremi nacrta prijedloga akata iz svoga djelokruga za čije je donošenje nadležna Vlada Republike Hrvatske; priprema i surađuje na pripremi odgovora na zastupnička i vijećnička pitanja iz svoga djelokruga, daje odgovore na upite i predstavke građana i pravnih osoba iz djelokruga Sektora, te obavlja i druge poslove u okviru svoga djelokruga.

U Sektoru za podršku investicijama u turizmu ustrojavaju se:

5.1.1. Služba za operativnu podršku i poticanje investicija u turizmu

5.1.2. Služba za nadzor i praćenje investicija u turizmu

5.1.3. Služba za razvoj turističkih potencijala i strateške investicije.

5.1.1. Služba za operativnu podršku i poticanje investicija u turizmu

Članak 33.

Služba za operativnu podršku i poticanje investicija u turizmu sudjeluje u poslovima vezanim uz provedbu strategije razvoja hrvatskog turizma; sudjeluje u pripremi i provedbi nacionalnih strateških dokumenata vezanih uz poticanje investicija; sudjeluje u obavljanju poslova upravljanja sektorskom politikom razvoja turizma u okviru nacionalnih izvora te programa Europske unije, iz svoje nadležnosti obavlja poslove sudjelovanja u radu stručnih i provedbenih tijela kod donošenja i upravljanja sektorskom politikom razvoja i investicija u turizmu te koordinira i surađuje s tijelima državne uprave te ostalim provedbenim tijelima u okviru nacionalnih izvora te programa Europske unije; prati propise koji uređuju pitanja investicija i predlaže mjere poticanja investicijske aktivnosti, kao i mjere za otklanjanje prepreka ulaganju u području turizma, predlaže i inicira provedbu aktivnosti na stvaranju uvjeta za realizaciju strateških projekata ulaganja u turizam; vodi poslove koji se odnose na poticanje ulaganja u sektoru turizma te razvoj poduzetničke infrastrukture; predlaže mjere te vodi poslove u vezi mjera i politika za povećanje ulaganja i konkurentnosti turističkog gospodarstva, koordinira razvoj investicijskog okruženja; prati rad i surađuje sa strukovnim udrugama u turističkom sektoru kao partnerima u kreiranju prijedloga poticajnih programa za razvoj turističkog gospodarstva, surađuje s drugim državnim i lokalnim tijelima te gospodarskim subjektima na realizaciji projekata ulaganja u turizam, prati njihovu provedbu i pruža podršku investitorima; u okviru svoga djelokruga sudjeluje u upravljanju, korištenju te izvještavanju o sredstvima Nacionalnog plana oporavka i otpornosti te drugih financijskih instrumenata u okviru programa Europske unije; u okviru svoga djelokruga surađuje s ministarstvom nadležnim za investicije i sudjeluje u aktivnostima vezanim uz informiranje i promociju investicija u području turizma; domaćim i stranim investitorima pruža informacije o mogućnostima ulaganja. Služba koordinira zaprimanje i obradu zahtjeva za korištenjem poticaja potpora temeljem sektorskog programa poticaja namijenjenih djelatnostima u turizmu i ekosustavu turizma; izrađuje stručne programe za poticanje investicija; daje stručna mišljenja i planira programe poticanja investicija sukladno zakonodavstvu Europske unije; daje stručna mišljenja i ocjene vezano uz poticaje za investicije; obavlja poslove vezano uz sudjelovanje na međunarodnim skupovima, seminarima, edukacijama, okruglim stolovima, forumima i slično u području poticanja investicija; prati stanje te izrađuje analize i sastavlja izvješća o stanju programa poticaja investicija gospodarstva i poduzetništva; Služba surađuje s Ministarstvom financija i drugim nadležnim tijelima državne uprave u području državnih potpora. Služba u suradnji s drugim ustrojstvenim jedinicama Ministarstva sudjeluje u pripremi i izradi strateških dokumenata; surađuje s drugim ustrojstvenim jedinicama Ministarstva prilikom izrade nacrta prijedloga zakona i drugih propisa koji reguliraju materiju iz djelokruga Službe; za područje iz svoga djelokruga sudjeluje u izradi primjedbi, prijedloga i mišljenja na nacrte prijedloga zakona, drugih propisa i akata iz djelokruga drugih tijela državne uprave; sudjeluje u pripremi nacrta prijedloga akata iz svoga djelokruga za čije je donošenje nadležna Vlada Republike Hrvatske; priprema i surađuje na pripremi odgovora na zastupnička i vijećnička pitanja iz svoga djelokruga, daje odgovore na upite i predstavke građana i pravnih osoba iz djelokruga Službe, te obavlja i druge poslove u okviru svoga djelokruga.

5.1.2. Služba za nadzor i praćenje investicija u turizmu

Članak 34.

Služba za nadzor i praćenje investicija u turizmu sudjeluje u poslovima vezanim uz provedbu strategije razvoja hrvatskog turizma. Služba obavlja poslove koji se odnose na nadzor nad dodjelom i korištenjem potpora za ulaganja te praćenje izvršenih projekata ulaganja do kraja razdoblja korištenja poticajnih mjera; zaprima i obrađuje zahtjeve za dodjelom i isplatom potpora, godišnja izvješća o poslovanju i izvršenim ulaganjima od strane korisnika potpora za ulaganje te o njima vodi evidenciju; identificira probleme nastale u realizaciji projekata ulaganja, te predlaže rješenja; obavlja analitičko-statističke poslove u vezi s prikupljanjem, obradom i razmjenom podataka u vezi s nadzorom sustava potpora za ulaganja; pruža tehničku i savjetodavnu pomoć u vezi s izradom izvješća o izvršenim ulaganjima, dodjelom i korištenjem poticajnih mjera; prati korištenje sredstava iz programa poticaja namijenjenih djelatnostima u turizmu i ekosustavu turizma i provodi nadzor nad dodjelom i korištenjem potpora; prati i osigurava učinkovitu primjenu zakona i drugih propisa; predlaže izmjene i dopune propisa u svrhu poboljšanja sustava poticaja za investicije i njihove kontrole u turističkom gospodarstvu; surađuje s Ministarstvom financija u području državnih potpora; prati rad i surađuje sa strukovnim udrugama u turističkom sektoru u kreiranju prijedloga poticajnih programa za razvoj turističkog gospodarstva.

U okviru svoga djelokruga Služba domaćim i stranim investitorima pruža informacije o mogućnostima ulaganja; surađuje s ministarstvom nadležnim za investicije i sudjeluje u aktivnostima vezanim uz promociju investicija u području turizma. Služba u suradnji s drugim ustrojstvenim jedinicama Ministarstva sudjeluje u pripremi i izradi strateških dokumenata; surađuje s drugim ustrojstvenim jedinicama Ministarstva prilikom izrade nacrta prijedloga zakona i drugih propisa koji reguliraju materiju iz djelokruga Službe; za područje iz svoga djelokruga sudjeluje u pripremi primjedbi, prijedloga i mišljenja na nacrte prijedloga zakona, drugih propisa i akata iz djelokruga drugih tijela državne uprave; sudjeluje u pripremi nacrta prijedloga akata iz svoga djelokruga za čije je donošenje nadležna Vlada Republike Hrvatske; priprema i surađuje na pripremi odgovora na zastupnička i vijećnička pitanja iz svoga djelokruga, daje odgovore na upite i predstavke građana i pravnih osoba iz djelokruga Službe, te obavlja i druge poslove u okviru svoga djelokruga.

5.1.3. Služba za razvoj turističkih potencijala i strateške investicije

Članak 35.

Služba za razvoj turističkih potencijala i strateške investicije sudjeluje u poslovima vezanim uz provedbu strategije razvoja hrvatskog turizma; surađuje s ministarstvom nadležnim za upravljanje državnom imovinom i drugim državnim i lokalnim tijelima u identifikaciji postojećih, ali napuštenih industrijskih, odnosno vojnih objekata i devastiranih područja potencijalno pogodnih za razvoj turizma; prati stanje u prostoru vezano za turizam, sudjeluje u izradi kriterija za planiranje i definiranje turističkih zona i drugih turističkih sadržaja u prostoru te u pripremi strateških dokumenata vezanih uz prostorno uređenje. Služba obavlja i sudjeluje u obavljanju poslova vezanih uz pripremu i provedbu strateških investicijskih projekata Republike Hrvatske iz područja turizma sukladno posebnim propisima. Služba prati i sudjeluje u procesu privatizacije državnog turističkog portfelja; u suradnji s drugim državnim tijelima i gospodarskim subjektima sudjeluje u postupcima stečaja i predstečajne nagodbe hotelsko-ugostiteljskih tvrtki. Služba sudjeluje u poslovima upravljanja i raspolaganja dionicama i poslovnim udjelima trgovačkih društava koji čine državnu imovinu u vlasništvu Republike Hrvatske te u pogledu trgovačkih društava koja se pretežno bave djelatnostima iz područja turizma. Služba predlaže mjere i aktivnosti za unaprjeđenje i gospodarsko korištenje prostornih turističkih potencijala; u okviru svoga djelokruga surađuje s ministarstvom nadležnim za upravljanje državnom imovinom u pripremi i provedbi dokumenata upravljanja državnom imovinom; na temelju provedene analize prostornih turističkih potencijala potiče ubrzanje procesa aktiviranja državne imovine u funkciji razvoja turizma. Služba sudjeluje s ministarstvom nadležnim za upravljanje državnom imovinom u poslovima upravljanja i raspolaganja dionicama i poslovnim udjelima trgovačkih društava koji čine državnu imovinu u vlasništvu Republike Hrvatske te u pogledu trgovačkih društava koja se pretežno bave djelatnostima iz područja turizma. Služba u okviru svoga djelokruga pruža informacije o mogućnostima ulaganja domaćim i stranim investitorima; surađuje s ministarstvom nadležnim za investicije i sudjeluje u aktivnostima vezanim uz informiranje i promociju investicija u području turizma; surađuje s drugim državnim i lokalnim tijelima, te gospodarskim subjektima u realizaciji projekata ulaganja, te prati njihovu provedbu. Služba surađuje s drugim ustrojstvenim jedinicama Ministarstva prilikom izrade nacrta prijedloga zakona i drugih propisa koji reguliraju materiju iz djelokruga Službe; za područje iz svoga djelokruga sudjeluje u izradi primjedbi, prijedloga i mišljenja na nacrte prijedloga zakona, drugih propisa i akata iz djelokruga drugih tijela državne uprave; sudjeluje u pripremi nacrta prijedloga akata iz svoga djelokruga za čije je donošenje nadležna Vlada Republike Hrvatske; priprema i surađuje na pripremi odgovora na zastupnička i vijećnička pitanja iz svoga djelokruga, daje odgovore na upite i predstavke građana i pravnih osoba iz djelokruga Službe, te obavlja i druge poslove u okviru svoga djelokruga.

5.2. Sektor za konkurentnost turističkog gospodarstva

Članak 36.

Sektor za konkurentnost turističkog gospodarstva sudjeluje u izradi i provedbi strateških razvojnih dokumenata hrvatskog turizma i pripadajućih provedbenih dokumenata vezanih za unaprjeđenje konkurentnosti turističkog gospodarstva; sudjeluje u obavljanju poslova upravljanja sektorskom politikom razvoja turizma u okviru nacionalnih izvora te programa Europske unije, obavlja poslove sudjelovanja u radu stručnih i provedbenih tijela kod donošenja i upravljanja sektorskom politikom razvoja konkurentnosti turističkog gospodarstva te koordinira i surađuje s tijelima državne uprave u okviru nacionalnih izvora te programa Europske unije poslove iz svoje nadležnosti; surađuje s drugim ustrojstvenim jedinicama Ministarstva i koordinira poslove u vezi s praćenjem i unaprjeđenjem konkurentnosti turističkog gospodarstva; koordinira izradu konceptualnog modela konkurentnosti turističkog sektora, prati i analizira stanje konkurentnosti turističkog sektora i predlaže mjere i instrumente za njeno unaprjeđenje; koordinira djelovanja s drugim dionicima turističkog razvoja na izabranim područjima koja utječu na turističku konkurentnost zemlje; sudjeluje u izradi strateških smjernica za usuglašeno djelovanje glavnih nositelja turističke i gospodarske politike na nacionalnoj razini u funkciji postupnog podizanja konkurentske sposobnosti turističkog gospodarstva; predlaže i sudjeluje u provedbi aktivnosti, mjera, odnosno projekata unaprjeđenja konkurentske sposobnosti hrvatskog gospodarstva; prati i predviđa trendove dugoročnog razvoja; surađuje s drugim tijelima državne uprave u poslovima i aktivnostima vezanima uz jačanje konkurentnosti hrvatskog gospodarstva; prati razvojne i druge dokumente i politiku ostalih gospodarskih djelatnosti koje utječu na konkurentnost turizma; sudjeluje u pripremi nacionalnih strateških razvojnih dokumenata u dijelu koji se odnosi na konkurentnost turizma; razvija i provodi različite oblike poticaja i potpora za unapređenje konkurentnosti turističkog gospodarstva, sukladno strateškim dokumentima, planovima i provedbenim mjerama Ministarstva i Vlade Republike Hrvatske. Sektor sudjeluje u planiranju, izradi i provedbi razvojnih dokumenata, planova i programa vezanih za razvoj poduzetništva u turizmu; prati razvojne i druge dokumente i politiku ostalih gospodarskih djelatnosti koje utječu na poduzetništvo; prati stanje i trendove u razvoju malog i srednjeg poduzetništva u turizmu i unaprjeđenju ponude; Sektor razvija različite oblike potpore malom i srednjem poduzetništvu i obrtništvu u turizmu i ugostiteljstvu; razvija i provodi programe poticanja za unaprjeđenje kvalitete i dodatne ponude; u suradnji s ministarstvom nadležnim za poduzetništvo predlaže, provodi i nadzire konkretne programe razvoja malog i srednjeg poduzetništva i obrtništva u turizmu i ugostiteljstvu; potiče, usmjerava i olakšava razvoj malog obiteljskog hotelijerstva i ugostiteljstva kao i ostalih vrsta turističke ponude; malim gospodarstvenicima pruža stručnu pomoć i informacije vezane uz programe razvoja iz djelokruga Sektora; surađuje s nadležnim državnim i drugim institucijama u izradi i provedbi zajedničkih projekata i programa obnove, izgradnje i ulaganja u turizam, te na programima gospodarske integracije nerazvijenih područja; prati rad i surađuje sa strukovnim udrugama u turističkom sektoru kao partnerima u kreiranju prijedloga poticajnih programa za razvoj poduzetništva ciljnih skupina (malo hotelijerstvo, kampovi, hosteli i dr.); surađuje s Hrvatskom bankom za obnovu i razvitak (HBOR), Hrvatskom agencijom za malo gospodarstvo, inovacije i investicije (HAMAG-BICRO) i drugim institucijama u provedbi programa, kao i u kreiranju novih programa s povoljnim uvjetima za poduzetničke projekte u turizmu; u suradnji s ostalim ustrojstvenim jedinicama Ministarstva sudjeluje u pripremi i provedbi strateških dokumenata, operativnih programa i drugih aktivnosti vezanih za korištenje sredstava fondova Europske unije iz djelokruga Sektora; ustrojava i vodi odgovarajuću evidenciju programa iz svoga djelokruga; sustavno prati i analizira provedbu programa; provodi aktivnosti vezane uz nadzor provedbe programa; analizira učinkovitost mjera iz programa u odnosu na postavljene ciljeve, te po potrebi predlaže odgovarajuće izmjene. Sektor surađuje s drugim ustrojstvenim jedinicama Ministarstva prilikom izrade nacrta prijedloga zakona i drugih propisa koji reguliraju materiju iz djelokruga Sektora; za područje iz svoga djelokruga sudjeluje u izradi primjedbi, prijedloga i mišljenja na nacrte prijedloga zakona, drugih propisa i akata iz djelokruga drugih tijela državne uprave; sudjeluje u pripremi nacrta prijedloga akata iz svoga djelokruga za čije je donošenje nadležna Vlada Republike Hrvatske; priprema i surađuje na pripremi odgovora na zastupnička i vijećnička pitanja iz svoga djelokruga, daje odgovore na upite i predstavke građana i pravnih osoba iz djelokruga Sektora, te obavlja i druge poslove u okviru svoga djelokruga.

U Sektoru za konkurentnost turističkog gospodarstva ustrojavaju se:

5.2.1. Služba za praćenje i unaprjeđenje konkurentnosti turističkog gospodarstva

5.2.2. Služba za razvoj poduzetništva u turizmu.

5.2.1. Služba za praćenje i unaprjeđenje konkurentnosti turističkog gospodarstva

Članak 37.

Služba za praćenje i unaprjeđenje konkurentnosti turističkog gospodarstva sudjeluje u poslovima vezanim uz provedbu strategije razvoja hrvatskog turizma; sudjeluje u obavljanju poslova upravljanja politikom razvoja turizma u okviru nacionalnih izvora te programa Europske unije, obavlja poslove sudjelovanja u radu stručnih i provedbenih tijela kod donošenja i upravljanja politikom razvoja konkurentnosti turističkog gospodarstva te koordinira i surađuje s tijelima državne uprave u okviru nacionalnih izvora te programa Europske unije poslove iz svoje nadležnosti; surađuje s drugim ustrojstvenim jedinicama Ministarstva i koordinira poslove u vezi s praćenjem i unaprjeđenjem konkurentnosti turističkog gospodarstva; koordinira izradu konceptualnog modela konkurentnosti turističkog sektora, prati i analizira stanje konkurentnosti turističkog sektora i predlaže mjere i instrumente za njeno unaprjeđenje; priprema programe potpora za podizanje i unaprjeđenje konkurentnosti turističkog gospodarstva; provodi i evaluira programe potpora te daje smjernice za njihovo unaprjeđenje; koordinira djelovanja s drugim dionicima turističkog razvoja na izabranim područjima koja utječu na konkurentnost turističkog gospodarstva; sudjeluje u izradi strateških smjernica za usuglašeno djelovanje glavnih nositelja turističke i gospodarske politike na nacionalnoj razini u funkciji postupnog podizanja konkurentske sposobnosti hrvatskog turizma; predlaže i sudjeluje u provedbi aktivnosti, mjera, odnosno projekata unaprjeđenja konkurentske sposobnosti hrvatskog turizma na području svih stupova konkurentnosti; prati i predviđa trendove dugoročnog razvoja; surađuje s drugim tijelima državne uprave u poslovima i aktivnostima vezanima uz jačanje konkurentnosti hrvatskog gospodarstva; prati razvojne i druge dokumente i politiku ostalih gospodarskih djelatnosti koje utječu na konkurentnost turističkog gospodarstva; sudjeluje u pripremi nacionalnih strateških razvojnih dokumenata u dijelu koji se odnosi na konkurentnost turističkog gospodarstva. Služba surađuje s drugim ustrojstvenim jedinicama Ministarstva prilikom izrade nacrta prijedloga zakona i drugih propisa koji reguliraju materiju iz djelokruga Službe; za područje iz svoga djelokruga sudjeluje u pripremi primjedbi, prijedloga i mišljenja na nacrte prijedloga zakona, drugih propisa i akata iz djelokruga drugih tijela državne uprave; sudjeluje u pripremi nacrta prijedloga akata iz svoga djelokruga za čije je donošenje nadležna Vlada Republike Hrvatske, te obavlja i druge poslove u okviru svoga djelokruga.

5.2.2. Služba za razvoj poduzetništva u turizmu

Članak 38.

Služba za razvoj poduzetništva u turizmu sudjeluje u provedbi strategije razvoja hrvatskog turizma; sudjeluje u planiranju, izradi i provedbi razvojnih dokumenata, planova i programa vezanih za djelokrug Službe; prati razvojne i druge dokumente i politiku ostalih gospodarskih djelatnosti koje utječu na poduzetništvo; prati stanje i trendove u razvoju malog i srednjeg poduzetništva u turizmu, s ciljem prepoznavanja i otklanjanja prepreka za brži razvoj i unaprjeđenje ponude. Služba razvija različite oblike potpore malom i srednjem poduzetništvu i obrtništvu u turizmu i ugostiteljstvu; razvija i provodi programe poticanja za unaprjeđenje kvalitete i dodatne ponude; u suradnji s ministarstvom nadležnim za poduzetništvo predlaže, provodi i nadzire konkretne programe razvoja malog i srednjeg poduzetništva i obrtništva u turizmu i ugostiteljstvu; potiče, usmjerava i olakšava razvoj malog obiteljskog hotelijerstva i ugostiteljstva kao i ostalih vrsta turističke ponude; malim gospodarstvenicima pruža stručnu pomoć i informacije vezane uz programe razvoja iz djelokruga Službe; surađuje s nadležnim državnim i drugim institucijama u izradi i provedbi zajedničkih projekata i programa obnove, izgradnje i ulaganja u turizam, te na programima gospodarske integracije nerazvijenih područja; prati rad i surađuje sa strukovnim udrugama u turističkom sektoru kao partnerima u kreiranju prijedloga poticajnih programa za razvoj poduzetništva ciljnih skupina (malo hotelijerstvo, kampovi, hosteli i dr.); potiče unaprjeđenje turističke ponude kroz tematiziranje, razvoj brenda, certificiranje i licenciranje, njegovanje kulture kvalitete, kao i poboljšanje komunikacije s ciljnim tržišnim nišama; usmjerava i potiče preregistraciju obiteljskog smještaja u male obiteljske hotele ili druge moguće vrste poduzetničkih smještajnih objekata; surađuje s Hrvatskom bankom za obnovu i razvitak (HBOR), Hrvatskom agencijom za malo gospodarstvo, inovacije i investicije (HAMAG-BICRO) i drugim institucijama u provedbi programa, kao i u kreiranju novih programa s povoljnim uvjetima za poduzetničke projekte u turizmu; u suradnji s ostalim ustrojstvenim jedinicama Ministarstva sudjeluje u pripremi i provedbi strateških dokumenata, operativnih programa i drugih aktivnosti vezanih za korištenje sredstava fondova Europske unije iz djelokruga Službe; ustrojava i vodi odgovarajuću evidenciju programa iz svoga djelokruga; sustavno prati i analizira provedbu programa; provodi aktivnosti vezane uz nadzor provedbe programa; analizira učinkovitost mjera iz programa u odnosu na postavljene ciljeve, te po potrebi predlaže odgovarajuće izmjene; u okviru svoga djelokruga sudjeluje u pripremi mišljenja, primjedbi i prijedloga na nacrte prijedloga zakona, prijedloge drugih propisa i akata iz djelokruga drugih tijela državne uprave; sudjeluje u pripremi nacrta prijedloga akata iz svoga djelokruga za čije je donošenje nadležno Ministarstvo ili Vlada Republike Hrvatske; obavlja poslove vezane uz primjenu propisa o državnim potporama koji se odnose na programe iz djelokruga Službe; sudjeluje u pripremi i prati izvršenje državnog proračuna u dijelu koji se odnosi na djelokrug Službe, te obavlja i druge poslove u okviru svoga djelokruga.

6. UPRAVA ZA SUSTAV TURISTIČKIH ZAJEDNICA, KATEGORIZACIJU I PRAVNE POSLOVE

Članak 39.

Uprava za sustav turističkih zajednica, kategorizaciju i pravne poslove priprema i izrađuje koncepcijska rješenja za izradu zakona i drugih propisa koji uređuju sustav turizma, ugostiteljstvo, pružanje usluga u turizmu i sport; koordinira poslove vezano uz područje procjene učinaka propisa i vrednovanja propisa u skladu sa zakonom kojim se uređuju instrumenti politike boljih propisa; koordinira stručne poslove koji se odnose na prilagodbu propisa propisima Europske unije; obavlja poslove vezano uz postupak priznavanja inozemnih stručnih kvalifikacija za obavljanje reguliranih profesija na privremenoj i povremenoj osnovi ili u svrhu ostvarivanja prava na poslovni nastan; koordinira poslove upisa turističkih agencija i pružatelja usluga iznajmljivanja vozila u Središnji registar za ugostiteljsku djelatnost i usluge u turizmu; donosi rješenja o brisanju turističkih agencija iz Središnjeg registra za ugostiteljsku djelatnost i usluge u turizmu; koordinira poslove Središnje kontaktne točke za administrativnu suradnju s drugim državama članicama Europske unije u vezi s pružanjem informacija o zaštiti od nesolventnosti organizatora putovanja; prati primjenu i izvršavanje zakona i drugih propisa te predlaže njihove izmjene; surađuje s drugim ustrojstvenim jedinicama Ministarstva u obavljanju poslova u vezi s primjenom pravnih propisa Europske unije; sudjeluje u pripremi očitovanja Europskoj komisiji i drugim tijelima Europske unije; obavlja nadzor općih akata jedinica lokalne samouprave; donosi rješenja o ocjeni sukladnosti akata o osnivanju javnih ustanova koje obavljaju ugostiteljsku djelatnosti i pružaju usluge u turizmu; priprema odgovore na zastupnička pitanja iz djelokruga Uprave; priprema prijedloge uredbi, odluka, zaključaka i drugih akata iz djelokruga Uprave koje donosi Vlada Republike Hrvatske; sudjeluje u poslovima vezanim uz proces strateškog planiranja Ministarstva. Provodi drugostupanjski upravni postupak u području ugostiteljske djelatnosti i pružanja usluga u turizmu iz djelokruga Ministarstva povodom žalbi izjavljenih protiv prvostupanjskih rješenja nadležnih upravnih tijela; poduzima radnje u upravnim sporovima pred upravnim sudovima i Visokim upravnim sudom Republike Hrvatske u upravnim stvarima iz djelokruga Ministarstva u području ugostiteljske djelatnosti, pružanja usluga u turizmu, sustava turističkih zajednica, turističkom pristojbom i članarinom; provodi postupak po izvanrednim pravnim lijekovima; vodi evidenciju i postupak naplate troškova upravnih sporova; u suradnji s državnim odvjetništvom vodi postupke prisilne naplate troškova upravnih sporova; predlaže plan upravnog nadzora i provodi upravni nadzor nad radom upravnih tijela u županijama u području ugostiteljstva i turizma sukladno propisima koji uređuju ugostiteljsku djelatnost i pružanje usluga u turizmu, jedinica lokalne samouprave u području ugostiteljstva i turizma sukladno propisima koji uređuju ugostiteljsku djelatnost i pružanje usluga u turizmu te pravnih osoba s javnim ovlastima sukladno propisima koji uređuju pružanje usluga u turizmu; predlaže plan upravnog nadzora i provodi upravni nadzor prema planu upravnog nadzora i povodom zaprimljenih predstavki, pritužbi i drugih podnesaka koji upućuju na nezakonitost ili nepravilnost u obavljanju poslova državne uprave vezano uz razvrstavanje i kategorizaciju ugostiteljskih i turističkih objekata iz skupina »Hoteli«, »Kampovi« i »Luke nautičkog turizma« iz djelokruga Ministarstva; predlaže mjere u svrhu otklanjanja nezakonitosti i nepravilnosti utvrđenih u upravnom nadzoru; prati primjenu i izvršavanje zakona i drugih propisa te predlaže njihove izmjene; odobrava prijedloge potvrda, uvjerenja, ugovora i drugih akata drugih ustrojstvenih jedinica Ministarstva; sudjeluje u izradi pravnih akata i drugih dokumenata iz djelokruga Uprave i drugih ustrojstvenih jedinica Ministarstva. Prati funkcioniranje sustava turističkih zajednica i ostvarivanje ciljeva i zakonskih zadaća turističkih zajednica; daje stručna mišljenja i objašnjenja u svezi s primjenom i provedbom propisa vezanih za turističke zajednice; obavlja poslove vezane za upis turističkih zajednica u Upisnik turističkih zajednica; priprema i izrađuje koncepcijska rješenja za izradu zakona i drugih propisa kojima se uređuje sustav turističkih zajednica; obavlja poslove u svezi s postupkom procjene učinaka propisa kojima se uređuje sustav turističkih zajednica; surađuje s Hrvatskom turističkom zajednicom na unapređivanju hrvatskog turističkog informacijskog sustava; surađuje s Hrvatskom turističkom zajednicom u vezi s edukacijom zaposlenih u turističkim zajednicama; provodi nadzor nad radom turističkih zajednica sukladno propisu kojim se regulira sustav turističkih zajednica; provodi nadzor nad provođenjem zakona kojima se regulira članarina i turistička pristojba u turističkoj zajednici; nalaže mjere u svrhu otklanjanja nezakonitosti i nepravilnosti uočenih u provedbi nadzora; nalaže pokretanje postupka razrješenja direktora turističke zajednice i članova tijela turističke zajednice; nalaže pokretanje postupka za utvrđivanje odgovornosti zaposlenika turističke zajednice; nalaže i poduzima i druge propisane mjere u postupku provođenja nadzora; provodi nadzor učinkovitosti korištenja i namjenskog trošenja sredstava Hrvatske turističke zajednice u dijelu koji se financira iz državnog proračuna; donosi odluku o zabrani djelovanja turističke zajednice; poduzima radnje u upravnim sporovima pred upravnim sudovima i Visokim upravnim sudom iz djelokruga Sektora u vezi sa sustavom turističkih zajednica, turističkom pristojbom i članarinom; provodi aktivnosti vezane uz Nacionalno vijeće, Savjet i Nacionalne i Regionalne koordinacije predsjednika turističkih zajednica; predlaže mjere za unaprjeđenje i poboljšanje sustava turističkih zajednica. Provodi postupak kategorizacije, postupak za dodjelu posebne oznake i oznake kvalitete objekata; vodi Središnji turistički registar ugostiteljskih i turističkih objekata koje kategorizira Ministarstvo; vodi evidenciju kategoriziranih objekata koje kategorizira Ministarstvo, po vrstama i kategorijama; daje stručna mišljenja, objašnjenja i upute u pitanjima primjene standarda i provedbe propisa o razvrstavanju i kategorizaciji; prati stanje kategoriziranih objekata; prati međunarodne standarde i propise konkurentskih turističkih zemalja o razvrstavanju i kategorizaciji; daje stručna mišljenja, objašnjenja i upute u pitanjima primjene i provedbe propisa o razvrstavanju, minimalnim uvjetima i kategorizaciji upravnim tijelima županija; provodi prvostupanjski upravni postupak vezano uz razvrstavanje i kategorizaciju ugostiteljskih i turističkih objekata iz skupina: »Hoteli«, »Kampovi« i »Luke nautičkog turizma« iz djelokruga Ministarstva; planira, priprema i koordinira provedbu mjera digitalizacije za unapređenje i učinkovitu primjenu i korištenje jedinstvenih programskih rješenja te planira i organizira integraciju s drugim programskim rješenjima iz svog djelokruga rada.

U Upravi za sustav turističkih zajednica, kategorizaciju i pravne poslove ustrojavaju se:

6.1. Sektor za kategorizaciju

6.2. Sektor za turističke zajednice

6.3. Sektor za pravne poslove.

6.1. Sektor za kategorizaciju

Članak 40.

Sektor za kategorizaciju obavlja upravne i stručne poslove koji se odnose na izradu prijedloga propisa kojim se utvrđuju standardi iz djelokruga sektora i provodi kategorizacija ugostiteljskih i turističkih objekata; provodi postupak kategorizacije, postupak za dodjelu posebne oznake i oznake kvalitete objekata; vodi Središnji turistički registar ugostiteljskih i turističkih objekata koje kategorizira Ministarstvo; vodi evidenciju kategoriziranih objekata koje kategorizira Ministarstvo, po vrstama i kategorijama; daje stručna mišljenja, objašnjenja i upute u pitanjima primjene standarda i provedbe propisa o razvrstavanju i kategorizaciji; prati stanje kategoriziranih objekata; prati međunarodne standarde i propise konkurentskih turističkih zemalja o razvrstavanju i kategorizaciji; predlaže mjere za unaprjeđenje i poboljšanje tehničkih i drugih standarda i kvalitete usluga; daje stručna mišljenja, objašnjenja i upute u pitanjima primjene i provedbe propisa o razvrstavanju, minimalnim uvjetima i kategorizaciji upravnim tijelima županija; provodi prvostupanjski upravni postupak vezano uz razvrstavanje i kategorizaciju ugostiteljskih i turističkih objekata iz skupina: »Hoteli«, »Kampovi« i »Luke nautičkog turizma« iz djelokruga Ministarstva; sudjeluje u izradi zakona i ostalih propisa, te obavlja i druge poslove u okviru svoga djelokruga. Planira, priprema i koordinira provedbu mjera digitalizacije za unapređenje i učinkovitu primjenu i korištenje jedinstvenih programskih rješenja te planira i organizira integraciju s drugim programskim rješenjima iz svog djelokruga rada. Surađuje s drugim unutarnjim ustrojstvenim jedinicama Ministarstva u obavljanju poslova iz svog djelokruga.

U Sektoru za kategorizaciju ustrojavaju se:

6.1.1. Služba za kategorizaciju

6.1.2. Služba za standarde i kvalitetu.

6.1.1. Služba za kategorizaciju

Članak 41.

Služba za kategorizaciju sudjeluje u izradi propisa o razvrstavanju i kategorizaciji ugostiteljskih objekata, turističkih objekata i posebne oznake; sudjeluje u izradi propisa i provodi propise o razvrstavanju i kategorizaciji ugostiteljskih i turističkih objekata; sudjeluje u izradi zaključaka, rješenja i drugih akata vezano uz postupak kategorizacije i dodjele posebne oznake; daje stručna mišljenja o pitanjima iz djelokruga Službe i surađuje s nadležnim upravnim tijelima županija i drugim tijelima; vodi Središnji turistički registar ugostiteljskih objekata koje kategorizira Ministarstvo; vodi evidenciju kategoriziranih objekata koje kategorizira Ministarstvo, po vrstama i kategorijama; prati stanje kategoriziranih objekata i predlaže mjere za poboljšanje propisa o razvrstavanju i kategorizaciji; izrađuje periodične izvještaje i analize iz svoga djelokruga, te obavlja i druge poslove u okviru svoga djelokruga.

6.1.2. Služba za standarde i kvalitetu

Članak 42.

Služba za standarde i kvalitetu sudjeluje u izradi propisa i provodi postupak za dodjelu oznake kvalitete; prati tehničke i druge standarde i oznaku kvalitete; predlaže mjere za unaprjeđivanje i poboljšanje tehničkih i drugih standarda i kvalitete usluge; prati međunarodne propise i propise konkurentskih turističkih zemalja s područja kvalitete; daje stručna mišljenja, objašnjenja i upute u pitanjima kvalitete; provodi propise o posebnim oznakama ugostiteljskih objekata; vodi Središnji turistički registar ugostiteljskih objekata koje kategorizira Ministarstvo; provodi prvostupanjski upravni postupak, vezano uz dodjelu oznake kvalitete, ugostiteljskih objekata iz skupine »Hoteli«; izrađuje preglede, analize i različita izvješća iz svoga djelokruga; planira, priprema i koordinira provedbu mjera digitalizacije za unapređenje i učinkovitu primjenu i korištenje jedinstvenih programskih rješenja te planira i organizira integraciju s drugim programskim rješenjima iz svog djelokruga rada. Surađuje s drugim unutarnjim ustrojstvenim jedinicama Ministarstva u obavljanju poslova iz svog djelokruga.

6.2. Sektor za turističke zajednice

Članak 43.

Sektor za turističke zajednice prati funkcioniranje sustava turističkih zajednica i ostvarivanje ciljeva i zakonskih zadaća turističkih zajednica; prati primjenu i izvršavanje zakona i drugih propisa iz djelokruga Sektora; daje stručna mišljenja i objašnjenja u svezi s primjenom i provedbom propisa vezanih za turističke zajednice; obavlja poslove vezane za upis turističkih zajednica u Upisnik turističkih zajednica; priprema i izrađuje koncepcijska rješenja za izradu zakona i drugih propisa kojima se uređuje sustav turističkih zajednica; predlaže i izrađuje plan normativnih aktivnosti koji se odnosi na propise iz djelokruga Sektora; predlaže i izrađuje nacrte prijedloga zakona i drugih propisa kojima se uređuje sustav turističkih zajednica; obavlja poslove u svezi s postupkom procjene učinaka propisa kojima se uređuje sustav turističkih zajednica; provodi poslove vezane za savjetovanje s javnošću i zainteresiranom javnošću iz djelokruga Sektora, surađuje sa Sektorom za pravne poslove u dijelu koji se odnosi na normativnu aktivnost; surađuje s drugim tijelima državne uprave pri izradi nacrta prijedloga zakona i drugih propisa iz djelokruga Sektora; priprema odgovore na zastupnička pitanja; surađuje s Hrvatskom turističkom zajednicom na unapređivanju hrvatskog turističkog informacijskog sustava; surađuje s Hrvatskom turističkom zajednicom u vezi s edukacijom zaposlenih u turističkim zajednicama; provodi nadzor nad radom turističkih zajednica sukladno propisu kojim se regulira sustav turističkih zajednica; provodi nadzor nad provođenjem zakona kojima se regulira članarina i turistička pristojba u turističkoj zajednici; nalaže mjere u svrhu otklanjanja nezakonitosti i nepravilnosti uočenih u provedbi nadzora; nalaže pokretanje postupka razrješenja direktora turističke zajednice i članova tijela turističke zajednice; nalaže pokretanje postupka za utvrđivanje odgovornosti zaposlenika turističke zajednice; nalaže i poduzima i druge propisane mjere u postupku provođenja nadzora; provodi nadzor učinkovitosti korištenja i namjenskog trošenja sredstava Hrvatske turističke zajednice u dijelu koji se financira iz državnog proračuna; nalaže privremenu zabranu korištenja sredstava turističke zajednice ako se sredstva ne koriste svrhovito i sukladno programu rada ili ako ne ostvaruje program rada; donosi odluku o zabrani djelovanja turističke zajednice; prati transparentnost rada turističkih zajednica; poduzima radnje u upravnim sporovima pred upravnim sudovima i Visokim upravnim sudom iz djelokruga Sektora u vezi sa sustavom turističkih zajednica, turističkom pristojbom i članarinom; provodi aktivnosti vezane uz Nacionalno vijeće, Savjet i Nacionalne i Regionalne koordinacije predsjednika turističkih zajednica; predlaže mjere za unaprjeđenje i poboljšanje sustava turističkih zajednica; obavlja i druge poslove u okviru Sektora.

U Sektoru za turističke zajednice ustrojavaju se:

6.2.1. Služba za sustav upravljanja turističkim zajednicama

6.2.2. Služba za nadzor sustava turističkih zajednica i upravljanje destinacijom.

6.2.1. Služba za sustav upravljanja turističkim zajednicama

Članak 44.

Služba za sustav upravljanja turističkim zajednicama prati funkcioniranje sustava turističkih zajednica i ostvarivanje ciljeva i zakonskih zadaća turističkih zajednica; prati primjenu i izvršavanje zakona i drugih propisa iz djelokruga Službe; daje stručna mišljenja i objašnjenja u svezi s primjenom i provedbom propisa vezanih za turističke zajednice, turističku pristojbu i članarinu; obavlja poslove vezane za upis turističkih zajednica u Upisnik turističkih zajednica; priprema i izrađuje koncepcijska rješenja za izradu zakona i drugih propisa kojima se uređuje sustav turističkih zajednica; predlaže i izrađuje plan normativnih aktivnosti koji se odnosi na propise iz djelokruga Službe; predlaže i izrađuje nacrte prijedloga zakona i drugih propisa kojima se uređuje sustav turističkih zajednica; obavlja poslove u svezi s postupkom procjene učinaka propisa kojima se uređuje sustav turističkih zajednica; provodi poslove vezane za savjetovanje s javnošću i zainteresiranom javnošću iz djelokruga Službe, surađuje s ministarstvima i drugim tijelima državne uprave pri izradi nacrta prijedloga zakona i drugih propisa iz djelokruga Službe; priprema odgovore na zastupnička pitanja; priprema prijedloge uredbi, odluka, zaključaka i drugih akata iz djelokruga Službe koje donosi Vlada Republike Hrvatske; daje prethodne suglasnosti na statute turističkih zajednica; daje prethodne suglasnosti za udruživanje turističkih zajednica; provodi prvostupanjski upravni postupak vezano uz upis turističkih zajednica u Upisnik turističkih zajednica, upis promjene podataka upisanih u Upisnik turističkih zajednica i brisanje turističke zajednice iz Upisnika turističkih zajednica; provodi neposredan nadzor nad primjenom Pravilnik o posebnim uvjetima koje moraju ispunjavati zaposleni u turističkim zajednicama; prati prikuplja i obrađuje podatke o prihodima od turističke pristojbe, članarine, o broju ostvarenih noćenja, broju privatnih iznajmljivača koji turističku pristojbu plaćaju u godišnjem paušalnom iznosu, prihodima koje turističke zajednice ostvaruju od jedinica lokalne samouprave; vodi evidenciju podataka o osnovanim i ukinutim turističkim zajednicama; vodi evidenciju o javnoj turističkoj infrastrukturi koja je dana na upravljanje turističkim zajednicama; vodi evidenciju o dostavljenim prijedlozima godišnjeg programa rada regionalnih turističkih zajednica i o izvješćima o izvršenju programa rada regionalnih turističkih zajednica; surađuje s javnopravnim tijelima, udrugama i drugim institucijama; sudjeluje u poslovima vezanim uz proces strateškog planiranja Ministarstva; izrađuje prijedlog prethodne suglasnosti na godišnji program rada Hrvatske turističke zajednice, izrađuje prijedlog prethodne suglasnosti na osnivanje predstavništava i ispostava Hrvatske turističke zajednice u inozemstvu kao i prijedlog prethodne suglasnosti na raspisivanje javnog natječaja za izradu strateškog marketinškog i operativnog plana hrvatskog turizma; izrađuje prethodnu suglasnost za donošenje strateškog marketinškog i operativnog plana hrvatskog turizma; surađuje s Hrvatskom turističkom zajednicom u provođenju edukacije zaposlenih u turističkim zajednicama; surađuje s Hrvatskom turističkom zajednicom na unapređivanju hrvatskog turističkog informacijskog sustava; sudjeluje u poslovima vezanim uz proces strateškog planiranja Ministarstva; poduzima radnje u upravnim sporovima iz djelokruga Sektora; predlaže mjere za unaprjeđenje i poboljšanje sustava turističkih zajednica; obavlja i druge poslove u okviru svoga djelokruga.

6.2.2. Služba za nadzor sustava turističkih zajednica i upravljanje destinacijom

Članak 45.

Služba za nadzor sustava turističkih zajednica i upravljanje destinacijom provodi aktivnosti vezane uz rad Nacionalne i Regionalne koordinacije predsjednika turističkih zajednica; surađuje s Nacionalnom koordinacijom predsjednika turističkih zajednica, a posebno u svezi koordinacije rada i aktivnosti regionalnih turističkih zajednica na području Republike Hrvatske; sudjeluje u osiguravanju horizontalne i vertikalne suradnje turističkih zajednica; surađuje s Regionalnom koordinacijom predsjednika turističkih zajednica, a posebno u svezi koordinacije rada i aktivnosti lokalnih turističkih zajednica na području Republike Hrvatske; sudjeluje na Regionalnim koordinacijama regionalne turističke zajednice; priprema prijedlog smjernica i uputa za izradu Plana upravljanja destinacijom; pruža stručnu podršku lokalnim i regionalnim turističkim zajednicama pri izradi Plana upravljanja destinacijom i njegovog provođenja; prikuplja i obrađuje izvješća o provedbi plana upravljanja destinacijom; obavlja administrativne i tehničke poslove za Vijeće za upravljanje razvojem turizma; obavlja administrativne i tehničke poslove za Znanstveni i stručni Savjet te druge poslove po potrebi koji su vezani uz provođenje odredbi Zakona o turizmu i pripadajućih pravilnika; sudjeluje u pripremi ugovora o sufinanciranju turističke promidžbe Republike Hrvatske; provodi nadzor učinkovitosti korištenja i namjenskog trošenja sredstava Hrvatske turističke zajednice koja se financiraju iz državnog proračuna; sastavlja izvješća o obavljenom nadzoru i nalaže mjere za otklanjanje u tom nadzoru uočenih nezakonitosti i nepravilnosti; izvještava nadležne i odgovorne osobe u Ministarstvu i Hrvatskoj turističkoj zajednici o rezultatima provedenog nadzora; prati aktivnosti Hrvatske turističke zajednice sukladno preporukama iz nadzora; priprema prijedlog jedinstvene metodologije i obvezne upute za izradu godišnjeg programa rada i izvješća o izvršenju programa rada turističkih zajednica koje donosi Ministarstvo na prijedlog Hrvatske turističke zajednice; surađuje s Hrvatskom turističkom zajednicom u obavljanju nadzora nad radom turističkih zajednica nižeg ustroja; provodi neposredan nadzor nad radom turističkih zajednica i posredan nadzor na temelju dokumentacije zatražene od turističke zajednice, a osobito nadzor zakonitosti sastava, rada i postupanja tijela turističkih zajednica, zakonitosti akata turističkih zajednica, izvršavanja zadaća turističkih zajednica, zakonitosti rada i postupanja zaposlenika turističkih zajednica i ispunjavanja uvjeta zaposlenika turističkih zajednica za rad u turističkoj zajednici; provodi nadzor nad radom turističkih zajednica osobito nadzor rada turističkih zajednica u stručnim poslovima, djelotvornosti, ekonomičnosti i svrhovitosti izvršavanja zadaća turističkih zajednica, svrhovitosti i učinkovitosti korištenja financijskih sredstava, svrhovitosti unutarnjeg ustrojstva i osposobljenosti zaposlenika za obavljanje poslova; provodi nadzor namjenskog trošenja sredstava u skladu s utvrđenim procedurama; provodi nadzor nad Planom upravljanja destinacijom; sastavlja izvješća o obavljenom nadzoru; nalaže mjere u svrhu otklanjanja u provedbi nadzora uočenih nezakonitosti ili nepravilnosti; provodi prvostupanjski upravni postupak vezano uz zabranu djelovanja turističke zajednice, pokretanje postupka razrješenja direktora turističke zajednice i članova tijela turističke zajednice; prati transparentnost rada turističkih zajednica; daje prijedloge i preporuke u svezi s provođenjem aktivnosti koje su usmjerene na veću transparentnost poslovanja turističkih zajednica; poduzima radnje u upravnim sporovima pred upravnim sudovima i Visokim upravnim sudom iz djelokruga Službe; sudjeluje u pripremi i izradi koncepcijskih rješenja za izradu zakona i drugih propisa kojima se uređuje sustav turističkih zajednica; sudjeluje u predlaganju i izradi plana normativnih aktivnosti koji se odnosi na propise iz djelokruga Službe; sudjeluje u predlaganju i izradi nacrta prijedloga zakona i drugih propisa kojima se uređuje sustav turističkih zajednica; sudjeluje u postupku procjene učinaka propisa i izradi dokumenata za procjenu učinaka propisa kojima se uređuje sustav turističkih zajednica; sudjeluje u poslovima vezanim za savjetovanje s javnošću i zainteresiranom javnošću iz djelokruga Službe; surađuje s drugim tijelima državne uprave pri izradi nacrta prijedloga i drugih propisa iz djelokruga Službe; predlaže mjere za unaprjeđenje i poboljšanje sustava turističkih zajednica; prati primjenu i izvršavanje zakona i drugih propisa iz djelokruga Službe; obavlja i druge poslove u okviru svoga djelokruga.

6.3. Sektor za pravne poslove

Članak 46.

Sektor za pravne poslove priprema i izrađuje koncepcijska rješenja za izradu zakona i drugih propisa koji uređuju sustav turizma, ugostiteljstvo, pružanje usluga u turizmu i sport; predlaže, koordinira, priprema i izrađuje nacrte prijedloga zakona i drugih propisa iz djelokruga Sektora; obavlja poslove planiranja zakonodavnih aktivnosti u skladu sa zakonom kojim se uređuju instrumenti politike boljih propisa, obavlja poslove iz područja procjene učinaka propisa i vrednovanja propisa u skladu sa zakonom kojim se uređuju instrumenti politike boljih propisa; obavlja te organizira i koordinira postupke savjetovanja s javnošću u postupku donošenja zakona te drugih propisa i akata u skladu sa zakonom kojim se uređuju instrumenti politike boljih propisa i sa zakonom kojim se uređuje pravo na pristup informacijama; koordinira stručne poslove koji se odnose na prilagodbu propisa propisima Europske unije; obavlja poslove vezano uz postupak priznavanja inozemnih stručnih kvalifikacija za obavljanje reguliranih profesija na privremenoj i povremenoj osnovi ili u svrhu ostvarivanja prava na poslovni nastan; koordinira poslove upisa turističkih agencija i pružatelja usluga iznajmljivanja vozila u Središnji registar za ugostiteljsku djelatnost i usluge u turizmu; donosi rješenja o brisanju turističkih agencija iz Središnjeg registra za ugostiteljsku djelatnost i usluge u turizmu, koordinira poslove Središnje kontaktne točke za administrativnu suradnju s drugim državama članicama Europske unije u vezi s pružanjem informacija o zaštiti od nesolventnosti organizatora putovanja, prati primjenu i izvršavanje zakona i drugih propisa te predlaže njihove izmjene; izrađuje mišljenja na nacrte prijedloga zakona i drugih propisa iz djelokruga ministarstava i drugih tijela državne uprave vezanih uz djelokrug Sektora; surađuje s drugim tijelima državne uprave pri izradi nacrta prijedloga zakona i drugih propisa vezanih uz djelokrug Sektora; u suradnji s drugim ministarstvima obavlja poslove vezano uz zaštitu potrošača iz područja ugostiteljstva i usluga u turizmu, sudjeluje u radu povjerenstava, radnih skupina i drugih stručnih tijela, izrađuje i koordinira izradu uputa, pravnih stajališta, objašnjenja, očitovanja i mišljenja u vezi s primjenom zakona i drugih propisa iz djelokruga Sektora drugim tijelima javne vlasti i građanima; surađuje s drugim ustrojstvenim jedinicama Ministarstva u obavljanju poslova u vezi s primjenom pravnih propisa Europske unije; obavlja administrativnu suradnju obavještava o propisima iz nadležnosti Sektora kroz Informacijski sustav unutarnjeg tržišta (IMI), sudjeluje u pripremi očitovanja Europskoj komisiji i drugim tijelima Europske unije; obavlja nadzor općih akata jedinica lokalne samouprave donesenih na temelju zakona iz nadležnosti Sektora, donosi rješenja o ocjeni sukladnosti akata o osnivanju javnih ustanova koje obavljaju ugostiteljsku djelatnosti i pružaju usluge u turizmu s propisima iz nadležnosti Sektora, priprema odgovore na zastupnička pitanja iz djelokruga Sektora; priprema prijedloge uredbi, odluka, zaključaka i drugih akata iz djelokruga Sektora koje donosi Vlada Republike Hrvatske; sudjeluje u poslovima vezanim uz proces strateškog planiranja Ministarstva. Provodi drugostupanjski upravni postupak u području ugostiteljske djelatnosti i pružanja usluga u turizmu iz djelokruga Ministarstva povodom žalbi izjavljenih protiv prvostupanjskih rješenja nadležnih upravnih tijela; poduzima radnje u upravnim sporovima pred upravnim sudovima i Visokim upravnim sudom Republike Hrvatske u upravnim stvarima iz djelokruga Ministarstva u području ugostiteljske djelatnosti i pružanja usluga u turizmu; provodi postupak po izvanrednim pravnim lijekovima; vodi evidenciju i postupak naplate troškova upravnih sporova; u suradnji s državnim odvjetništvom vodi postupke prisilne naplate troškova upravnih sporova; predlaže plan upravnog nadzora i provodi upravni nadzor nad radom upravnih tijela u županijama u području ugostiteljstva i turizma sukladno propisima koji uređuju ugostiteljsku djelatnost i pružanje usluga u turizmu, jedinica lokalne samouprave u području ugostiteljstva i turizma sukladno propisima koji uređuju ugostiteljsku djelatnost i pružanje usluga u turizmu te pravnih osoba s javnim ovlastima sukladno propisima koji uređuju pružanje usluga u turizmu; predlaže plan upravnog nadzora i provodi upravni nadzor prema planu upravnog nadzora i povodom zaprimljenih predstavki, pritužbi i drugih podnesaka koji upućuju na nezakonitost ili nepravilnost u obavljanju poslova državne uprave vezano uz razvrstavanje i kategorizaciju ugostiteljskih i turističkih objekata iz skupina »Hoteli«, »Kampovi« i »Luke nautičkog turizma« iz djelokruga Ministarstva; predlaže mjere u svrhu otklanjanja nezakonitosti i nepravilnosti utvrđenih u upravnom nadzoru; prati primjenu i izvršavanje zakona i drugih propisa te predlaže njihove izmjene; surađuje s javnopravnim tijelima, turističkim zajednicama i udrugama i drugim institucijama u poslovima iz djelokruga Sektora; priprema odgovore u vezi s primjenom i provedbom zakona i drugih propisa iz djelokruga Sektora; priprema odgovore na predstavke i pritužbe građana; izrađuje prijedloge potvrda, uvjerenja, suglasnosti, ugovora i drugih akata iz djelokruga Sektora; odobrava prijedloge potvrda, uvjerenja, ugovora i drugih akata drugih ustrojstvenih jedinica Ministarstva; sudjeluje u izradi pravnih akata i drugih dokumenata iz djelokruga Uprave i drugih ustrojstvenih jedinica Ministarstva; sudjeluje u poslovima vezanim uz proces strateškog planiranja Ministarstva, te obavlja i druge poslove u okviru svoga djelokruga.

U Sektoru za pravne poslove ustrojavaju se:

6.3.1. Služba za normativne poslove

6.3.2. Služba za upravno pravne, pravne poslove i upravni nadzor.

6.3.1. Služba za normativne poslove

Članak 47.

Služba za normativne poslove priprema i izrađuje koncepcijska rješenja za izradu zakona i drugih propisa koji uređuju sustav turizma, ugostiteljstvo, pružanje usluga u turizmu i sport; predlaže, koordinira, priprema i izrađuje nacrte prijedloga zakona i drugih propisa iz djelokruga Službe; obavlja poslove planiranja zakonodavnih aktivnosti u skladu sa zakonom kojim se uređuju instrumenti politike boljih propisa, obavlja poslove iz područja procjene učinaka propisa i vrednovanja propisa u skladu sa zakonom kojim se uređuju instrumenti politike boljih propisa; obavlja te organizira i koordinira postupke savjetovanja s javnošću u postupku donošenja zakona te drugih propisa i akata u skladu sa zakonom kojim se uređuju instrumenti politike boljih propisa i sa zakonom kojim se uređuje pravo na pristup informacijama, koordinira i obavlja stručne poslove koji se odnose na prilagodbu propisa propisima Europske unije; obavlja poslove vezano uz postupak priznavanja inozemnih stručnih kvalifikacija za obavljanje reguliranih profesija na privremenoj i povremenoj osnovi ili u svrhu ostvarivanja prava na poslovni nastan; upisuje turističke agencije i pružatelje usluga iznajmljivanja vozila u Središnji registar za ugostiteljsku djelatnost i usluge u turizmu; donosi rješenja o brisanju turističkih agencija iz Središnjeg registra; obavlja poslove Središnje kontaktne točke za administrativnu suradnju s drugim državama članicama Europske unije u vezi s pružanjem informacija o zaštiti od nesolventnosti organizatora putovanja, prati primjenu i izvršavanje zakona i drugih propisa te predlaže njihove izmjene; izrađuje primjedbe, prijedloge i mišljenja na nacrte prijedloga zakona i drugih propisa iz djelokruga ministarstava i drugih tijela državne uprave vezanih uz djelokrug Službe; surađuje s drugim tijelima državne uprave pri izradi nacrta prijedloga zakona i drugih propisa vezanih uz djelokrug Službe; u suradnji s drugim ministarstvima obavlja poslove vezano uz zaštitu potrošača iz područja ugostiteljstva i usluga u turizmu, sudjeluje u radu povjerenstava, radnih skupina i drugih stručnih tijela, izrađuje i koordinira izradu uputa, pravnih stajališta, objašnjenja, očitovanja i mišljenja u vezi s primjenom i provedbom zakona i drugih propisa iz djelokruga Službe drugim tijelima javne vlasti i građanima; surađuje s drugim ustrojstvenim jedinicama Ministarstva u obavljanju poslova u vezi s primjenom pravnih propisa Europske unije; obavlja administrativnu suradnju i obavještava o propisima iz nadležnosti Službe kroz Informacijski sustav unutarnjeg tržišta (IMI) sustav, koordinira poslove u vezi s obavješćivanjem i suradnjom u području tehničkih propisa te propisa o uslugama informacijskog društva putem TRIS baze Europske komisije; koordinira poslove vezane za prethodnu notifikaciju i unos podataka u Themis bazu Europske komisije na razini Ministarstva, sudjeluje u pripremi očitovanja Europskoj komisiji i drugim tijelima Europske unije, obavlja nadzor općih akata jedinica lokalne samouprave donesenih na temelju zakona iz nadležnosti Službe, donosi rješenja o ocjeni sukladnosti akata o osnivanju javnih ustanova koje obavljaju ugostiteljsku djelatnosti i pružaju usluge u turizmu s propisima iz nadležnosti Službe, priprema odgovore na zastupnička pitanja iz djelokruga Službe; surađuje s javnopravnim tijelima turističkim zajednicama, udrugama i drugim institucijama u poslovima iz djelokruga Službe; priprema prijedloge uredbi, odluka, zaključaka i drugih akata iz djelokruga Službe koje donosi Vlada Republike Hrvatske; sudjeluje u poslovima vezanim uz proces strateškog planiranja Ministarstva, te obavlja i druge poslove u okviru svoga djelokruga.

6.3.2. Služba za upravno pravne, pravne poslove i upravni nadzor

Članak 48.

Služba za upravno pravne, pravne poslove i upravni nadzor provodi drugostupanjski upravni postupak u području ugostiteljske djelatnosti i pružanja usluga u turizmu iz djelokruga Ministarstva povodom žalbi izjavljenih protiv prvostupanjskih rješenja nadležnih upravnih tijela; poduzima radnje u upravnim sporovima pred upravnim sudovima i Visokim upravnim sudom Republike Hrvatske u upravnim stvarima iz djelokruga Ministarstva u području ugostiteljske djelatnosti i pružanja usluga u turizmu; provodi postupak po izvanrednim pravnim lijekovima; vodi evidenciju i postupak naplate troškova upravnih sporova; u suradnji s državnim odvjetništvom vodi postupke prisilne naplate troškova upravnih sporova; predlaže plan upravnog nadzora i provodi upravni nadzor nad radom upravnih tijela u županijama u području ugostiteljstva i turizma sukladno propisima koji uređuju ugostiteljsku djelatnost i pružanje usluga u turizmu, jedinica lokalne samouprave u području ugostiteljstva i turizma sukladno propisima koji uređuju ugostiteljsku djelatnost i pružanje usluga u turizmu te pravnih osoba s javnim ovlastima sukladno propisima koji uređuju pružanje usluga u turizmu; predlaže plan upravnog nadzora i provodi upravni nadzor prema planu upravnog nadzora i povodom zaprimljenih predstavki, pritužbi i drugih podnesaka koji upućuju na nezakonitost ili nepravilnost u obavljanju poslova državne uprave; vezano uz razvrstavanje i kategorizaciju ugostiteljskih i turističkih objekata iz skupina »Hoteli«, »Kampovi« i »Luke nautičkog turizma« iz djelokruga Ministarstva; predlaže mjere u svrhu otklanjanja nezakonitosti i nepravilnosti utvrđenih u upravnom nadzoru; prati primjenu i izvršavanje zakona i drugih propisa te predlaže njihove izmjene; surađuje s javnopravnim tijelima, turističkim zajednicama, udrugama i drugim institucijama u poslovima iz djelokruga Sektora; priprema odgovore na upite u vezi s primjenom zakona i drugih propisa iz djelokruga Sektora; priprema odgovore na predstavke i pritužbe građana; izrađuje prijedloge potvrda, uvjerenja, suglasnosti, ugovora i drugih akata iz djelokruga Sektora; odobrava prijedloge potvrda, uvjerenja, ugovora i drugih akata drugih ustrojstvenih jedinica Ministarstva; sudjeluje u izradi pravnih akata i drugih dokumenata iz djelokruga Uprave i drugih ustrojstvenih jedinica Ministarstva; sudjeluje u poslovima vezanim uz proces strateškog planiranja Ministarstva, te obavlja i druge poslove u okviru svoga djelokruga.

7. UPRAVA ZA SPORT

Članak 49.

Uprava za sport obavlja stručne, analitičke i administrativne poslove vezane uz postupak donošenja Programa javnih potreba u sportu; sudjeluje u strateškom planiranju razvoja sporta zajedno s ustrojstvenom jedinicom Ministarstva nadležnom za strateško planiranje; provodi programe sufinanciranja krovnih sportskih udruženja i nacionalnih sportskih saveza; obavlja poslove vezane uz kategorizaciju sportova; obavlja stručne, analitičke i administrativne poslove koji se odnose na provedbu projekata sufinanciranja izgradnje, obnove, održavanja, opremanja i rekonstrukcije sportskih građevina za pojedini sport ili skupine sportova; provodi postupak donošenja mreže sportskih građevina i proglašavanja sportskih građevina od nacionalnog interesa; obavlja poslove vezane uz prenamjenu i uklanjanje javnih sportskih građevina i darovanje zemljišta u vlasništvu Republike Hrvatske za sportske svrhe; predlaže i sudjeluje u izradi standarda izgradnje i opremljenosti sportskih građevina; potiče i sufinancira programe zdravstveno usmjerenog tjelesnog vježbanja na nacionalnoj i lokalnoj razini; surađuje sa sportskim zajednicama lokalne i regionalne razine; potiče bavljenje sportom u sustavu obrazovanja; brine o stručnim kadrovima, stručnim poslovima i licenciranju stručnih kadrova u sportu; potiče i sufinancira programe dual karijere sportaša; provodi postupke vezane uz prava sportaša, trenera i izbornika u sportu. Uprava obavlja stručne, analitičke i administrativne poslove vezane uz programe sufinanciranja velikih sportskih natjecanja u Republici Hrvatskoj i postupak davanja prethodne suglasnosti za isticanje kandidature za održavanje međunarodnih sportskih natjecanja na teritoriju Republike Hrvatske; obavlja administrativne i stručne poslove vezane uz stručna tijela i povjerenstva u sportu te pripreme akata vezanih uz postupak preoblikovanja sportskog kluba – udruge za natjecanje u sportsko dioničko društvo; provodi poslove kontrole provedbe projekata u sportu koji se odnose na procjenu realizacije programa javnih potreba u sportu državne razine kroz upravljanje rizicima; analizira i ocjenjuje sve poslovne procese koji se odnose na dodjelu financijskih sredstava; obavlja kontrole nad korisnicima financijskih sredstava za realizaciju programa javnih potreba u sportu državne razine; surađuje s drugim ustrojstvenim jedinicama Ministarstva u razvoju Nacionalnog informacijskog sustava u sportu kojim se prati cjelokupno stanje u sportu te vodi registre i evidencije iz svoje nadležnosti; sudjeluje u pripremi podloga za izradu državnog proračuna i načinu korištenja financijskih sredstava iz državnog proračuna, priprema provedbu financiranja, praćenja i vrednovanja programa javnih potreba u sportu, prati i analizira izvršenje državnog proračuna iz svoje nadležnosti; obavlja poslove pripreme stručnih podloga za izradu nacrta prijedloga zakona i prijedloga drugih propisa iz svoje nadležnosti; provodi i prati mjere i aktivnosti strateških dokumenata iz svoje nadležnosti; priprema i surađuje na pripremi prijedloga odgovora na zastupnička i druga pitanja iz svoje nadležnosti; daje prijedloge odgovora na upite i predstavke građana i pravnih osoba te obavlja i druge poslove iz svoje nadležnosti.

U Upravi za sport ustrojavaju se:

7.1. Sektor za krovna sportska udruženja i sportske građevine

7.2. Sektor za potporu sustavu sporta.

7.1. Sektor za krovna sportska udruženja i sportske građevine

Članak 50.

Sektor za krovna sportska udruženja i sportske građevine obavlja stručne, analitičke i administrativne poslove vezane uz pripremu, provedbu i stručne analize učinaka programa sufinanciranja krovnih sportskih udruženja i nacionalnih sportskih saveza; obavlja poslove vezane uz kategorizaciju sportova; predlaže poboljšanje postojećih i nove programe krovnih sportskih udruženja te prati njihovu provedbu i učinke; obavlja analitičke i administrativne poslove vezane uz programe sufinanciranja velikih sportskih natjecanja u Republici Hrvatskoj i postupak davanja prethodne suglasnosti za isticanje kandidature za održavanje međunarodnih sportskih natjecanja na teritoriju Republike Hrvatske; obavlja stručne i administrativne poslove vezane uz pripremu Programa javnih potreba u sportu; obavlja poslove upisa u Evidenciju pravnih osoba i Evidenciju obrta; obavlja administrativne i stručne poslove vezane uz poslove Povjerenstva za preoblikovanje te pripreme akata vezanih uz postupak preoblikovanja sportskog kluba – udruge za natjecanje u sportsko dioničko društvo; obavlja stručne, analitičke i administrativne poslove koji se odnose na pripremu, praćenje i vrednovanje projekata sufinanciranja izgradnje, obnove, održavanja, opremanja i rekonstrukcije sportskih građevina za pojedini sport ili skupine sportova; priprema i provodi aktivnosti vezane uz donošenje mreže sportskih građevina; provodi aktivnosti vezane uz sportske građevine od nacionalnog interesa; obavlja poslove vezane uz prenamjenu i uklanjanje javnih sportskih građevina i darovanje zemljišta u vlasništvu Republike Hrvatske za sportske svrhe; predlaže i sudjeluje u izradi standarda izgradnje i opremljenosti sportskih građevina; prati stanje opremljenosti i učinkovitost održavanja sportskih građevina; predlaže kriterije za ulaganje u sportske građevine; razvija odgovarajući model suradnje s jedinicama lokalne i područne (regionalne) samouprave u području razvoja sportske infrastrukture.

Sektor surađuje s drugim ustrojstvenim jedinicama Ministarstva u razvoju Nacionalnog informacijskog sustava u sportu kojim se prati cjelokupno stanje u sportu te vodi registre i evidencije iz svoje nadležnosti; sudjeluje u pripremi podloga za izradu državnog proračuna i načinu korištenja financijskih sredstava iz državnog proračuna, priprema provedbu financiranja, praćenja i vrednovanja programa javnih potreba u sportu, prati i analizira izvršenje državnog proračuna iz svoje nadležnosti; obavlja poslove pripreme stručnih podloga za izradu nacrta prijedloga zakona i prijedloga drugih propisa iz svoje nadležnosti; provodi i prati mjere i aktivnosti strateških dokumenata iz svoje nadležnosti; priprema i surađuje na pripremi prijedloga odgovora na zastupnička i druga pitanja iz svoje nadležnosti; daje prijedloge odgovora na upite i predstavke građana i pravnih osoba te obavlja i druge poslove iz svoje nadležnosti.

U Sektoru za krovna sportska udruženja i sportske građevine, ustrojavaju se:

7.1.1. Služba za krovna sportska udruženja i nacionalne sportske saveze

7.1.2. Služba za sportske građevine.

7.1.1. Služba za krovna sportska udruženja i nacionalne sportske saveze

Članak 51.

Služba za krovna sportska udruženja i nacionalne sportske saveze obavlja stručne, analitičke i administrativne poslove koji se odnose na pripremu, provedbu i stručne analize učinaka programa sufinanciranja krovnih sportskih udruženja i nacionalnih sportskih saveza; obavlja poslove vezane uz kategorizaciju sportova i priprema prethodne suglasnosti na odluke o rangiranju sportova i razvrstavanju u kategorije Hrvatskog olimpijskog odbora, Hrvatskog paraolimpijskog odbora i Hrvatskog sportskog saveza gluhih; izrađuje analize i predlaže poboljšanje postojećih i nove programe krovnih sportskih udruženja i nacionalnih sportskih saveza; obavlja stručne, analitičke i administrativne poslove vezane uz pripremu, provedbu i stručne analize učinaka programa sufinanciranja velikih sportskih natjecanja u Republici Hrvatskoj; priprema dokumentaciju i provodi javni poziv za sufinanciranje velikih sportskih natjecanja; provodi postupke sufinanciranja velikih sportskih natjecanja koji su definirani kao posebna aktivnost u državnom proračunu; provodi postupak davanja prethodne suglasnosti za isticanje kandidature za održavanje međunarodnih sportskih natjecanja na teritoriju Republike Hrvatske; obavlja stručne, analitičke i administrativne poslove vezane uz pripremu Programa javnih potreba u sportu te s ostalim ustrojstvenim jedinicama Ministarstva koordinira njegovu izradu; obavlja administrativne i stručne poslove vezane uz poslove Povjerenstva za preoblikovanje koji se odnose na pripremu sjednica, ostvarivanje prava članova Povjerenstva za preoblikovanje, pripreme akata vezanih uz imenovanje i razrješenje članova Povjerenstva za preoblikovanje te pripreme akata vezanih uz postupak preoblikovanja sportskog kluba – udruge za natjecanje u sportsko dioničko društvo; obavlja poslove upisa u Evidenciju pravnih osoba i Evidenciju obrta; surađuje s drugim ustrojstvenim jedinicama Ministarstva u razvoju Nacionalnog informacijskog sustava u sportu kojim prati cjelokupno stanje u sportu te vodi registre i evidencije iz svoje nadležnosti; sudjeluje u pripremi podloga za izradu državnog proračuna i načinu korištenja financijskih sredstava iz državnog proračuna, priprema provedbu financiranja, praćenja i vrednovanja programa javnih potreba u sportu, prati i analizira izvršenje državnog proračuna iz svoje nadležnosti; obavlja poslove pripreme stručnih podloga za izradu nacrta prijedloga zakona i prijedloga drugih propisa iz svoje nadležnosti; provodi i prati mjere i aktivnosti strateških dokumenata iz svoje nadležnosti; priprema i surađuje na pripremi prijedloga odgovora na zastupnička i druga pitanja iz svoje nadležnosti; daje prijedloge odgovora na upite i predstavke građana i pravnih osoba te obavlja i druge poslove iz svoje nadležnosti.

7.1.2. Služba za sportske građevine

Članak 52.

Služba za sportske građevine obavlja stručne, analitičke i administrativne poslove vezane uz pripremu, provedbu i stručne analize učinaka projekata financiranja ili sufinanciranja izgradnje, obnove i rekonstrukcije sportskih građevina za pojedini sport ili skupine sportova; priprema dokumentaciju i provodi javni poziv za sufinanciranje izgradnje, obnove, održavanja, opremanja i rekonstrukcije sportskih građevina za pojedini sport ili skupine sportova; provodi postupke sufinanciranja sportskih građevina koji su definirani kao posebna aktivnost u državnom proračunu; priprema akte za proglašavanje sportskih građevina od nacionalnog interesa; izrađuje analize i daje preporuke za unaprjeđenje postupaka provedbe projekata izgradnje, obnove, i rekonstrukcije sportskih građevina za pojedini sport ili skupine sportova; priprema i provodi aktivnosti vezane uz donošenje mreže sportskih građevina, daje mišljenje na darovanje zemljišta u vlasništvu Republike Hrvatske za sportske svrhe te priprema suglasnosti za prenamjenu i uklanjanje javnih sportskih građevina; surađuje s drugim ustrojstvenim jedinicama Ministarstva u razvoju Nacionalnog informacijskog sustava u sportu kojim se prati cjelokupno stanje u sportu te vodi registre i evidencije iz svoje nadležnosti. Služba sudjeluje u pripremi podloga za izradu državnog proračuna i načinu korištenja financijskih sredstava iz državnog proračuna, priprema provedbu financiranja, praćenja i vrednovanja programa javnih potreba u sportu, prati i analizira izvršenje državnog proračuna iz svoje nadležnosti; obavlja poslove pripreme stručnih podloga za izradu nacrta prijedloga zakona i prijedloga drugih propisa iz svoje nadležnosti; provodi i prati mjere i aktivnosti strateških dokumenata iz svoje nadležnosti; priprema i surađuje na pripremi prijedloga odgovora na zastupnička i druga pitanja iz svoje nadležnosti; daje prijedloge odgovora na upite i predstavke građana i pravnih osoba te obavlja i druge poslove iz svoje nadležnosti.

7.2. Sektor za potporu sustavu sporta

Članak 53.

Sektor za potporu sustavu sporta obavlja stručne, analitičke i administrativne poslove vezane uz stručne kvalifikacije, stručne poslove i licenciranje stručnih kadrova te priznavanje inozemnih stručnih kvalifikacija u sportu,; obavlja stručne, analitičke i administrativne poslove vezane uz prava sportaša, trenera i izbornika u sportu, a posebice obvezne doprinose vrhunskih sportaša, trajne novčane naknade sportaša, izbornika i trenera, nacionalnu sportsku stipendiju vrhunskih sportaša i državne nagrade za vrhunska sportska postignuća; provodi postupak dodjeljivanja Državne nagrade za sport »Franjo Bučar«, potiče razvoj volonterstva u sportu, ravnopravnost u sportu, provodi programe prevencije nasilja u sportu i sudjeluje u aktivnostima u području borbe protiv dopinga u sportu; obavlja poslove vezane uz kategorizaciju sportaša; zdravstvenu zaštitu sportaša, obrazovanje sportaša prema posebnim propisima, upis učenika u razredne odjele za sportaše, ostvarivanje prava sportaša na smještaj u studentske domove te obavlja poslove vezane uz dvojnu karijeru sportaša i predlaganje mjera za unaprjeđenje dvojne karijere sportaša; obavlja administrativne i stručne poslove vezane uz poslove Nacionalnog vijeća za sport; obavlja poslove vezane uz sportske djelatnosti; obavlja stručne, analitičke i administrativne poslove vezane uz provedbu sufinanciranja programa i projekata od interesa lokalne i područne (regionalne) razine iz državnog proračuna Republike Hrvatske; predlaže mjere za provedbu programa zdravstveno usmjerenog tjelesnog vježbanja radi očuvanja i unaprjeđenja zdravlja svih građana na nacionalnoj i lokalnoj razini te sudjeluje u provedbi edukativnih kampanja; pruža stručnu pomoć jedinicama lokalne i područne (regionalne) samouprave; surađuje sa sportskim zajednicama i savezima na lokalnoj i regionalnoj razini na provedbi mjera razvoja sporta i zdravstveno usmjerenog tjelesnog vježbanja; promiče razvoj sporta putem potpore izvaninstitucionalnom odgoju i obrazovanju kroz sufinanciranje programa i projekata sportskih udruga lokalne razine; provodi programe sufinanciranja obuke plivanja; provodi postupak sufinanciranja programa od interesa lokalne i područne (regionalne) razine putem županijskih sportskih zajednica; s provodi poslove kontrole provedbe projekata u sportu koji se odnose na procjenu realizacije programa javnih potreba u sportu državne razine kroz upravljanje rizicima; analizira i ocjenjuje sve poslovne procese koji se odnose na dodjelu financijskih sredstava; obavlja kontrole nad korisnicima financijskih sredstava za realizaciju programa javnih potreba u sportu državne razine, odnosno provjerava financijsko i računovodstveno upravljanje potporama u sustavu sporta na državnoj razini; surađuje s drugim ustrojstvenim jedinicama Ministarstva u razvoju Nacionalnog informacijskog sustava u sportu kojim se prati cjelokupno stanje u sportu te vodi registre i evidencije iz svoje nadležnosti. Sektor sudjeluje u pripremi podloga za izradu državnog proračuna i načinu korištenja financijskih sredstava iz državnog proračuna, priprema provedbu financiranja, praćenja i vrednovanja programa javnih potreba u sportu, prati i analizira izvršenje državnog proračuna iz svoje nadležnosti; obavlja poslove pripreme stručnih podloga za izradu nacrta prijedloga zakona i prijedloga drugih propisa iz svoje nadležnosti; provodi i prati mjere i aktivnosti strateških dokumenata iz svoje nadležnosti; priprema i surađuje na pripremi prijedloga odgovora na zastupnička i druga pitanja iz svoje nadležnosti; daje prijedloge odgovora na upite i predstavke građana i pravnih osoba te obavlja i druge poslove iz svoje nadležnosti.

U Sektoru za potporu sustavu sporta, ustrojavaju se:

7.2.1. Služba za stručne kadrove i prava sportaša

7.2.2. Služba za zdravstveno usmjereno tjelesno vježbanje

7.2.3. Služba za kontrolu provedbe projekata u sportu.

7.2.1. Služba za stručne kadrove i prava sportaša

Članak 54.

Služba za stručne kadrove i prava sportaša obavlja stručne, analitičke i administrativne poslove vezane uz stjecanje stručnih kvalifikacija i obavljanje stručnih poslova u sportu, daje suglasnosti na akte o licenciranju stručnih kadrova nacionalnih sportskih saveza; provodi postupke priznavanja inozemnih stručnih kvalifikacija; obavlja stručne, analitičke i administrativne poslove vezane uz prava sportaša, trenera i izbornika u sportu; provodi postupak ostvarivanja prava na obvezne doprinose vrhunskih sportaša; provodi postupak ostvarivanja prava na trajne novčane naknade sportaša, izbornika i trenera; provodi postupak ostvarivanja prava na nacionalnu sportsku stipendiju vrhunskih sportaša; provodi postupke dodjele državnih nagrada za vrhunska sportska postignuća; obavlja poslove drugog stupnja kategorizacije sportaša i upisa u Registar samostalne sportske djelatnosti; provodi postupak dodjeljivanja Državne nagrade za sport »Franjo Bučar«, potiče razvoj volonterstva u sportu; ravnopravnost u sportu; obavlja administrativne i stručne poslove za Nacionalno vijeće za sport koji se odnose na pripremu sjednica i ostvarivanje prava članova Nacionalnog vijeća za sport te pripreme akata vezanih uz imenovanje i razrješenje članova Nacionalnog vijeća za sport; priprema mišljenja vezano uz utvrđivanje je li neka djelatnost sportska djelatnost; obavlja poslove vezane uz sportske djelatnosti; predlaže mjere zdravstvene zaštite sportaša; predlaže mjere i aktivnosti vezane uz obrazovanje sportaša prema posebnim propisima i u suradnji s ministarstvom nadležnim za obrazovanje sudjeluje u provedbi upisa učenika u razredne odjele za sportaše; sudjeluje u ostvarivanju prava sportaša na smještaj u studentske domove; obavlja poslove vezane uz dvojnu karijeru sportaša i predlaganje mjera za unaprjeđenje dvojne karijere sportaša; sudjeluje u aktivnostima u području borbe protiv dopinga u sportu; surađuje s drugim ustrojstvenim jedinicama Ministarstva u razvoju Nacionalnog informacijskog sustava u sportu kojim se prati cjelokupno stanje u sportu te vodi registre i evidencije iz svoje nadležnosti; sudjeluje u pripremi podloga za izradu državnog proračuna i načinu korištenja financijskih sredstava iz državnog proračuna, priprema provedbu financiranja, praćenja i vrednovanja programa javnih potreba u sportu, prati i analizira izvršenje državnog proračuna iz svoje nadležnosti; obavlja poslove pripreme stručnih podloga za izradu nacrta prijedloga zakona i prijedloga drugih propisa iz svoje nadležnosti; provodi i prati mjere i aktivnosti strateških dokumenata iz svoje nadležnosti; priprema i surađuje na pripremi prijedloga odgovora na zastupnička i druga pitanja iz svoje nadležnosti; daje prijedloge odgovora na upite i predstavke građana i pravnih osoba te obavlja i druge poslove iz svoje nadležnosti.

7.2.2. Služba za zdravstveno usmjereno tjelesno vježbanje

Članak 55.

Služba za zdravstveno usmjereno tjelesno vježbanje obavlja stručne, analitičke i administrativne poslove vezane uz provedbu sufinanciranja programa i projekata od interesa lokalne i područne (regionalne) razine iz državnog proračuna Republike Hrvatske; predlaže mjere za provedbu programa zdravstveno usmjerenog tjelesnog vježbanja radi očuvanja i unaprjeđenja zdravlja svih građana na nacionalnoj i lokalnoj razini te sudjeluje u provedbi edukativnih kampanja; pruža stručnu pomoć jedinicama lokalne i područne (regionalne) samouprave; surađuje sa sportskim zajednicama i savezima na lokalnoj i regionalnoj razini na provedbi mjera razvoja sporta i zdravstveno usmjerenog tjelesnog vježbanja; promiče razvoj sporta putem potpore izvaninstitucionalnom odgoju i obrazovanju kroz sufinanciranje programa i projekata sportskih udruga lokalne razine; provodi programe sufinanciranja obuke plivanja; provodi postupak sufinanciranja programa od interesa lokalne i područne (regionalne) razine putem županijskih sportskih zajednica; daje mišljenja na programe javnih potreba u sportu jedinica lokalne i područne (regionalne) samouprave; provodi programe prevencije nasilja u sportu; surađuje s drugim ustrojstvenim jedinicama Ministarstva u razvoju Nacionalnog informacijskog sustava u sportu kojim se prati cjelokupno stanje u sportu te vodi registre i evidencije iz svoje nadležnosti; sudjeluje u pripremi podloga za izradu državnog proračuna i načinu korištenja financijskih sredstava iz državnog proračuna, priprema provedbu financiranja, praćenja i vrednovanja programa javnih potreba u sportu, prati i analizira izvršenje državnog proračuna iz svoje nadležnosti; obavlja poslove pripreme stručnih podloga za izradu nacrta prijedloga zakona i prijedloga drugih propisa iz svoje nadležnosti; provodi i prati mjere i aktivnosti strateških dokumenata iz svoje nadležnosti; priprema i surađuje na pripremi prijedloga odgovora na zastupnička i druga pitanja iz svoje nadležnosti; daje prijedloge odgovora na upite i predstavke građana i pravnih osoba te obavlja i druge poslove iz svoje nadležnosti.

7.2.3. Služba za kontrolu provedbe projekata u sportu

Članak 56.

Služba za kontrolu provedbe projekata u sportu obavlja poslove koji se odnose na procjenu realizacije programa javnih potreba u sportu državne razine kroz upravljanje rizicima; analizira i ocjenjuje sve poslovne procese koji se odnose na dodjelu financijskih sredstava; obavlja kontrole nad korisnicima financijskih sredstava za realizaciju programa javnih potreba u sportu državne razine, odnosno provjerava financijsko i računovodstveno upravljanje potporama u sustavu sporta na državnoj razini; provodi kontrole na licu mjesta namjenskog trošenja financijskih sredstava kod krajnjih korisnika transfera iz Državnog proračuna Republike Hrvatske; provjerava primatelje transfera – fizičke i pravne osobe kojoj su sredstva transfera isplaćena iz proračuna na neposredan odnosno posredan način putem drugog primatelja koji doznačava ta sredstva krajnjem korisniku; nadzire provedbu ugovora i drugih dokumenata kojim se stvorila obveza izvršenja transfera iz proračuna (npr. odluke, rješenja, zaključka, sporazuma i slično) i je li financijsko upravljanje s njim u vezi u skladu s propisima; uspoređuje prikupljene činjenice u svrhu utvrđivanja koriste li se financijska sredstva namjenski, sukladno zahtjevima i ciljevima koji su trebali biti realizirani kroz primjenu odredbi ugovora odnosno dokumenta o transferu; donosi godišnji plan kontrola i provjera s postavljenim ciljevima i opsegom provedbe; odgovara na primjedbe, zamolbe i upite stranaka u vezi s poslovima iz svoga djelokruga te obavlja i druge poslove u okviru svoga djelokruga; surađuje s drugim ustrojstvenim jedinicama Ministarstva u razvoju Nacionalnog informacijskog sustava u sportu kojim se prati cjelokupno stanje u sportu te vodi registre i evidencije iz svoje nadležnosti; sudjeluje u pripremi podloga za izradu državnog proračuna i načinu korištenja financijskih sredstava iz državnog proračuna, priprema provedbu financiranja, praćenja i vrednovanja programa javnih potreba u sportu, prati i analizira izvršenje državnog proračuna iz svoje nadležnosti; obavlja poslove pripreme stručnih podloga za izradu nacrta prijedloga zakona i prijedloga drugih propisa iz svoje nadležnosti; provodi i prati mjere i aktivnosti strateških dokumenata iz svoje nadležnosti; priprema i surađuje na pripremi prijedloga odgovora na zastupnička i druga pitanja iz svoje nadležnosti; daje prijedloge odgovora na upite i predstavke građana i pravnih osoba te obavlja i druge poslove iz svoje nadležnosti.

8. SAMOSTALNI SEKTOR SPORTSKE INSPEKCIJE

Članak 57.

Samostalni sektor sportske inspekcije obavlja inspekcijske poslove koji se odnose na primjenu Zakona o sportu i drugih propisa kojima je uređeno ustrojstvo, djelokrug i način rada pravnih i fizičkih osoba u sustavu sporta; surađuje s drugim ustrojstvenim jedinicama Ministarstva i tijelima državne uprave, a osobito s inspekcijskim službama te obavlja i druge upravne i stručne poslove koji su posebnim zakonom i drugim propisima stavljeni u djelokrug sportske inspekcije; daje stručna mišljenja u okviru svoga djelokruga na dostavljene nacrte prijedloga zakona i prijedloge drugih propisa i akata te obavlja i druge poslove iz svoga djelokruga.

U Samostalnom sektoru sportske inspekcije, ustrojavaju se:

8.1. Služba inspekcijskog nadzora I.

8.2. Služba inspekcijskog nadzora II.

8.1. Služba inspekcijskog nadzora I.

Članak 58.

Služba inspekcijskog nadzora I. obavlja poslove iz djelokruga Sektora na području Grada Zagreba, Primorsko-goranske županije, Istarske županije, Karlovačke županije, Ličko-senjske županije, Zadarske županije, Šibensko-kninske županije, Splitsko-dalmatinske županije i Dubrovačko-neretvanske županije.

Sportski inspektori u sjedištu Ministarstva obavljaju poslove iz djelokruga Službe inspekcijskog nadzora I. na području Grada Zagreba.

Za obavljanje poslova iz djelokruga Službe inspekcijskog nadzora I. izvan sjedišta Ministarstva, određuju se:

– samostalni izvršitelj u Rijeci za područje Primorsko-goranske županije

– samostalni izvršitelj u Rovinju za područje Istarske županije

– samostalni izvršitelj u Karlovcu za područja Karlovačke i Ličko-senjske županije

– samostalni izvršitelji u Šibeniku za područje Zadarske županije i Šibensko – kninske županije

– samostalni izvršitelji u Splitu za područje Splitsko-dalmatinske županije i Dubrovačko-neretvanske županije.

Sportski inspektori raspoređeni na radno mjesto u Službi inspekcijskog nadzora I. prema potrebi mogu obavljati inspekcijske poslove iz djelokruga Službe i na području druge županije.

8.2. Služba inspekcijskog nadzora II.

Članak 59.

Služba inspekcijskog nadzora II. obavlja poslove iz djelokruga Sektora na području Zagrebačke županije, Krapinsko-zagorske županije, Sisačko-moslavačke županije, Varaždinske županije, Međimurske županije, Bjelovarsko-bilogorske županije, Koprivničko-križevačke županije, Brodsko-posavske županije, Požeško-slavonske županije, Virovitičko-podravske županije, Osječko-baranjske županije i Vukovarsko-srijemske županije.

Sportski inspektori u sjedištu Ministarstva obavljaju poslove iz djelokruga Službe inspekcijskog nadzora II. na području Krapinsko-zagorske županije i Sisačko-moslavačke županije.

Za obavljanje poslova iz djelokruga Službe inspekcijskog nadzora II. izvan sjedišta Ministarstva, određuju se:

– samostalni izvršitelj u Jastrebarskom za područje Zagrebačke županije

– samostalni izvršitelj u Varaždinu za područje Varaždinske županije i Međimurske županije

– samostalni izvršitelj u Bjelovaru za područja Bjelovarsko-bilogorske županije i Koprivničko-križevačke županije

– samostalni izvršitelj u Slavonskom Brodu za područje Brodsko-posavske županije

– samostalni izvršitelj u Požegi za područja Požeško-slavonske županije i Virovitičko-podravske županije

– samostalni izvršitelji u Osijeku za područje Osječko-baranjske županije

– samostalni izvršitelj u Vukovaru za područje Vukovarsko-srijemske županije.

Sportski inspektori raspoređeni na radno mjesto u Službi inspekcijskog nadzora II. prema potrebi mogu obavljati inspekcijske poslove iz djelokruga Službe i na području druge županije.

9. SAMOSTALNA SLUŽBA ZA DRUGOSTUPANJSKI UPRAVNI POSTUPAK

Članak 60.

Samostalna služba za drugostupanjski upravni postupak rješava u upravnim stvarima iz nadležnosti Sportske inspekcije u drugom stupnju, priprema odgovore na tužbe u upravnim sporovima, vodi podatke te izrađuje analize i izvješća o primljenim žalbama, donesenim drugostupanjskim rješenjima i presudama upravnih sudova; odgovara na primjedbe, zamolbe i upite stranaka, tijela državne uprave i drugih javnopravnih tijela u vezi s poslovima iz svoga djelokruga te obavlja i druge poslove u okviru svoga djelokruga.

10. SAMOSTALNA SLUŽBA ZA UNUTARNJU REVIZIJU

Članak 61.

Samostalna služba za unutarnju reviziju obavlja poslove unutarnje revizije za cjelokupno Ministarstvo i nadležna je za obavljanje unutarnje revizije u trgovačkim društvima i drugim pravnim osobama obveznicima davanja Izjave o fiskalnoj odgovornosti, a koje su u djelokrugu Ministarstva i nemaju obvezu ustrojiti vlastitu unutarnju reviziju; procjenjuje sustav unutarnjih kontrola, daje stručna mišljenja i ima savjetodavnu ulogu u svrhu poboljšanja poslovanja Ministarstva; provodi unutarnje revizije u skladu s najboljom strukovnom praksom, Međunarodnim okvirom profesionalnog djelovanja i propisima kojima se uređuje unutarnja revizija u javnom sektoru Republike Hrvatske, te kodeksom strukovne etike unutarnjih revizora; analizira i ocjenjuje sve programe, projekte, aktivnosti i poslovne procese iz djelokruga Ministarstva; predlaže strateške i godišnje planove unutarnje revizije ministru; provodi pojedinačne unutarnje revizije i daje preporuke ministru u svrhu postizanja veće učinkovitosti i djelotvornosti sustava; obavlja posebne revizije na zahtjev ministra ili prema potrebi; izrađuje izvješća o obavljenoj unutarnjoj reviziji koja dostavlja ministru; prati provedbu preporuka navedenih u izvješćima iz prethodno obavljenih revizija; izrađuje pojedinačna, periodična i godišnja izvješća o radu unutarnje revizije i dostavlja ih nadležnim institucijama i osobama u skladu s važećim propisima; izrađuje Mišljenje unutarnje revizije o funkcioniranju sustava unutarnjih kontrola za područja koja su bila revidirana u prethodnoj godini u skladu s propisima koji uređuju podnošenje izjave o fiskalnoj odgovornosti; surađuje s ustrojstvenom jedinicom Ministarstva financija nadležnom za harmonizaciju razvoja sustava unutarnjih kontrola, što uključuje obvezu dostave usvojenih strateških i godišnjih planova te godišnjih izvješća; prati i predlaže stalnu edukaciju unutarnjih revizora, te obavlja druge poslove iz svoga djelokruga.

IV. UPRAVLJANJE MINISTARSTVOM

Članak 62.

Ministar predstavlja Ministarstvo i upravlja njegovim radom.

U slučaju odsutnosti ili spriječenosti ministra, ministra zamjenjuje državni tajnik.

Državni tajnik provodi utvrđenu politiku Vlade Republike Hrvatske u jednom ili više upravnih područja za koje je nadležan, sukladno ovlaštenju i nalozima ministra.

Radom Glavnog tajništva rukovodi glavni tajnik Ministarstva.

Radom uprave rukovodi ravnatelj.

Članak 63.

Radom Kabineta ministra rukovodi tajnik Kabineta.

Radom sektora rukovodi načelnik sektora.

Radom službe, odnosno samostalne službe rukovodi voditelj službe.

Radom odjela rukovodi voditelj odjela.

Radom samostalnog sektora sportske inspekcije rukovodi glavni sportski inspektor.

Članak 64.

Glavni tajnik Ministarstva za svoj rad odgovora ministru i Vladi Republike Hrvatske.

Ravnatelj uprave za svoj rad odgovora državnom tajniku, ministru i Vladi Republike Hrvatske.

Tajnik Kabineta ministra za svoj rad odgovora ministru.

Načelnik sektora u sastavu uprave za svoj rad odgovara ministru, nadležnom državnom tajniku i ravnatelju uprave.

Voditelj službe u sastavu uprave za svoj rad odgovara ministru, nadležnom državnom tajniku, ravnatelju uprave i načelniku sektora.

Voditelj odjela u sastavu uprave za svoj rad odgovara ministru, nadležnom državnom tajniku, ravnatelju uprave, načelniku sektora i voditelju službe.

Načelnik sektora u sastavu Glavnog tajništva za svoj rad odgovara ministru i glavnom tajniku Ministarstva.

Voditelj službe u sastavu Glavnog tajništva za svoj rad odgovara ministru i glavnom tajniku Ministarstva i načelniku sektora.

Glavni sportski inspektor za svoj rad odgovora ministru.

Voditelj službe inspekcijskog nadzora za svoj rad odgovara ministru i glavnom sportskom inspektoru.

Voditelj Samostalne službe za drugostupanjski upravni postupak za svoj rad odgovara ministru.

V. RADNO I UREDOVNO VRIJEME MINISTARSTVA

Članak 65.

Radno i uredovno vrijeme Ministarstva raspoređuje se Pravilnikom o unutarnjem redu Ministarstva.

VI. OKVIRNI BROJ SLUŽBENIKA I NAMJEŠTENIKA MINISTARSTVA

Članak 66.

Okvirni broj državnih službenika i namještenika potrebnih za obavljanje poslova iz djelokruga Ministarstva prikazan je u tablici koja je sastavni dio ove Uredbe.

Pitanja važna za rad Ministarstva koja nisu uređena zakonom, Uredbom o načelima za unutarnje ustrojstvo tijela državne uprave i ovom Uredbom, uredit će se Pravilnikom o unutarnjem redu Ministarstva.

Pravilnikom iz stavka 1. ovoga članka utvrdit će se radna mjesta za državne službenike i namještenike, s naznakom njihovih osnovnih poslova i zadaća, stručnih uvjeta potrebnih za njihovo obavljanje, njihove ovlasti i odgovornosti, te druga pitanja važna za rad Ministarstva.

VII. PRIJELAZNE I ZAVRŠNE ODREDBE

Članak 67.

Ministar će, uz prethodnu suglasnost tijela državne uprave nadležnog za službeničke odnose, donijeti Pravilnik o unutarnjem redu Ministarstva u roku 30 dana od dana stupanja na snagu ove Uredbe.

Ministar će donijeti rješenja o rasporedu državnih službenika i namještenika na odgovarajuća radna mjesta u roku 30 dana od dana stupanja na snagu Pravilnika o unutarnjem redu.

Članak 68.

Danom stupanja na snagu ove Uredbe prestaje važiti Uredba o unutarnjem ustrojstvu Ministarstva turizma i sporta (»Narodne novine«, broj 97/20.).

Članak 69.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/24-03/130
 Urbroj: 50301-27/20-25-2
 Zagreb, 16. siječnja 2025.

Predsjednik
 mr. sc. Andrej Plenković, v. r.

OKVIRNI BROJ DRŽAVNIH SLUŽBENIKA I NAMJEŠTENIKA U MINISTARSTVU TURIZMA I SPORTA

|  |  |  |
| --- | --- | --- |
| Redni broj | Naziv unutarnje ustrojstvene jedinice | Broj  službenika i namještenika |
| 1. | KABINET MINISTRA | 17 |
| 2. | GLAVNO TAJNIŠTVO | 1 |
|  | – neposredno u Glavnom tajništvu, izvan sastava nižih ustrojstvenih jedinica | 1 |
| 2.1. | Sektor za financije i proračun | 1 |
|  | – neposredno u Sektoru, izvan sastava nižih ustrojstvenih jedinica | 1 |
| 2.1.1. | Služba za financijske i računovodstvene poslove | 5 |
| 2.1.2. | Služba za proračun i financijsko upravljanje i kontrolu | 5 |
| 2.2. | Sektor za javnu nabavu, ljudske potencijale, informatičke i opće poslove | 1 |
|  | – neposredno u Sektoru, izvan sastava nižih ustrojstvenih jedinica | 1 |
| 2.2.1. | Služba za javnu nabavu | 6 |
| 2.2.2. | Služba za ljudske potencijale | 5 |
| 2.2.3. | Služba za informatičke i opće poslove | 15 |
| Glavno tajništvo – ukupno | | 42 |
| 3. | UPRAVA ZA STRATEŠKO PLANIRANJE, PROGRAME I PROJEKTE EU, MEĐUNARODNU SURADNJU I DIGITALNU TRANSFORMACIJU | 1 |
|  | – neposredno u Upravi, izvan sastava nižih ustrojstvenih jedinica Uprave | 1 |
| 3.1. | Sektor za strateško planiranje, programe i projekte EU i digitalnu transformaciju | 1 |
|  | – neposredno u Sektoru, izvan sastava nižih ustrojstvenih jedinica | 1 |
| 3.1.1. | Služba za strateško planiranje, pripremu i provedbu projekata | 5 |
| 3.1.2. | Služba za operativno planiranje programa i praćenje provedbe projekata | 1 |
|  | – neposredno u Službi, izvan sastava nižih ustrojstvenih jedinica | 1 |
| 3.1.2.1. | Odjel za operativno planiranje programa | 4 |
| 3.1.2.2. | Odjel za praćenje provedbe projekata i horizontalne procese | 5 |
| 3.1.3. | Služba za ugovaranje i financijsko upravljanje | 6 |
| 3.1.4. | Služba za programska rješenja i digitalnu transformaciju | 8 |
| 3.2. | Sektor za međunarodnu suradnju | 1 |
|  | – neposredno u Sektoru, izvan sastava nižih ustrojstvenih jedinica | 1 |
| 3.2.1. | Služba za bilateralnu i multilateralnu suradnju u turizmu | 5 |
| 3.2.2. | Služba za europske poslove i politike | 5 |
| 3.2.3. | Služba za međunarodnu suradnju u sportu | 5 |
| Uprava za strateško planiranje, programe i projekte EU, međunarodnu suradnju i digitalnu transformaciju – ukupno | | 51 |
| 4. | UPRAVA ZA ODRŽIVI RAZVOJ I JAVNU TURISTIČKU INFRASTRUKTURU | 1 |
|  | – neposredno u Upravi, izvan sastava nižih ustrojstvenih jedinica | 1 |
| 4.1. | Sektor za razvoj javne turističke infrastrukture | 1 |
|  | – neposredno u Sektoru, izvan sastava nižih ustrojstvenih jedinica | 1 |
| 4.1.1. | Služba za osmišljavanje i provedbu programa razvoja javne turističke infrastrukture | 5 |
| 4.1.2. | Služba za nadzor te sustav praćenja i analizu Fonda za turizam i ulaganja u javnu turističku infrastrukturu | 8 |
| 4.2. | Sektor za održivi razvoj | 1 |
|  | – neposredno u Sektoru, izvan sastava nižih ustrojstvenih jedinica | 1 |
| 4.2.1. | Služba za okolišnu održivost | 5 |
| 4.2.2. | Služba za praćenje održivosti | 9 |
| Uprava za održivi razvoj i javnu turističku infrastrukturu – ukupno | | 33 |
| 5. | UPRAVA ZA RAZVOJ PODUZETNIŠTVA, INVESTICIJE I KONKURENTNOST TURISTIČKOG GOSPODARSTVA | 1 |
|  | – neposredno u Upravi, izvan sastava nižih ustrojstvenih jedinica | 1 |
| 5.1. | Sektor za podršku investicijama u turizmu | 1 |
|  | – neposredno u Sektoru, izvan sastava nižih ustrojstvenih jedinica | 1 |
| 5.1.1. | Služba za operativnu podršku i poticanje investicija u turizmu | 5 |
| 5.1.2. | Služba za nadzor i praćenje investicija u turizmu | 5 |
| 5.1.3. | Služba za razvoj turističkih potencijala i strateške investicije | 5 |
| 5.2. | Sektor za konkurentnost turističkog gospodarstva | 1 |
|  | – neposredno u Sektoru, izvan sastava nižih ustrojstvenih jedinica | 1 |
| 5.2.1. | Služba za praćenje i unapređenje konkurentnosti turističkog gospodarstva | 6 |
| 5.2.2. | Služba za razvoj poduzetništva u turizmu | 6 |
| Uprava za razvoj poduzetništva, investicije i konkurentnost turističkog gospodarstva – ukup­no | | 33 |
| 6. | UPRAVA ZA SUSTAV TURISTIČKIH ZAJEDNICA, KATEGORIZACIJU I PRAVNE POSLOVE | 1 |
|  | – neposredno u Upravi, izvan sastava nižih ustrojstvenih jedinica | 1 |
| 6.1. | Sektor za kategorizaciju | 1 |
|  | – neposredno u Sektoru, izvan sastava nižih ustrojstvenih jedinica | 1 |
| 6.1.1. | Služba za kategorizaciju | 7 |
| 6.1.2. | Služba za standarde i kvalitetu | 5 |
| 6.2. | Sektor za turističke zajednice | 1 |
|  | – neposredno u Sektoru, izvan sastava nižih ustrojstvenih jedinica | 1 |
| 6.2.1. | Služba za sustav upravljanja turističkim zajednicama | 5 |
| 6.2.2. | Služba za nadzor sustava turističkih zajednica i upravljanje destinacijom | 7 |
| 6.3. | Sektor za pravne poslove | 1 |
|  | – neposredno u Sektoru, izvan sastava nižih ustrojstvenih jedinica | 1 |
| 6.3.1. | Služba za normativne poslove | 7 |
| 6.3.2. | Služba za upravno pravne, pravne poslove i upravni nadzor | 7 |
| Uprava za kategorizaciju, sustav turističkih zajednica i pravne poslove – ukupno | | 46 |
| 7. | UPRAVA ZA SPORT | 1 |
|  | – neposredno u Upravi, izvan sastava nižih ustrojstvenih jedinica | 1 |
| 7.1. | Sektor za krovna sportska udruženja i sportske građevine | 1 |
|  | – neposredno u Sektoru, izvan sastava nižih ustrojstvenih jedinica | 1 |
| 7.1.1. | Služba za krovna sportska udruženja i nacionalne sportske saveze | 5 |
| 7.1.2. | Služba za sportske građevine | 5 |
| 7.2. | Sektor za potporu sustavu sporta | 1 |
|  | – neposredno u Sektoru, izvan sastava nižih ustrojstvenih jedinica | 1 |
| 7.2.1 | Služba za stručne kadrove i prava sportaša | 5 |
| 7.2.2. | Služba za zdravstveno usmjereno tjelesno vježbanje | 5 |
| 7.2.3. | Služba za kontrolu provedbe projekata u sportu | 5 |
| Uprava za sport – ukupno | | 31 |
| 8. | SAMOSTALNI SEKTOR SPORTSKE INSPEKCIJE | 1 |
| 8.1. | Služba inspekcijskog nadzora I. | 1 |
|  | – neposredno u Službi, u sjedištu Ministarstva | 1 |
|  | samostalni izvršitelj u Rijeci | 1 |
|  | samostalni izvršitelj u Rovinju | 1 |
|  | samostalni izvršitelj u Karlovcu | 1 |
|  | samostalni izvršitelj u Šibeniku | 1 |
|  | samostalni izvršitelji u Splitu | 1 |
| 8.2. | Služba inspekcijskog nadzora II. | 1 |
|  | – neposredno u Službi, u sjedištu Ministarstva | 1 |
|  | samostalni izvršitelj u Jastrebarskom | 1 |
|  | samostalni izvršitelj u Varaždinu | 1 |
|  | samostalni izvršitelj u Bjelovaru | 1 |
|  | samostalni izvršitelj u Slavonskom Brodu | 1 |
|  | samostalni izvršitelj u Požegi | 1 |
|  | samostalni izvršitelji u Osijeku | 2 |
|  | samostalni izvršitelj u Vukovaru | 1 |
| Samostalni sektor sportske inspekcije – ukupno | | 18 |
| 9. | SAMOSTALNA SLUŽBA ZA DRUGOSTUPANJSKI UPRAVNI POSTUPAK | 5 |
| 10. | SAMOSTALNA SLUŽBA ZA UNUTARNJU REVIZIJU | 3 |
|  | UKUPNO | 279 |